
Budskab  fra  Det  øverste  Præsidentskab 


De  falske  guder, 
som  vi  tilbeder 


Af  præsident  SPENCER  W.  KIMBALL 


Jeg  har  hørt,  at  lugtesansen  er  den  af  vore  fysiske 
sanser,  som  er  tættest  forbundet  med  hukommelsen.  Hvis 
dette  er  sandt,  forklarer  det  nok  den  dejlige  følelse,  som 
kommer  over  mig  de  morgener,  hvor  jeg  et  øjeblik  kan  gå 
udenfor  og  indånde  de  varme  og  behagelige  dufte,  som  jeg 
gennem  årene  er  begyndt  at  sætte  i  forbindelse  med  den 
gode  jords  muld  og  plantevækst. 

Af  og  til,  når  det  rette  øjeblik  indtræffer,  bringer  en  bestemt 
duft  -  måske  blot  duften  af  grønt  græs  eller  en  krydret  duft, 
som  vinden  har  bragt  med  sig  —  mig  tilbage  til  min  ungdom 
i  Arizona.  Landet  her  var  tørt,  men  beslutsomme  landmænd 
havde  været  i  stand  til  at  gøre  det  frugtbart. 
Vi  arbejdede  med  jorden  og  kvæget  i  al  slags  vejr,  og  når  vi 
skulle  rejse  nogen  steder,  foregik  det  som  regel  på  hesteryg 
eller  i  åbne  vogne.  Jeg  plejede  at  løbe  med  vindens  hast 
sammen  med  mine  søskende  gennem  frugtplantagerne  ned 
ad  de  støvede  stier,  forbi  rækker  af  majs,  røde  tomater,  løg 
og  græskar.  På  grund  af  alt  dette  er  det  nok  naturligt  at 
mene,  at  vi  dengang  var  nærmere  knyttet  til  naturen. 
For  nogen  tid  siden  var  jeg  tilfældigvis  udenfor  en  tidlig 
eftermiddag,  da  store,  sorte  skyer  trak  op  til  torden;  og  da 
store  regndråber  begyndte  at  tromme  mod  den  støvede  jord 
med  tiltagende  hastighed,  mindenes  jeg  de  sommerefter- 
middage i  min  barndom,  hvor  vældige  tordenskyer  samlede 
sig  over  bjergene  og  bragte  den  kærkomne  regn  til  dalens 
tørstige  muld.  Vi  børn  skyndte  os  at  løbe  i  læ,  og  mens 
lynene  dansede  rundt  omkring,  sad  vi  med  store  øjne  og 
kiggede  på  dem  og  forundredes  over  regnens  stadig 
tiltagende  styrke.  Bagefter  var  luften  ren  og  kølig  og  fyldt 
med  søde  dufte  fra  jorden,  træerne  og  havens  planter. 
På  nogle  af  disse  aftener  for  så  længe  siden  trak  jeg  ved 
solnedgang  køerne  hjem.  Somme  tider  standsede  jeg  op 
ved  en  gammel,  træt  hegnspæl,  og  mens  jeg  bare  stod  helt 
stille  i  det  afdæmpede  lys  og  med  duften  af  solsikker  rundt 
omkring  mig,  kunne  jeg  spørge  mig  selv:  „Hvis  du  skulle 


skabe  en  verden,  hvordan  ville  den  så  se  ud?"  Nu  synes 
svaret  at  komme  helt  naturligt:  „Akkurat  ligesom  denne 
her."  Så  da  jeg  den  dag  stod  og  iagttog  tordenvejret,  følte 
jeg-  og  det  føler  jeg  også  nu  —  at  vi  befinder  os  på  en  fo- 
underlig  jord. 

Men  selv  om  det  var  en  dag  med  så  mange  behagelige 
minder,  sneg  noget  andet  sig  alligevel  ind  i  mine  tanker.  De 
mørke  og  truende  skyer,  som  hang  så  lavt  over  dalen, 
syntes  næsten  at  tvinge  mine  tanker  tilbage  til  noget,  som 
brødrene  i  mange  år  har  bekymret  sig  over  — ja,  noget,  som 
Herrens  udvalgte  profeter  siden  verdens  begyndelse  har 
måttet  beskæftige  sig  med.  Jeg  taler  om  den  almindelige 
tilstand  af  fordæv,  som  verden  synes  at  befinde  sig  i;  det 
er  en  farlig  tid,  som  vil  få  afgørende  betydning  for  os.  Når 
jeg  tænker  på  det,  blievr  jeg  mindet  om  den  grundregel, 
at  den,  som  har  fået  meget  givet,  af  ham  skal  man  kræve 
meget.  (Luk.  12:48) 

Herren  gav  os  en  meget  smuk  verden,  og  til  gengæld  for- 
venter han,  at  vi  er  retfærdige  og  adlyder  hans  befalinger. 
Men  når  jeg  tager  et  overblik  over,  hvad  denne  jords 
befolkning  yder  i  sammenligning  med,  hvad  der  forventes  af 
den,  så  bliver  jeg  forfærdet.  Ondskaben  synes  at  tage  over- 
hånd. Ødelæggeren  forstår  at  benytte  den  tid,  hvor  han 
endnu  har  stor  magt.  Det  onde  er  ved  at  opsluge  os  som  en 
stor  bølge,  og  vi  føler,  at  vi  i  sandhed  lever  under  lignende 
omstændigheder  som  i  Noas  dage  før  syndfloden. 
Igennem  årene  har  jeg  rejst  meget  på  grund  af  forskellige 
opgaver,  og  når  jeg  kører  forbi  smukke  landskaber  eller 
flyver  over  jordklodens  vidsstrakte  og  storslåede  flader, 
sammenligner  jeg  disse  skønne  ting  med  menneskenes 
mørke  og  onde  gerninger,  og  jeg  får  en  følelse  af,  at  den 
gode  jord  næppe  kan  udholde  det  meget  længere.  Jeg 
tænker  på  dengang,  da  Enok  hørte  jorden  klage  og  sige: 
„Ve,  ve  mig,  menneskenes  moder;  jeg  er  i  pine,  jeg  er  træt 
på  grund  af  mine  børns  ugudelighed!  Når  skal  jeg  hvile  og 


Spencer  W.  Kimball 


blive  renset  for  den  urenhed,  som  er  udgået  fra  mig?" 
(Moses  7:48) 

Brødrene  taler  konstant  imod  det,  som  er  utåleligt  i  Herrens 
øjne:  imod  forurening  af  sjæl,  legeme  og  omgivelser;  imod 
vulgaritet,  tyveri,  løgn,  stolthed  og  blasfemi;  imod  utugt,  hor, 
homosexualitet  og  al  anden  misbrug  af  den  hellige 
skaberevne;  imod  mord  og  alt,  som  er  lig  det;  imod  alle 
former  for  vanhelligelse. 

Det  forbavser  mig,  at  det  er  nødvendigt  at  tale  sådan  til  et  så 
velsignet  folk.  Det  er  næsten  utroligt,  at  sådanne  ting  kan 
finde  sted  selv  blandt  de  hellige,  for  de  er  jo  i  besiddelse  af 
mange  af  Åndens  gaver;  og  de  har  kundskab,  som  sætter 
evighederne  i  det  rette  perspektiv,  og  de  kender  vejen  til 
evigt  liv. 

Men  desværre  ser  vi,  at  fordi  folk  kender  vejen,  betyder  det 
ikke  nødvendigvis,  at  de  følger  den,  og  mange  har  ikke 
været  i  stand  til  at  fortsætte  i  tro.  De  har  på  den  ene  eller 
den  anden  måde  givet  efter  for  Satans  og  hans  tjeneres 
fristelser  og  har  sluttet  sig  til  dem,  som  er  af  „verden",  i  en 
stadig  tiltagende  afgudsdyrkelse. 

Jeg  bruger  med  vilje  ordet  afgudsdyrkelse.  Som  jeg 
studerer  de  gamle  skrifter,  bliver  jeg  mere  og  mere  over- 
bevist om,  at  det  har  betydning,  at  budet:  „Du  må  ikke  have 
andre  guder  end  mig"  er  det  første  af  de  ti  bud. 
Kun  få  mennesker  har  med  fuldt  overlæg  valgt  at  fornægte 
Gud  og  hans  velsignelser.  Vi  lærer  snarere  fra  skrifterne,  at 
fordi  udøvelsen  af  tro  altid  har  forekommet  vanskeligere 
end  det  at  stole  på  ting,  som  var  lige  for  hånden,  har  det 
kødelige  menneske  været  tilbøjelig  til  at  overføre  sin  tro  på 


Gud  til  materielle  ting.  Når  mennesker  derfor  i  alle  tidsaldre 
er  bukket  under  for  Satans  magt  og  har  mistet  troen,  har  de 
i  stedet  for  sat  deres  håb  til  en  „arms  styrke"  (L  &  P.  1 :19) 
og  til  „guder  af  sølv,  guld,  kobber  og  jern,  træ  og  sten,  som 
hverken  kan  se  eller  høre  eller  fatte"  (Dan.  5:23)  —  d.v.s.  til 
afguder.  Dette  er  et  fremherskende  emne  i  Det  gamle 
Testamente.  Det,  som  et  menneske  sætter  al  sin  lid  til,  bli- 
ver hans  gud;  og  hvis  det  viser  sig,  at  hans  gud  ikke  er 
Israels  sande  og  levende  Gud,  så  dyrker  denne  mand  af- 
guder. 

Det  er  min  faste  overbevisning,  at  når  vi  læser  skrifterne  og 
prøver  på  at  „anvend(e)  dem  på  (os)  selv",  som  Nephi 
forslog  (1.  Ne.  19:24),  vil  vi  opdage  mange  paralleller 
mellem  den  gamle  tilbedelse  af  udskårne  billeder  og  vore 
egne  adfærdsmønstre. 

Herren  har  velsignet  os  som  et  folk  med  en  velstand,  som 
aldrig  har  set  sin  lige.  De  midler,  som  er  blevet  anbragt  i  vor 
magt,  er  gode  og  nødvendige  for  vort  arbejde  her  på  jorden. 
Men  jeg  er  bange  for,  at  mange  af  os  har  fået  overflod  af 
flokke  og  hjorde,  land,  stalde  og  rigdomme  og  er  begyndt  at 
tilbede  dem  som  falske  guder,  og  de  har  fået  magt  over  os. 
Har  vi  flere  af  disse  guder,  end  vor  tro  kan  holde  til?  Mange 
mennesker  tilbringer  det  meste  af  deres  liv  på  at  tjene 
deres  eget  jeg.  De  arbejder  for  at  skaffe  sig  penge,  aktier 
og  obligationer,  investeringer,  ejendomme  kreditkort,  møb- 
ler og  lignende  for  at  sikre  sig  økonomisk  til  et  langt  og 
lykkeligt  liv  (håber  de).  Glemt  er  den  kendsgerning,  at  det 
er  vor  opgave  at  bruge  disse  mange  midler  i  vore  familier 
og   kvorummer  på  at  opbygge   Guds  rige  —  at  fremme 


MANDEN  DER  IKKE  VILLE  GIVE 

Jeg  erindrer  en  mand,  som  sammen  med  sin  familie 
emigrerede  til  dette  land  med  økonomisk  hjælp  fra 
Perpetual  Emigration  Fund,  Han  ville  ellers  ikke 
have  haft  penge  nok  til  at  emigrere  for.  Efter  at  han 
havde  været  her  en  kort  tid,  kom  wardets  lærere 
til  ham  og  bad  ham  yde  et  bidrag,  og  han  kom  med 
en  ussel  undskyldning.  Han  sagde:  „Mit  hjerte  er 
med  jer;  jeg  ville  ved  Herren  ønske,  at  jeg  kunne 
hjælpe  jer.  Jeg  ville  med  glæde  gøre  det,  men  jeg 
kan  simpelthen  ikke!  Jeg  er  en  fattig  mand." 
Årene  gik  og  han  blev  rig.  De  selv  samme  lærere 
kom  igen  til  ham  og  bad  ham  yde  et  bidrag  og  han 
afslog.  De  gjorde  ham  opmærksom  på,  hvad  han 
havde  sagt  for  flere  år  siden  og  han  svarede:  „Ja, 
dengang  havde  jeg  ønsket;  jeg  ønskede  at  hjælpe 
jer;  min  ånd  var  med  jer,  men  jeg  havde  ikke 
midlerne.  I  dag  har  jeg  midlerne,  men  jeg  har  ikke 
ønsket  ..." 


Denne  mand,  som  ikke  ville  yde  et  bidrag,  selv  om 
han  i  rigt  mål  var  i  stand  dertil,  faldt  til  sidst  fra 
kirken,  og  det  samme  gjorde  næsten  hele  hans 
familie,  som  han  tog  med  sig  til  Utah.  Han  ville 
sandsynligvis  have  været  en  fattig  mand  i  sit  gamle 
land,  havde  det  ikke  været  for  kirkens  missionærer 
og  den  hjælp,  som  han  fik  gennem  Perpetual 
Emigration  Fund.  Evangeliet  førte  ham  hertil  og  han 
udviklede  sig  til  at  blive  en  økonomisk  velstående 
mand,  men  han  mistede  sin  tro  og  størstedelen  af 
hans  familie  mistede  deres  tro,  fordi  deres  hjerter 
var  de  verdslige  ting  hengivne  i  stedet  for  de  ting, 
der  hører  Gud  til.  (Heber  J.  Grant:  „A  Guide  to 
Unselfishness",  Improvement  Era  41:585 
[okt.  1938]) 

Fra  Seminar/hjemmestudium: 
„Kirkens  historie,  8.  del" 
Bruce  R.  McConkie 


missionær-  tempel-  og  geneaiogi  arbejdet;  at  opdrage  vore 
børn  til  at  blive  nyttige  tjenere  for  Herren;  at  velsigne  andre 
på  alle  måder,  så  de  også  kan  bære  frugt.  I  stedet  for 
anvender  vi  disse  velsignelser  på  at  tilfredsstille  vore  egne 
ønsker,  og  som  Moroni  sagde:  „smykker  (os)  med  det,  som 
ikke  har  noget  liv,  og  lader  dog  de  hungrige,  nødlidende, 
nøgne  og  syge  og  bekymrede  gå  forbi  (os)  uden  at  skænke 
dem  nogen  tanke."  (Mormon  8:39) 

Herren  har  selv  sagt  i  vore  dage:  „De  søger  ikke  Herren  for 
at  indføre  hans  retfærdighed,  men  enhver  vandrer  på  sin 
egen  vej  og  efter  sin  egen  guds  billede,  hvis  billede  er  i 
verdens  lignelse,  og  hvis  væsen  er  en  afguds  væsen,  som 
bliver  gammelt  og  skal  forgå  i  Babylon,  ja,  Babylon  den 
store,  der  skal  falde."  (L.  &  P.  1:16) 

En  mand,  som  jeg  kender,  blev  kaldet  til  en  stilling  i  kirken, 
men  han  følte  ikke  at  han  kunne  sige  ja,  fordi  hans  in- 
vesteringer krævede  mere  opmærksomhed  og  mere  tid, 
end  han  var  villig  til  at  ofre  for  Herren.  Han  forlod  Herrens 
tjeneste  for  at  søge  efter  mammon,  og  i  dag  er  han  mil- 
lionær. Men  for  nylig  fandt  jeg  ud  af  noget  interessant.  Hvis 
en  mand  ejer  guld  til  en  værdi  af  en  million  dollars,  så  ejer 
han  ca.  1/27  milliard  af  alt  det  guld,  som  alene  findes  i  den 
tynde  jordskorpe.  Det  er  en  så  lille  del,  at  den  menneskelige 
forstand  ikke  kan  fatte  det.  Men  det  er  ikke  alt:  Herren,  som 
skabte  jorden  og  har  magt  over  den,  skabte  også  mange 
andre  verdener,  ja  „utallige  verdener"  (Moses  1:33);  og  da 
Moses  modtog  den  ed  og  pagt,  som  hører  præstedømmet 
til,  fik  han  løfte  fra  Kristus  „om  alt  det,  som  min  Fader  har" 
(L.  &  P.  33—44).  At  tilsidesætte  alle  disse  store  velsignelser 


blot  for  en  guldkiste  og  en  følelse  af  økonomisk  sikkerhed, 
er  en  fejlbedømmelse,  som  vil  få  kolossale  følger.  Det  er 
sørgeligt  og  ynkværdigt  at  tænke  sig,  at  det  menneske  vil 
nøjes  med  så  lidt;  sjæle  er  dog  af  langt  større  værdi. 
En  ung  mand,  som  blev  kaldet  til  at  gå  på  mission,  svarede, 
at  han  ikke  havde  megen  talent  for  den  slags.  Han  var  god 
til  at  holde  sin  flotte  nye  bil  i  tip-top  stand.  Han  nød  følelsen 
af  magt  og  fart,  og  når  han  sad  ved  rattet,  gav  den  stadige 
bevægelse  ham  den  illusion,  at  han  virkelig  var  på  vej 
fremad. 

Hans  far  havde  hele  tiden  været  tilfreds  med  at  sige:  „Han 
kan  lide  at  bruge  sine  hænder.  Det  er  godt  nok  for  ham." 
Godt  nok  for  Guds  søn?  Denne  unge  mand  forstod  ikke,  at 
den  kraft,  som  hans  bil  er  i  besiddelse  af,  er  så  uendelig  lille 
sammenlignet  med  havets  eller  solens  kraft;  og  der  er 
mange  sole,  som  alle  kontrolleres  af  loven  og  af  præste- 
dømmet i  sidste  instans  —  en  præstedømmemagt,  som  han 
kunne  have  udviklet  ved  at  tjene  Herren.  Han  tog  til  takke 
med  en  ynkværdig  erstatning,  en  sammensætning  af  stål 
og  gummi  og  skinnende  krom. 

Et  ældre  par  holdt  op  med  at  arbejde  og  trak  sig  samtidig 
tilbage  fra  kirken.  De  købte  en  campingvogn,  frasagde  sig 
alle  forpligtelser  og  tog  ud  for  at  se  verden  og  bruge  den 
smule,  som  de  havde  samlet  sig,  for  blot  at  nyde  resten  af 
deres  dage.  De  havde  ikke  tid  til  templet  eller  til  at  gøre 
genealogisk  arbejde  eller  til  at  udføre  en  mission.  Han 
mistede  forbindelsen  med  højpræsternes  kvorum  og  var 
ikke  hjemme  længe  nok  ad  gangen  til  at  skrive  sin  person- 
lige historie.  Grenen  havde  hårdt  brug  for  deres  erfaring  og 


lederskab,  men  de  stillede  sig  ikke  til  rådighed;  de  var  ikke  i 
stand  til  at  „holde  ud  til  enden". 

Jeg  kommer  til  at  tænke  på  en  artikel,  som  jeg  læste  for 
nogle  år  siden.  Den  fortalte  om  en  gruppe  mænd,  som  var 
taget  til  junglen  for  at  fange  aber.  De  forsøgte  på  forskellige 
måder  at  fange  aberne  og  prøvede  også  med  net.  Men  da  de 
fandt  ud  af,  at  nettene  kunne  beskadige  sådanne  små 
væsener,  fandt  de  endelig  frem  til  en  genial  løsning.  De 
lavede  en  masse  små  kasser,  og  i  toppen  af  dem  borede  de 
et  hul,  der  lige  var  stort  nok  til,  at  en  abe  kunne  stikke  sin 
hånd  ind  igennem  det.  Så  satte  de  kasserne  under  træerne, 
og  indeni  dem  lagde  de  en  bestemt  slags  nødder,  som 
aberne  holdt  særlig  meget  af. 

Når  mændene  gik,  kom  aberne  ned  fra  træerne  for  at 
undersøge  kasserne.  Da  de  fandt  ud  af,  at  der  var  nødder 
indeni,  stak  de  hånden  ind  for  at  få  fat  i  dem.  Men  når  en 
abe  prøvede  at  trække  hånden  med  nødden  ud  igen,  kunne 
den  ikke,  for  den  lille  knyttede  hånd  med  nødden  indeni  var 
for  stor.  På  dette  tidspunkt  kom  mændene  ud  fra  under- 
skoven for  at  tage  aberne  til  fange;  og  nu  skete  der  noget 
mærkeligt:  Når  aberne  så  mændene,  begyndte  de  at  skrige 
og  slå  om  sig  for  at  komme  væk;  men  selv  om  det  ville  have 
været  så  let  som  ingenting  at  give  slip  på  nødden,  så  de 
kunne  trække  hånden  til  sig  og  flygte,  gjorde  de  det  ikke. 
Mændene  havde  intet  besvær  med  at  tage  dem  til  fange. 
Mennesker  har  det  ofte  på  samme  måde;  de  har  sådan  et 
fast  greb  om  ting,  som  er  af  denne  verden  —  det,  som  er 
telestialt  —  at  selv  den  mest  indtrængende  opfordring  eller 
tegn  på  krisesituation  ikke  kan  overtale  dem  til  at  opgive 
det  til  fordel  for  det,  som  er  celestialt.  Satan  har  intet 
besvær  med  at  få  dem  i  sit  greb.  Hvis  vi  insisterer  på  at 
bruge  al  vor  tid  og  alle  vore  midler  på  at  bygge  os  et 
verdsligt  kongerige,  så  er  det  nøjagtigt,  hvad  vi  får. 
Til  trods  for  den  nydelse,  vi  finder  i  at  betragte  os  selv  som 
moderne,  og  den  tendens  vi  har  til  at  tro,  at  mennesker 
aldrig  før  har  været  så  kultiverede,  som  vi  er  —  til  trods  for 
alt  dette  er  vi  i  det  store  og  hele  et  afgudsdyrkende  folk  — 
en  tilstand,  som  er  afskyelig  i  Herrens  øjne. 
Vi  er  et  krigerisk  folk,  der  let  lader  os  distrahere  i  vor 
opgave  med  at  forberede  os  til  Herrens  komme.  Når  der 
dukker  fjender  op,  bruger  vi  uhyre  summer  på  at  fremstille 
guder  af  sten  og  stål  —  skibe,  flyvemaskiner,  våben, 
befæstninger  —  og  er  afhængige  af  dem  til  vor  beskyttelse 
og  befrielse.  Når  vi  føler  os  truet,  stiller  vi  os  på  fjendens 
side  i  stedet  for  at  være  for  Guds  rige.  Vi  oplærer  en  mand  i 
krigskunst  og  kalder  ham  en  patriot,  og  således  forfalsker  vi 
på  Satans  måde  sand  patriotisme  og  fordærver  Frelserens 
lære: 

„Elsk  jeres  fjender,  velsign  dem,  som  forbander  jer,  gør 
godt  imod  dem,  der  hader  jer  og  bed  for  dem,  som  forfølger 
jer, 

Så  I  må  vorde  jeres  himmelske  Faders  børn."  (Matt. 
5:44-45) 

Vi  glemmer,  at  hvis  vi  er  retfærdige,  vil  Herren  enten  ikke 
lade  vore  fjender  komme  over  os  —  og  dette  er  et  særligt 
løfte  til  indbyggerne  i  Amerika  (se  2.  Ne.  1 :7)  -  eller  han  vil 
kæmpe  vore  kampe  for  os  (2.  Mos.  14:14;  L.  &  P.  98:37,  for 
blot  at  nævne  et  par  af  de  mange  henvisninger). 


Dette  er  han  i  stand  til  at  gøre,  for  som  han  sagde,  da  han 
blev  forrådt:  „Mener  du,  at  jeg  ikke  kan  bede  min  Fader,  så 
han  med  det  samme  sender  mig  mere  en  tolv  legioner 
engle?"  (Matt.  26:53)  Vi  kan  forstille  os,  hvor  frygtindgyden- 
de disse  soldater  ville  være.  Kong  Josafat  og  hans  folk  blev 
befriet  af  en  sådan  hær  (se  2.  Krøn.  20),  og  da  Elisas  liv  var  i 
fare,  trøstede  han  sin  tjener  med  disse  ord:  „Frygt  ikke,  thi 
de,  der  er  med  os,  er  flere  end  de,  der  er  med  dem!" 
(2.  Kong.  6:13)  Så  åbnede  Herren  tjenerens  øjne,  „og  han 
så,  at  bjerget  var  fuldt  af  ildheste  og  ildvogne  rundt  om 
Elisa."  (v.  17) 

Enok  var  også  en  mand  af  stor  tro,  som  ikke  ville  lade  sig 
distrahere  i  sine  pligter  af  fjenden:  „Og  så  stor  var  Enoks 
tro;  at  han  anførte  Guds  folk,  og  deres  fjender  kom  for  at 
kæmpe  imod  dem.  Og  han  talte  Herrens  ord,  og  deres 
fjender  kom  for  at  kæmpe  imod  dem.  Og  han  talte  Herrens 
ord,  og  jorden  skælvede  og  bjergene  flyede  i  overens- 
stemmelse med  hans  befaling,  og  vandstrømmene  forandre- 
de deres  løb.  Løvernes  brøl  hørtes  i  ørkenen,  og  alle 
nationer  frygtede  såre,  så  kraftige  var  Enoks  ord,  og  så  stor 
var  kraften  i  det  sprog,  som  Gud  havde  givet  ham."  (Moses 
7:13) 

Hvad  har  vi  at  frygte,  når  Herren  er  med  os?  Kan  vi  ikke 
stole  på  Herrens  ord  og  vise  en  smule  tro  på  ham?  Vor 
opgave  er  positiv;  at  forsage  verdslig  ting  som  mål  i  sig 
selv;  at  holde  os  fra  afgudsdyrkelse  og  gå  fremad  i  tro;  at 
bringe  evangeliet  ud  til  vore  fjender,  så  de  ikke  længere  vil 
være  fjender. 

Vi  må  holde  op  med  at  tilbede  vore  dages  afguder  og  ikke 
stole  på  en  „arms  styrke",  for  Herren  har  sagt  til  hele 
verden  i  dag:  „Jeg  vil  ikke  skåne  nogen,  der  bliver  tilbage  i 
Babylon."  (L.  &  P.  64:24) 

Da  Peter  prædikede  et  sådant  budskab  til  folket  pinsedag, 
„stak  det  dem  i  hjertet,  og  de  sagde  til  Peter  og  de  øvrige 
apostle:  „Brødre!  hvad  skal  vi  gøre?"  (Ap.  G.  2:37) 
Peter  sagde  til  dem:  „Omvend  jer  og  lad  jer  døbe  hver  især 
i  Jesu  Kristi  navn  til  jeres  synders  forladelse,  så  skal  I  få 
Helligånden  som  gave."  (v.  38) 

Som  vi  nærmer  os  år  2000,  er  vort  budskab  det  samme,  som 
det  Peter  gav.  Og  Herrens  budskab  lyder  „over  hele  jorden, 
så  alle,  som  vil,  kan  høre: 

, Bered  jer,  bered  jer  for  det,  som  skal  komme;  thi  Herren  er 
nær.'"  (L.  &  P.  1:11-12) 

Vi  tror,  at  måden,  hvorpå  hvert  enkelt  menneske  og  hver 
familie  kan  forberede  sig,  som  Herren  har  pålagt,  er  ved  at 
begynde  at  udøve  større  tro,  at  omvende  sig  og  at  deltage  i 
arbejdet  for  hans  rige  på  jorden,  og  dette  rige  er  Jesu  Kristi 
Kirke  af  Sidste  Dages  Hellige.  Det  kan  måske  i  første 
øjeblik  synes  lidt  vanskeligt,  men  når  et  menneske  begynder 
at  få  den  rette  forståelse  af  det  sande  værk,  når  han 
begynder  at  se  noget  af  evigheden  i  dens  sande  perspektiv, 
så  begynder  velsignelserne  i  rigt  mål  at  opveje  prisen  ved  at 
lade  „verden"  bag  sig. 

Heri  ligger  den  eneste  sande  lykke,  og  derfor  indbyder  vi 
alle  mennesker  fra  hele  verden  til  at  tage  del  i  dette 
arbejde.  For  de,  der  er  fast  besluttede  på  at  tjene  Herren  for 
enhver  pris,  er  dette  Vejen  til  evigt  liv.  Alt  andet  er  blot  for- 
hindringer for  dette  mål. 


En  ny  befaling 

Frels  dig  selv  og  din  slægt! 

Af  ældste  BRUCE  R.  McCONKIE 
De  tolvs  Råd 


Til  stor  glæde  for  dem,  der  elsker  Herren  og  hans 
hellige  ord,  og  som  ønsker  at  blive  ledet  fra  det  høje,  blev  to 
himmelske  åbenbaringer  føjet  til  standardværkerne  ved 
generalkonferencen  i  april,  1976  —  åbenbaringer,  som 
længe  har  været  kendt  som  skrifter  i  kirken. 
Ved  et  højtideligt  møde  den  25.  marts  1976  i  det  hellige 
tempel,  opfyldt  af  Herrens  ånd,  vedtog  Det  øverste  Præsi- 
dentskab og  De  Tolv  ensstemmigt  at  føje  følgende  til  Den 
kostelige  Perle: 

En  åbenbaring  om  Det  celestiale  Rige,  givet  til  profeten 
Joseph  Smith  i  Kirtland  templet  den  21  januar,  1836.  Det 
drejer  sig  om  frelse  af  de  mennesker,  der  døde  uden  kend- 
skab til  evangeliet  og  også  om  små  børns  frelse. 
En  åbenbaring  til  præsident  Joseph  F.  Smith  i  Salt  Lake 
City,  Utah,  den  3.  oktober,  1918.  Åbenbaringen  viser 
Herren,  Jesus  Kristus  på  besøg  i  åndeverdenen,  og  frem- 
sætter læren  om  de  dødes  forløsning. 
Baseret  på  nøje  overvejelse  og  med  fuldt  kendskab  til 
vigtigheden  af  virkningen  af  erklæringen  foran  dem,  løftede 
15  mænd  deres  hænder  og  gav  deres  personlige  samtykke 
til  denne  betydningsfulde  erklæring.  Disse  15  mænd  bliver 
af  kirken  opretholdt  som  profeter,  seere  og  åbenbarere,  I 
den  sande  kirke,  hvor  der  er  apostle  og  profeter,  er  intet 
bedre  kendt  eller  mere  påskønnet  end  den  kendsgerning,  at 
der  vil  vedblive  at  komme  nye  skrifter. 
„Gud  taler,  og  hans  folk  hører.  Hans  ord  og  gerninger  er 
uendelige;  der  er  ingen  ende  på  dem."  (Moses  1 :4,  38) 
Der  er  ingen  personsanseelse  hos  Gud,  og  han  vælger  at 
velsigne  alle  dem,  der  elsker  og  tjener  ham.  (5.  Mos.  1:17; 
L.  &  P.  10:34)  Han  lader  det  regne  med  åbenbaringer  og 
giver  strålende  syner  til  dem,  der  adlyder  den  lov,  ifølge 
hvilken  modtagelsen  af  disse  åndelige  gaver  er  forjættet. 
De  er  ikke  begrænsede  til  profeter  og  apostle.  Guds  gaver 
er  for  alle  mennesker.  Og  hvad  en  ældste  udtaler,  drevet  af 


Helligånden,  skal  anses  som  hellig  skrift.  Det  skal  være 
Herrens  vilje,  sind,  ord  og  røst.  (L.  &  P.  68:1—4) 
Lige  siden  kirkens  første  uddeling  har  Herrens  folk  brugt  at 
udvælge  skriftlignende  udtalelser  af  ledere,  og  offentlig- 
gøre dem  som  formelle  og  officielle  skrifter.  Alle  inspirerede 
udtalelser  og  skrivelser  er  sande,  og  de,  der  kalder  sig 
hellige,  burde  acceptere  og  tro  på  dem.  Men  de  åbenba- 
ringer, syner,  profetier  og  beretninger,  som  udvælges  og 
offentliggøres  til  officiel  brug,  er  derved  på  en  særlig  måde 
gjort  bindende  for  menneskene.  De  bliver  en  del  af  kirkens 
standardværker.  De  bliver  de  standarder  og  målestokke, 
hvorved  læresætninger  og  fremgangsmåder  afgøres. 
Profetens  åbenbaring  om  Det  celestiale  Rige  og  præsident 
Joseph  F.  Smiths  åbenbaring  om  de  dødes  forløsning  får  en 
ny  og  større  betydning  ved  at  blive  føjet  til  standardvær- 
kerne. De  indeholder  begge  evangeliske  sandheder,  som 
ikke  findes  andre  steder  i  standardværkerne,  og  de  vil  nu 
blive  citeret  og  bedre  kendt,  og  kan  indføres  i  standard- 
værkernes system  med  krydshenvisninger  under  deres 
respektive  emner. 

Det  er  indlysende,  at  andre  åbenbaringer  måske  også  vil 
modtage  denne  yderligere  værdighed  og  officielle  god- 
kendelse. 

Der  var  intet  nyt  i  disse  to  åbenbaringer  om  frelse  for  de 
døde.  Deres  indhold  er  kendt;  deres  forskrifter  har  været  i 
kraft;  der  undervises  vidt  og  bredt  i  disse  principper.  Men 
nu,  da  de  er  føjet  til  de  helliges  officielle  skrifter,  bliver  de 
en  ny  befaling  —  de  bliver  en  ny,  guddommelig  udtalelse 
med  hensyn  til  det,  der  kræves  i  den  sjælsomfattende 
lære  om  frelse  for  de  døde. 

Her  følger  et  kronologisk  resumé  af,  hvordan  denne  for 
sjælen  så  tilfredsstillende  åbenbaring  blev  til. 
1.  Bibelen  lærer  os  om  frelse  for  de  døde.  Det  står  os  alle 
fuldstændig  klart,  nu  da  vi  har  modtaget  sidste-dages  åben- 


BRUCE  R.  McCONKIE 


Virkeligheden  af  Joseph  Smiths  åbenbaring 

Vore  modstandere  siger,  at  det  var  et  genfærd, 
som  profeten  Joseph  så,  men  således  sagde  han 
ikke.  Han  sagde,  at  de  personer,  som  viste  sig  for 
ham,  var  levende  mænd,  og  der  er  intet  mere 
usandsynligt  i  hans  udtalelse,  end  Bibelens 
beretning  om  Kristi  eller  Johannes  Døberens 
undfangelse  og  fødsel.  Vi  har  en  beretning  om 
Kristi  fødsel,  liv  og  gerning  og  der  findes  intet  i 
denne  beretning,  der  giver  os  grund  til  mere 
beredvilligt  at  tro  på  den  end  på  profeten  Joseph 
Smith  beretning.  Kristus  vandrede,  talte  og 
rådførte  sig  med  sine  venner,  da  han  kom  ned  fra 
himlen  for  mere  end  1900  år  siden.  Er  der  nogen 
grund  til,  at  han  ikke  skulle  komme  igen,  skulle 
besøge  jorden  endnu  en  gang  og  tale  med 
mennesker  i  dag?  Hvis  det  er,  ville  jeg  meget 
gerne  høre  den. 

Det,  jeg  ønsker  at  indskærpe  jer,  er,  at  Gud 
virkelig  er  en  person  af  kød  og  ben,  ligesom  I  og 
jeg  er  det,  ligeledes  Kristus,  men  Helligånden  er  en 
åndelig  person. 

Hvis  Joseph  Smiths  lærdomme  var  urigtige,  så  falder 
den  store  Nazaræers  lærdomme  til  jorden,  for  de 
er  de  samme.  Man  kan  ikke  filosofere  evangeliets 
sandheder  bort,  ej  heller  forklare  dem  ved  at  sige  at 
profeterne  så  syner,  for  det  er  virkelige,  håndgribelige 
kendsgerninger,  som  der  står  en  mdsngde  beviser 
bagved  lige  så  gode  som  andre,  der  nogensinde 
er  blevet  fremsat  for  at  dokumentere  en  påstand. 
Det  er  mig  en  trøst,  en  velsignelée,  en  glæde,  og 
jeg  beder  til,  at  det  altid  må  være  ligeså  for  jer.  — 
(Logan  Journal.  14.  marts  1911.) 

Joseph  F.  Smith 


baring.  Vi  ved  nu,  hvad  Jesus  mente,  da  han  sagde:  „Den 
time  kommer,  ja,  er  nu,  da  de  døde  skal  høre  Guds  Søns 
røst,  og  de,  som  hører  den,  skal  leve"  (Joh.  5:25),  og  vi  for- 
står den  sande  betydning  af  hans  udtalelse  til  røveren  på 
korset:  „I  dag  skal  du  være  med  mig  i  Paradis"  (Luk.  23:43) 
Vi  kan  også  forstå  Peters  udtalelser  om  Herrens  gerning  i 
åndeverdenen,  hvor  han  prædikede  evangeliet,  mens  hans 
legeme  lå  i  graven  (1.  Pet.  3:18-20,  4:6).  Paulus'  erklæring 
om  dåb  for  de  døde  er  forståelig  (1.  Kor.  15:29),  så  vel  som 
Esajas'  og  Zakarias'  erklæringer  om  udfrielse  af  de  fangne 
(Es.  42:7,  49:9,  61:1;  Zak.  9:11)  og  Obadias'  profeti  om 
„redningsmænd  fra  Zions  bjerg"  (Obad.  21).  Selv  Malakias 
gådefulde  løfte  om,  at  Elias  ville  komme  før  Herrens  store 
og  frygtelige  dag  for  at  „vende  fædrenes  hjerte  til  sønnerne 
og  sønnernes  til  fædrene",  for  at  Herren  ikke  skal  komme 
„og  slå  landet  med  band"  (Mal.  4:5-6)  -  selv  dette  løfte 
bliver  forståeligt,  fordi  læren  om  frelse  for  de  døde  er  klart 
og  tydeligt  udlagt  for  os  gennem  sidste-dages  åbenbaring. 
Men  vi  behøver  ikke  antage,  at  Joseph  Smith  i  begyndelsen 
af  denne  uddeling  forstod  disse  skriftsteder  bedre,  end 
andre  religiøse  samfund  gør  det  i  dag. 
2.  Moroni  påbegynder  åbenbaringen  om  frelse  for  de  døde 
her  i  de  sidste  dage.  Da  Mormons  søn  kom  til  denne  udde- 
lings første  profet  den  uforglemmelige  nat  i  september, 
1823,  korrigerede  og  fuldendte  han  dette  løfte  om  Elias' 
komme  i  de  sidste  dage. 

Malakias'  løfte  om,  at  Herren  ville  sende  Elias  før  Herrens 
store  og  frygtelige  dag,  blev  citeret  således:  „Se,  jeg  vil 
åbenbare  jer  præstedømmet  ved  profeten  Elias'  hånd,  før 
Herrens  store  og  frygtelige  dag  kommer."  Forsikringen  om, 
at  Elias  ville  vende  fædrenes  og  sønnernes  hjerte  til 
hinanden,  for  at  jorden  ikke  skulle  blive  slået  med  band, 
blev  citeret  således:  „Og  han  skal  plante  i  børnenes  hjerter 
de  forjættelser,  som  blev  givet  fædrene,  og  børnenes 
hjerter  skal  vendes  til  fædrene.  Om  det  ikke  var  således, 
ville  hele  jorden  fuldstændig  blive  lagt  øde  ved  hans  til- 
kommelse."  (Joseph  Smith  2:38-39) 

Disse  forandringer  i  hellig  skrift  ville  komme  til  at  betyde 
meget  for  Joseph  Smith,  når  tiden  var  inde.  Men  på  dette 


tidlige  stade  af  hans  åndelige  udvikling  kan  vi  ikke  forvente, 
at  deres  fulde  betydning  gik  op  for  ham. 

3.  Mormons  Bog  fremlægger  nogle  meget  bestemte  og 
tydelige  synspunkter  om  frelse  for  de  døde.  Denne  hellige 
bog,  som  er  oversat  ved  Guds  gave  og  kraft,  indeholder 
evangeliet  i  sin  fylde,  hvilket  vil  sige  at  det  er  en  beretning 
om  Guds  handlemåde  med  et  folk,  som  havde  evangeliet 
i  sin  fylde,  og  den  beretter  om  de  ting,  som  mennesker  må 
gøre  for  at  opnå  en  fylde  af  frelse  i  de  evige  verdener. 
Joseph  Smith  —  og  alle  vi  andre  —  lærte  fra  denne  bog,  at 
der  ikke  er  noget,  der  hedder  frelse  for  de  døde,  for  dem, 
der  har  fået  tilbudt  hele  sandheden,  mens  de  befandt  sig  i 
dødeligheden.  (Se  Alma  34:32-33,  35-36;  3.  Ne.  12-20) 

4.  Mormons  Bog  hentyder  til  udfrielsen  af  fangerne.  Mens 
Joseph  Smith  var  ved  at  korrigere  Bibelen  (King  James 
Version),  lærte  han  igennem  åbenbaring  i  december  1830, 
at  de,  der  omkom  i  syndfloden,  blev  indespærret  i  fængsel 
og  måtte  forblive  der,  indtil  Kristus  havde  lidt  for  alle 
menneskers  synder,  indtil  han  havde  talt  deres  sag  for  sin 
Fader  (de,  som  var  i  åndeverdenens  fængsel),  og  indtil  han 
vendte  tilbage  til  sin  Fader.  „Indtil  den  dag  skal  de  være  i 
pine,"  siger  skrifterne.  (Moses  7:38—39) 

5.  Befrielsen  af  de  fangne  fra  Noas  tid  omfatter  ikke  en 
celestial  belønning.  I  en  åbenbaring  givet  den  16.  februar, 
1832  (sikkert  den  største  af  alle  åbenbaringer)  så  profeten, 
at  de,  som  fik  tilbudt  evangeliet  gennem  Noa,  og  som 
derefter  omkom  i  syndfloden,  ikke  kan  opnå  celestial  herlig- 
hed, selv  om  de  omvender  sig.  De  kan  kun  opnå  en  ter- 
ristrial  herlighed,  fordi  de  fornægtede  sandheden,  da  den 
blev  tilbudt  dem  i  dødeligheden.  (Se  L.  &  P.  76:71,  73-74) 

6.  Abrahams  Bog  og  Lære  og  Pagter  åbenbarede  de  løfter, 
der  blev  givet  til  fædrene.  Selv  om  der  i  Bibelen  hentydes  til 
de  løfter,  der  blev  givet  til  fædrene,  får  vi  først  en  klar  for- 
ståelse af  disse  løfter  i  Lære  og  Pagter  og  i  Abrahams 
skrivelser.  Joseph  Smith  påbegyndte  oversættelsen  af 
sidstnævnte  i  juli,  1835. 

De  fædre,  som  der  tales  om,  er  Abraham,  Isak  og  Jakob.  De 
modtog  hver  især  det  løfte,  for  sig  selv  og  deres  efter- 
kommere, at  de  og  deres  efterkommere,  gennem  celesitalt 
ægteskab,  ville  få  afkom  så  talrigt  som  himmelens  stjerner 
og  sandet  ved  havets  bred.  De  fik  også  løfte  om,  at  i  dem  og 
deres  sæd  skulle  alle  jordens  slægter  velsignes.  (1.  Mos. 
12:2-3;  13:16;  15:5-6;  17:1-8;  22:17-18;  26:3-5,  24; 
28:3-4,  13-14;  35:11) 

I  Abrahams  Bog  kan  vi  læse,  at  Jehovas  løfte  til  sin  ven 
Abraham  omfattede  denne  forsikring:  „Jeg  giver  dig  det 
løfte,  at  denne  rettighed  -  rettigheden  til  at  modtage  Det 
melkisedekske  Præstedømme  —  skal  vedblive"  altid.  Denne 
store  patriark  blev  også  lovet,  at  „i  dig,  og  i  din  sæd  (d.v.s. 
den  bogstavelige  eller  legemets  sæd)  skal  alle  jordens 
slægter  velsignes,  ja,  med  evangeliets  velsignelser,  som  er 
frelsens  velsignelser,  ja,  det  evige  livs."  (Abr.  2:11) 
Abraham,  Isak  og  Jakob  -  og  deres  sæd  —  har  en  naturlig 
ret  (således  er  løftet  givet  dem  af  Gud)  til  præstedømmet, 
evangeliet  og  en  fylde  af  frelse,  hvilket  er  evigt  liv!  Og 
denne  ret  omfatter  alle,  der  er  af  „den  bogstavelige  eller 
legemets  sæd,"  hvad  enten  de  levede,  mens  evangeliet  var 
på  jorden  eller  ej!  Dette  evige  liv,  der  tales  om,  vokser  ud  af 


celestialt  ægteskab.   Denne   kundskab   er  nødvendig  for 

os. 

7.  Åbenbaringen  til  Joseph  Smith  om  Det  celestiale  Rige: 

den  første  åbenbaring  specielt  om  frelse  for  de  døde.  Det  er 

den  21.  januar,  1836.  Stedet  er  et  af  de  øverste  værelser  i 
Kirtland  templet.  Blandt  de  tilstedeværende  er  profeten 
Joseph  Smith,  hans  fader  Joseph  Smith,  senior,  Oliver 
Cowdery  (kirkens  anden  ældste,  som  sammen  med  Joseph 
Smith  besad  nøglerne  til  riget),  Sidney  Rigdon  og  Frederick 
G.  Williams,  rådgiverne  i  Det  øverste  Præsidentskab.  De  er  i 
færd  med  at  give  en  delvis  tempel-begavelse,  idet  tempel- 
begavelsens fulde  ordinanse  bliver  gemt  til  senere,  når  et 
tempel,  bestemt  til  ordinansearbejde,  er  blevet  bygget. 
Under  disse  omstændigheder,  blev  de  grundlæggende 
læresætninger  udformet,  og  medens  Herrens  Ånd  hvilede 
på  de  tilstedeværende,  blev  sløret  trukket  til  side:  „Jeg 
så . . .  min  bror  Alvin,  som  længe  har  været  død,  og 
undrede  mig  over,  hvordan  det  kunne  være,  at  han  havde 
opnået  en  arvelod  i  det  rige,  da  jeg  vidste,  at  han  havde  for- 
ladt dette  liv,  før  Herren  havde  udstrakt  sin  hånd  for  at  ind- 
samle Israel  anden  gang,  og  ikke  var  blevet  døbt  til 
syndernes  forladelse."  Ud  fra  dette  står  det  klart,  at  uanset 
hvad  skrifterne  siger  om  de  løfter,  der  er  givet  til  fædrene, 
om  at  Abrahams  sæd  har  ret  til  særlige  velsignelser,  og  at 
evangeliet  blev  prædiket  i  åndeverdenen,  så  havde 
profeten  endnu  ikke  forstået  det  sjælsomfattende  begreb 
om  frelse  for  de  døde. 

Under  disse  omstændigheder  blev  svaret  givet,  og  evange- 
liets lys  blev  tændt  for  både  levende  og  døde.  „Således  kom 
Herrens  røst  til  mig  og  sagde  —  Alle,  som  er  døde  uden 
kundskab  om  dette  evangelitum,  og  som  ville  have 
modtaget  det,  dersom  de  havde  fået  lov  til  at  leve,  vil  blive 
arvinger  til  Guds  celestiale  rige;  ligeledes  at  alle,  der  fra  nu 
af  vil  dø  uden  kundskab  derom,  og  som  ville  have  modtaget 
det  af  hele  deres  hjerte,  skal  blive  arvinger  til  det  rige,  thi 
jeg,  Herren,  vil  dømme  alle  mennesker  efter  deres 
gerninger  , efter  deres  hjertes  ønske."  {Profeten  Joseph 
Smiths  Lærdomme,  sidene  125—126) 

Ethvert  medlem  af  kirken  bør  overveje  disse  ord  og  lære 
dem  udenad.  De  indeholder  Herrens  løfte,  at  alle  dem,  der 
ville  have  modtaget  evangeliet  „af  hele  deres  hjerte"  her  i 
livet,  hvis  de  havde  haft  mulighed  for  det,  vil  modtage  det  i 
åndeverdenen  og  blive  arvinger  til  Det  celestiale  Rige. 
Derefter  modtog  profeten  den  betryggende  forsikring,  at 
„alle  børn,  der  dør,  før  de  når  ansvarlighedens  alder,  vil 
blive  frelst  i  Himlens  celestiale  rige."  (Profeten  Joseph 
Shmiths  Lærdomme,  side  126) 

8.  Elias  og  Elias  (Elijah)  kom  for  at  sætte  læren  om  frelse 
for  de  døde  i  funktion.  Mindre  end  21/?  måned  efter  åben- 
baringen om  Det  celestiale  Rige  sendte  Herren  først  Elias 
og  så  Elias  (Elijah),  for  at  de  love,  som  hører  til  frelse  for  de 
døde,  kunne  træde  i  fuld  kraft.  Det  var  den  3.  april  1836. 
Stedet  var  Kirtland  templet.  Det  var  Joseph  Smith  og  Oliver 
Cowdry,  der  modtog  denne  margt  og  disse  velsignelser. 
„Derefter  åbenbarede  Elias  sig  og  overdrog  os  Abrahams 
evangeliums  uddeling,  idet  han  sagde,  at  i  os  og  vor  sæd 
skulle  alle  slægter  efter  os  blive  velsignet."  (L.  &  P.  110:12) 
Således  bragte  Elias  Abrahams  store  fuldmagt  tilbage  — 


den  fuldmagt,  som  i  åbenbaringen  kaldes  for  „Abrahams 
evangelium"  —  hvilket  evangelium  eller  hvilken  fuldmagt 
var,  at  alle  Abrahams  efterkommere  havde  retten  til 
familiens  beståen  i  evigheden  og  retten  til  evigt  afkom,  som 
er  den  del  af  evigt  liv.  Således  blev  løftet  givet  til 
fædrene. 

Derefter  kom  Elias  (Elijah).  I  henhold  til  det  åbenbarede 
løfte,  skulle  det  nu  plantes  i  Abrahams  efterkommeres 
hjerte.  I  optegnelserne  står  der:  „Da  dette  syn  var  forbi, 
åbnede  der  sig  for  os  et  andet  stort  og  herligt  syn,  thi  Elias, 
profeten,  som  blev  optaget  til  Himlen  uden  at  smage  døden, 
stod  foran  os  og  sagde:  Se,  tiden  er  tilfulde  kommet,  om 
hvilken  der  blev  talt  gennem  Malakias'  mund,  vidnende,  at 
han  (Elias)  skulle  blive  sendt,  før  Herrens  store  og  frygtelige 
dag  kommer,  for  at  vende  fædrenes  hjerte  til  børnene  og 
børnenes  til  fædrene,  at  han  ikke  skal  komme  og  slå  hele 
jorden  med  band.  Derfor  er  denne  uddelings  nøgler  over- 
givet i  jeres  hænder,  og  herigennem  kan  I  vide,  at  Herrens 
store  og  frygtelige  dag  er  nær,  ja,  står  for  døren."  (L.  &  P. 
110:13-16) 

Således  overdrog  Elias  (Elijah)  menneskene  beseglings- 
magten,  den  magt,  hvorved  løfterne,  givet  til  fædrene, 
kunne  virke  for  mennesker  i  dag.  Joseph  Smith  sagde  i  sin 
store  afhandling  om  „Elias,  Elijah,  Messias,"  at  Elias 
(Elijah)  kom  for  at  give  os  myndighed  til  at  udføre  alle 
evangeliets  ordinanser,  først  for  de  levende  og  så  for  de 
døde  (Profeten  Joseph  Shmiths  Lærdomme,  siderne 
404-411) 

Vi  bliver  viet  i  templet,  fordi  Elias  (Elijah)  har  gengivet 
beseglingsmyndigheden,  og  således  modtager  vi  Abra- 
hams, Isaks,  og  Jakobs  velsignelser,  som  Elias  lovede 
os.  Når  vi  og  vore  efterkommere  har  modtaget  disse  velsig- 
nelser, prøver  vi  på  at  stille  dem  til  rådighed  for  de  af  vore 
forfædre,  som  døde  uden  kundskab  om  evangeliet,  og  som 
af  hele  hjertet  ville  have  modtaget  det,  hvis  de  havde  levet, 
mens  sådanne  velsignelser  var  tilgængelige  for  dem.  Det 
guddommelige  påbud  lyder  således:  Frels  dig  selv  og  din 
slægt. 

9.  Joseph  Smith  og  hans  efterfølgere  har  ledet  de  hellige 
med  hensyn  til  frelse  for  de  døde.  Siden  profetens  dage  har 
kirkens  forskellige  præsidenter  ledet  Herrens  folk  i  dette 
store  arbejde  med  at  frelse  de  døde.  De  har  gjort  det  linie 
på  linie  og  bud  på  bud  ved  at  løse  hvert  nyt  problem  ved 
hjælp  af  inspirationens  ånd.  Vi  har  mange  taler  af  Joseph 
Smith  (angående  dette  emne),  og  vi  har  de  to  afsnit  i  Lære 
og  Pagter,  127  og  128.  Vi  har  beslutninger  truffet  af 
præsident  Wilford  Woodruff  og  andre  om,  hvorledes  og  til 
hvem  børn  skulle  besegles.  Vi  har  kirkens  store  genealo- 
giske system  til  at  hjælpe  os  i  det  nødvendige  slægts- 
forskningsarbejde.  Vi  har  familieorganisationer  alle  vegne, 
og  arbejdet  skrider  fremad. 

10.  Åbenbaringen  til  præsident  Joseph  F.  Smith  om  de 
dødes  forløsning  udvider  vor  forståelse  af  frelse  for  de  døde. 
Denne  nutidige  åbenbaring  lærer  os  følgende: 

For  det  første:  Det  er  en  fuldstændig  og  omfattende  be- 
kræftelse af  kirkens  anerkendte  lære  om  frelse  for  de  døde. 
For  det  andet:  Præsident  Smith  „så  de  dødes  ånder"  —  alle 
de  mennesker,  som  var  døde  i  løbet  af  de  4.000  år  før  Kristi 


komme.  Iblandt  dem  var  der  „en  utallig  skare  af  retfærdige 
ånder,  der  havde  været  trofaste  i  Jesu  vidnesbyrd,  mens  de 
levede  i  dødeligheden."  Det  var  til  disse,  at  Herren  i  åndelig 
skikkelse  gik,  for  at  forkynde  den  store  forløsningsplan. 
For  det  tredie:  Herren  gik  ikke  til  de  onde  og  ugudelige,  og 
hans  stemme  blev  ikke  løftet  iblandt  dem.  „Men  se,  blandt 
de  retfærdige  organiserede  han  sine  styrker  og  udpegede 
budbringere,  som  var  iklædt  magt  og  myndighed,  og  over- 
drog dem  det  hverv  at  gå  ud  og  bringe  evangeliets  lys  til 
dem,  der  var  i  mørke,  ja,  til  alle  menneskers  ånder.  Og 
således  belv  evangeliet  prædiket  for  de  døde." 
For  det  fjerde:  Det  er  tydeligt  fremsat,  at  hele  åndever- 
denen, og  ikke  blot  den  del,  der  betragtes  som  et  helvede, 
anses  for  at  være  et  åndeligt  fængsel.  Da  Jesus  kom  til 
dem,  forkyndte  han  „frihed  for  de  fangne,  der  havde  været 
trofaste,"  for  de  „havde  betragtet  deres  ånders  lange  ad- 
skillelse fra  deres  legemer  som  en  trældom." 
For  det  femte:  „Denne  uddelings  trofaste  ældster  fort- 
sætter deres  arbejde  med  at  prædike  omvendelsens  og 
forløsningens  evangelium  gennem  Guds  enbårne  Søns 
offer,  når  de  går  fra  det  jordiske  liv,  og  de  prædiker  iblandt 
dem,  der  er  i  mørke  og  under  syndens  åg  i  de  døde  ånders 
store  verden. 

Derfor  søger  trofaste  medlemmer  af  Guds  rige  på  jorden  - 
mens  de  endnu  lever  i  dødeligheden  —  efter  deres  afdøde 
slægtninge  og  udfører  frelsens  og  ophøjelsens  ordinanser 
for  dem  i  de  hellige  bygninger,  som  er  indviet  til  disse 
formål.  Når  disse  samme  trofaste  sjæle  forlader  dette  liv, 
finder  de  deres  forfædre  og  underviser  dem  i  det  evige 
evangeliums  frelsende  sandheder.  Og  således  bliver 
evangeliet  fortsat  prædiket  blandt  de  døde.  (Joseph 
F.  Smith:  Gospel  Doctrine,  siderne  472-76.  Deseret  Book 
Co.,  1939) 

11.  Der  vil  stadig  komme  flere  åbenbaringer  om  frelse  for 
de  døde  og  om  alle  andre  emner.  Det  sidste  ord  er  ikke 
blevet  sagt  om  noget  emne.  Strømme  af  levende  vand  skal 
endnu  flyde  fra  den  evige  kilde,  som  er  ophav  til  al  sandhed. 
De  ting,  vi  ikke  ved  om  frelsens  lærdomme,  er  mere  om- 
fattende end  dem,  vi  allerede  kender. 
Når  vi  som  et  folk  tror  på  og  efterlever  alle  de  sandheder,  vi 
har  modtaget,  så  vil  Herren  åbenbare  mere  for  os.  Det  er  i 
det  store  og  hele  op  til  os  selv,  hvad  vi  modtager,  og 
hvornår  vi  får  det.  Der  er  meget,  som  Herren  gerne  vil  for- 
tælle os,  men  endnu  har  vi  ikke  opnået  den  enhed  og 
åndelige  styrke,  som  vil  sætte  os  i  stand  til  at  „åbne 
Himlens  sluser". 

Vi  priser  Gud,  fordi  han  har  givet  os  alt  det,  som  vi  har  mod- 
taget, indbefattet  disse  to  åbenbaringer  om  frelse  for  de 
døde,  og  vi  beder  til,  at  vi  må  tro  og  adlyde  med  en  sådan 
trofasthed  og  hengivenhed,  at  Herren  vil  give  os  mere  af  sit 
evige  ord.  Jo  mere  vi  ved,  jo  flere  skrifter  modtager  vi;  jo 
mere  vi  har  i  standardværkerne,  jo  større  chance  har  vi  for 
at  opnå  evigt  liv  i  vor  Faders  rige.  Vi  kan  ikke  efterleve  en 
lov,  før  den  er  blevet  åbenbaret  for  os.  Kan  nogen  af  os  få 
for  megen  kundskab?  Kan  vi  modtage  for  megen  åben- 
baring? Kan  vi  føje  for  meget  til  vore  hellige  skrifter? 
Hvor  er  det  vidunderligt  at  tilbede  en  Gud,  som  stadig  taler, 
hvis  stemme  stadig  høres,  hvis  ord  er  uden  ende! 

Nabolaget  bliver  beriget 


af  profeten 


Af  GERRY  AVANT 


Kirkens    31/2     million     medlemmer    ærer    præsident 
W.  Kimball  som  profet,  seer  og  åbenbarer. 
For  medlemmerne  i  et  ward  i  Salt  Lake  City  er  han  alt  dette, 
foruden  at  være  noget  andet  ganske  særligt.  Han  er  deres 
nabo. 

„Vi  har  den  enestående  oplevelse  at  se  præsident  Kimball 
præsidere  ved  generalkonferencer,  for  derefter  at  se  ham 
som  et  ydmygt  og'  beskedent  medlem  af  wardet  og  sam- 
fundet," sagde  biskoppen. 

„For  to  år  siden  spurgte  vi  ham,  om  han  kunne  tale  ved  et 
juleprogram.  Han  sagde,  at  han  ville  se  efter  på  sin 
kalender.  Senere  den  dag  ringede  han  og  sagde,  at  han  var 
hjemme  den  dag  og  meget  gerne  ville  tale.  Han  betragter 
sig  selv  som  et  almindeligt  wardmedlem  og  er  ivrig  efter  at 
opfylde  de  opgaver,  som  han  får  tildelt  af  sin  biskop." 
Biskoppen  beskrev  de  følelser,  som  han  havde,  da  han  blev 
kaldet  til  at  være  leder  for  det  ward,  profeten  tilhører. 
„Da  jeg  accepterede  kaldelsen,  fortalte  stavspræsidenten 
mig,  at  han  havde  talt  med  præsident  Kimball  om  det,  og 
denne  havde  godkendt  mig  som  sin  biskop. 
Jeg  gik  ind  til  mit  kald  med  frygt  og  bæven,  men  det  var 
ikke  nødvendigt  at  frygte  på  grund  af  ham.  Han  er  sådan  en 
mild  og  venlig  mand.  Det  er  et  privilegium  at  være  sammen 
med  ham. 

Hele  wardet  bliver  velsignet  ved  hans  tilstedeværelse.  Da 
vor  ældste  søn  blev  ordineret  til  diakon,  talte  vi  om,  hvilket 
privilegium    det    ville    være    for    ham    at    kunne    omdele 
nadveren  til  profeten. 
Vore  faste-  og  vidnesbyrd-  møder  er  noget  ganske  særligt. 


Over  hele  verden  bærer  medlemmer  vidnesbyrd  om,  at 
Spencer  W.  Kimball  er  en  Herrens  profet.  Det  er  så  betyd- 
ningsfuldt for  os  at  være  i  stand  til  at  se  på  ham  og  bære 
dette  vidnesbyrd  i  hans  nærværelse." 
Biskoppen  talte  også  om  den  rige  ånd,  som  søster  Kimball 
bringer  til  wardet.  „Hun  er  i  særdeleshed  en  inspiration  for 
søstrene  i  hjælpeforeningen,"  sagde  han.  „Hun  underviste  i 
mange  år  i  , Åndelig  livsførelse'  og  inspirerede  mange 
mennesker  til  at  studere  skrifterne. 

Hun  er  et  100%  medlem.  Hivs  hun  er  hjemme  i  Salt  Lake, 
kommer  hun  altid  til  møderne.  Hun  er  også  en  hengiven 
besøgslærerinde,  som  har  ægte  kærlighed  og  omsorg  for 
de  søstre,  som  hun  er  kaldet  til  at  tjene." 
Biskoppen  og  andre  af  wardets  medlemmer  vidner  om,  at 
præsident  Kimball  ikke  beder  kirkens  medlemmer  om  at 
gøre  noget,  som  han  ikke  selv  er  villig  til  at  gøre. 
„Han  udsendte  et  brev,  hvori  han  bad  medlemmerne  om  at 
støtte  deres  lokale  politiske  møder.  Han  og  søster  Kimball 
sad  på  anden  række  ved  vort  lokale  møde. 
Under  energikrisen  i  1974  sendte  han  et  brev  til  kirkens 
ledere,  hvori  han  bad  medlemmerne  om  at  gå  til  møderne  i 
stedet  for  at  køre,  når  det  var  muligt.  Han  og  søster  Kimball 
gik  til  kirke. 

Han  har  fremhævet  værdien  af,  at  medlemmerne  har  deres 
egne  køkkenhaver  og  et  forråd.  Han  og  søster  Kimball  har 
en  køkkenhave  og  frugttræer. 

I  wardet  lavede  vi  en  undersøgelse  for  at  finde  ud  af,  hvad 
medlemmerne  havde  i  deres  forråd.  De  deltog  i  denne 
undersøgelse. 

Biskoppen  talte  om  præsident  Kimballs  motto:  „Gør  noget 
ved  det!" 

„Han  udsætter  ikke  noget,"  sagde  han.  „Når  vi  unsender 
breve  om  wardets  budget,  er  præsident  Kimball  den  første, 
vi  hører  fra. 

Jeg  er  imponeret  over,  at  han,  som  er  profet  for  tre  mil- 
liarder mennesker  og  anerkendt  som  en  sådan  af  31/2  mil- 
lion, altid  har  tid  til  at  besøge  de  syge.  Når  jeg  besøger  en 
syg  finder  jeg  tit  ud  af,  at  præsident  Kimball  allerede  har 
været  der.  Hvis  han  ikke  kender  den  syges  tilstand,  ringer 
han  og  spørger,  om  det  vil  være  passende,  at  han  kommer 
forbi. 

Præsident  Kimball  kommer  til  sit  wards  nadvermøder,  når 
han  er  hjemme.  Her  viser  han  også  et  eksempel  ved  at  slå 
op  i  sine  skrifter,  når  taleren  citerer  eller  læser  fra  skrif- 
terne. Han  har  sin  fulde  opmærksomhed  henvendt  på  det, 
der  bliver  sagt. 

De  hjemmelærere,  som  fik  til  opgave  at  besøge  dem  hver 
måned,  fortalte  om  præsident  og  søster  Kimballs  ønske  om 
at  deltage  som  andre  wardmedlemmer  og  at  blive  behand- 
let på  samme  måde. 

„Da  Utah-missionen  blev  organiseret,  lagde  han  med 
fornyet  kraft  vægt  på,  at  hver  medlem  skal  være  en  mis- 
sionær," sagde  en  af  hjemmelærerne.  „Vi  spurgte  ham,  om 
han  gerne  ville  se  det  billedbånd,  som  hjemmelærerne  viser 
for  at  hjælpe  medlemmerne  til  at  dele  evangeliet  med  deres 
venner.  Han  sagde,  at  det  ville  han  gerne.  Han  taler  selv  på 
billedbåndet,  men  alligevel  ønskede  han,  at  vi  skulle  vise 
ham  det." 

Da  hjemmelærerne  for  nylig  blev  omorganiserede,  fik  en 
18-årig  præst  til  opgave  at  besøge  præsident  og  søster 
Kimball. 

„Jeg  har  været  i  deres  hjem  mange  gange,"  sagde  den 
unge  mand.  „De  forstår  virkelig  at  få  en  til  at  føle  sig  vel- 
kommen og  godt  tilpas.  Han  har  altid  noget  at  fortælle  os, 


før  vi  går,  og  han  prøver  at  gøre  det  til  en  vane  at  tale  med 
os  i  kirken.  Da  jeg  gik  op  for  at  velsigne  nadveren,  trykkede 
han  min  hånd,  da  jeg  gik  forbi  ham." 

Senior-hjemmelæreren  er  kommet  i  præsident  Kimballs 
hjem  i  5—6  år.  „Da  jeg  kom  der  første  gang,  var  han  apostel. 
Den  første  aften  lærte  vi  hinanden  lidt  at  kende  og  fandt  ud 
af,  hvad  han  forventede  af  os.  Han  sagde:  „Lad  os  tale  om 
skrifterne."  „Vi  har  siden  hver  gang  læst  i  skrifterne  og 
drøftet  dem  i  hans  hjem." 

En  tidligere  hjemmelærer  sagde,  at  det  var  et  særligt  pri- 
vilegium og  højdepunkt  at  være  i  stand  til  at  knæle  ned  i 
profetens  hjem  og  slutte  besøget  med  bøn. 
„Somme  tider  bad  han  en  af  os  eller  søster  Kimball  om  at 
bede,  og  somme  tider  gjorde  han  det  selv,"  sagde  han. 
„Han  beder  altid  for  alle  kirkens  medlemmer.  Det  gjorde 
virkelig  indtryk  på  mig." 

En  af  biskoppens  rådgivere,  som  bor  lige  overfor  præsident 
Kimball,  sagde,  at  lyset  i  hans  studereværelse  sædvanligvis 
er  tændt  meget  tidligt  om  morgenen  og  sent  om  aftenen. 
„Jeg  skal  stå  meget  tidligt  op  for  at  begynde  dagen  før 
præsident  Kimball,"  sagde  han. 

„Vi  gik  over  til  dem  en  aften  for  at  spørge  søster  Kimball,  om 
hun  havde  tid  til  at  tale  med  min  kone  om  en  lektie,  som  hun 
var  ved  at  forberede.  Præsident  Kimball  lukkede  op  og 
sagde:  ,Kom  ind  og  spis  aftensmad  sammen  med  os.' 
De  skulle  have  mælk  og  brød,  noget,  som  jeg  er  meget  glad 
for,  fordi  jeg  voksede  op  på  en  gård,  hvor  dette  var  vores 
traditionelle  aftensmåltid.  Det  ville  have  været  en  fornøjelse 
at  blive  der,  men  vi  blev  nødt  til  at  gå  hjem  og  lave  aftens- 
mad til  vores  egen  familie." 

„Jeg  tror  ikke,  at  der  er  nogen,  som  er  mere  ydmyg  og 
oprigtig  end  præsident  Kimball,"  sagde  en  af  hjemme- 
lærerne. „Han  takker  os  altid,  når  vi  kommer  på  hjem- 
melærerbesøg.  Han  lægger  alt  andet  fra  sig.  Hjem- 
melærerne får  hans  fulde  opmærksomhed." 

Efter  næsten  4  måneders  travle  forberedelser  var  vi 
parate  til  at  tage  afsted  til  Arabien.  Vi  havde  underrettet 
vore  venner  i  Mellemøsten.  Vore  hoveder  og  mapper  var 
propfulde  af  oplysninger  fra  gamle  dokumenter,  nutidige 
opdagelsesrejsende  og  fingerpeg  fra  skrifterne.  Udrustet 
med  en  følelse  af  at  skulle  udføre  en  mission,  og  forvent- 
ningen om  et  spændende  eventyr,  forlod  vi  den  15.  januar 
1976,  Salt  Lake  City  for  at  følge  så  meget,  af  vor  rekonstruk- 
tion af  Lehis  rute,  som  muligt.  Gerald  Silver,  en  fremra- 
gende fotograf  fra  Salt  Lake  Citys  Deseret  News  og  vores 
25-årige  datter,  Cynthia,  fra  Washington  D.  C,  ledsagede 
os. 

U.S.A.'s  udenrigsministerium  rådede  os  til  at  gøre  rejsen  i 
omvendt  orden,  d.v.s.  begynde  den  i  Salalah,  Oman  ved  Det 
arabiske  Hav,  og  afslutte  den  i  Jerusalem.  Denne  frem- 
gangsmåde ville  formindske  vore  vanskeligheder  med  at  få 
indrejsetilladelse  i  de  fire  lande,  som  vi  skulle  rejse  igen- 
nem -  og  der  var  vanskeligheder  nok.  Usikre  militære  for- 
hold gjorde  det  umuligt  for  os  at  besøge  to  områder:  en 
strækning  i  Saudi  Arabien  langs  Det  røde  Hav,  som  vi  tror, 
Lehi  benyttede  mellem  Lemuels  Dal  og  Shazer,  samt  ørken- 
strækningen fra  det  østlige  Abha  til  Det  arabiske  Hav,  som 
vi  tror  var  Lehis  rute  til  landet  Overflødigheden.  Men  vi  fløj 
over  dele  af  disse  områder  og  var  ellers  overbeviste  om,  at 
vi  havde  dækket  den  rute,  som  der  efter  vores  mening  var 
størst  sandsynlighed  for,  at  Lehi  må  have  fulgt.  Selv  om  vi 
foretog   rejsen   i  omvendt  orden,  vil  vi   præsentere  vore 


resultater  i  den  række  følge,  som  Lehi  ville  have  stødt  på 
dem. 

Vi  er  fuldstændig  klare  over,  at  de  slutninger,  som  vi  har 
draget  m.h.t.  Lehis  levemåde,  kun  er  nøjagtige  i  den 
udstrækning,  som  den  levemåde,  vi  iagttog  blandt 
beduinerne,  stadig  ligner  deres  forfædres  for  2.600  år 
siden.  Det,  vi  så,  var  yderst  nyttigt  og  oplysende,  men  det 
kan  ikke  tages  som  beviste  kendsgerninger  uden  en  masse 
yderligere  arkæologiske,  antropologiske  og  lingvistiske 
undersøgelser. 

Vi  kunne  kun  bruge  fem  uger  på  vort  projekt  i  Mellemøsten 
-  en  anden  grund  (foruden  vor  egen  behagelighed)  til  at  vi 
valgte  luftkonditionerede  biler  frem  for  kameler  eller  æsler 
som  transportmiddel.  Brolagte  veje  dækker  nu  meget  af 
ruten  —  som  er  lokaliseret  efter  de  gamle  frankincense  veje, 
som  nødvendigvis  blev  dikteret  af  landets  topografi  og 
brønde. 

Efter  at  Lehi  forlod  Jerusalem,  kunne  han  ikke  have  rejst  ret 
langt  i  sydlig  eller  østlig  retning,  før  han  kom  til  ørkenen.  Da 
vi  så  på  terrænet  med  de  mange  kontraster  —  stejlt,  ujævnt 
og  klippefyldt  omkring  Jerusalem,  og  ufrugtbart,  sandet  og 
forholdsvis  jævnt  i  ørkenen  —  blev  vi  overbeviste  om,  at 
Lehi  måtte  have  anskaffet  sig  kameler,  før  han  var  taget  alt 
for  langt  ind  i  ørkenen,  ja,  sandsynligvis  så  hurtigt  som 
muligt.  Ligegyldigt  hvilken  vej,  han  havde  valgt  at  forlade 
Jerusalem,  ville  han  være  løbet  ind  i  kamelmarkeder,  hvor 
han  kunne  have  byttet  sine  æsler  med  kameler.   Det  er 


En  søgen  efter  Lehis  rute 


Fotograferet  af  Gerald  W.  Silver 

Af  LYNN  M.  og  HOPE  A.  HILTON 

2.  del:  Rejsen 


Når  man  kigger  mod  syd  ud  over  Aqababugten,  kan  man  se  Saudi  Arabiens 
bjerge  bagved  handelsskibene.  Da  Lehi  forlod  Jerusalem,  kom  han  sikkert 
igennem  Aqaba  og  så  denne  arm  af  Det  røde  Hav. 

meget  muligt,  at  han  havde  penge  med,  som  han  kunne 
købe  dem  for  —  selv  om  han  efterlod  sit  guld  og  sølv, 
behøver  det  ikke  at  betyde,  at  han  tog  af  sted  uden  penge. 
Disse  kamelmarkeder  er  der  stadig  —  store,  støvede  og 
støjende  med  prangende  købere  og  sælgere. 
Vi  ved  fra  15  tidligere  rejser  til  Det  hellige  Land,  at  der  kun 
er  to  veje,  hvoraf  Lehi  kunne  have  forladt  Jerusalem,  Den 
østlige  vej  deler  sig  i  to  af  tre  hovedveje  fra  Jerusalem  til 
Aqaba.  (Se  Den  danske  Stjerne,  juli  1977)  Vi  fulgte  ikke  den 
vekslende  rute,  som  stadig  kun  er  en  fodsti  op  over  det 
stejle  Saltbjerg,  vor  ven,  Sa'adi  Fatafitah,  som  ledsagede  os 
på  meget  af  rejsen,  havde  selv  gjort  denne  tur  til  fods  og 
forsikrede  os  om,  at  selv  om  den  var  besværlig,  var  den 
stadig  farbar.  Efter  at  have  bedømt  alle  vejene,  hældede  vi 
mest  til  hovedvejen,  som  næsten  går  til  Jeriko  og  så  drejer 
sydpå  forbi  det  vindblæste  Qumran,  vest  for  Det  døde  Hav, 
selv  om  der  kan  gives  et  godt  argument  for,  at  Lehi  kunne 
have  valgt  „the  Kings  Highway"  („Kongevejen").  Hvis  man 
følger  Qumranruten  mod  øst  fra  Jerusalem,  kommer  man 
hurtigt  ud  af  byen.  Det  konsekvent  nedadgående  terræn 
hjælper  med  at  forklare,  hvorfor  de  kristne  på  Titus'  tid 
valgte  at  undslippe  ad  denne  vej. 

Vestsiden  af  Det  døde  Hav,  som  med  sine  430  m.  under 
havets  overflade  er  det  laveste  sted  på  jordkloden,  er  ikke 
et  særlig  indbydende  sted.  Det  ser  meget  trøstesløst  ud.  Det 
mineralmættede  vand  er  stillestående  i  den  lange 
geologiske  forkastning,  men  vi  fandt  til  vor  overraskelse 
mange  ferskvandskilder  langs  denne  vestkyst.  Der  er  også 
en  udmærket  strandbred,  som  ifølge  Salim  Saad,  der  har  til- 
bragt det  meste  af  sit  liv  i  dette  område,  i  gamle  dage  ofte 
blev  benyttet  som  en  vej. 

Vi  følte,  at  Lehi  godt  kunne  have  foretrukket  vestkysten  af 
Det  døde  Hav  frem  for  østkysten,  fordi  her  var  han  stadig  i 
sit  fædreland,  Juda,  i  stedet  for  at  være  i  „fremmede" 
nationer  som  Ammon,  Moab  og  Edom,  hvorigennem 
„Kongevejen"  gik.  På  vestkysten  kunne  han  undgå  byer 
som  Hebron  og  Be'ersjeba,  hvor  han  måske  ville  blive  gen- 
kendt som  en,  hvis  liv  havde  været  truet  i  Jerusalem. 


Wadi  aPAraba 

Vi  undrede  os  over,  hvorfor  alle  veje  førte  til  Aqaba.  Da  vi 
først  var  kommet  ind  i  Wadi  al'Araba,  den  geologiske  ud- 
strækning af  den  lavtliggende  dal,  hvori  man  finder  Gali- 
læasøen,  Jordanfloden  og  Det  døde  Hav.  Det  er  en  del  af 
den  bemærkelsesværdige  „sprækkedal",  som  strækker 
sig  hele  vejen  fra  Bekadalen  i  Libanon  til  langt  sydpå  forbi 
Aqaba  bugten  ved  Det  døde  Hav. 

Den  nordlige  del  af  Wadi  al'Araba  løber  mod  nord  ud  i  Det 
døde  Hav.  Mod  syd  løber  wadi ...  en  ud  i  Det  røde  Hav.  For 
vore  øjne  lå  den  som  en  vidtstrakt,  støvet  sandslette;  hed 
om  sommeren  og  kølig  om  vinteren.  Høje  bjerge  rager  op  på 
begge  sider  5—18  km  borte. 

Den  sparsomme  regn  tillader  kun  lidt  græs  eller  nogle 
tamariskbuske  i  ny  og  næ.  Bortset  fra  „Kongevejen"  er 
denne  slette  den  eneste  vej,  der  fører  sydpå  fra  Jerusalem. 
Den  har  i  århundreder  med  mellemrum  været  beboet  af 


nomade-beduiner.  Vi  så  mange  beduintelte,  og  geder,  får 
og  kameler  der  græssede  på  wadi'en;  uimodståelige 
billeder  fra  en  fjern  fortid  gled  forbi  vore  øjne. 
Den  græske  historiker,  Strabo,  som  levede  i  det  første 
århundrede  e.K.  beretter,  at  „de  handlende  kun  rejste 
(gennem  dette  område)  om  natten  med  stjernerne  som 
vejvisere,  og  ligesom  sømændene  tog  de  vand  med  sig,  når 
de  var  på  rejser."  Lehi  har  sikkert  gjort  det  samme. 
Med  hele  sin  familie  og  proviantbelæssede  dyr  ville  Lehi 
have  været  et  let  bytte  for  forfølgere,  hvis  der  havde  været 
nogen;  og  ørkenbeboere,  kunne  let  være  blevet  hyret  til  at 
opspore  ham,  hvis  han  havde  forsøgt  at  skjule  sig. 
Imidlertid  fortalte  vore  venner  os  om  Den  arabiske  Halvøs 
urokkelige  regel,  som  Lehi  meget  vel  kan  have  benyttet  sig 
af  —  reglen  om  tilflugtssteder.  Hvis  en  sheik  én  gang  har 
accepteret  en  flygtning,  så  må  stammen  beskytte  ham  mod 
hans  fjender.  På  den  anden  side  kan  han  risikere  at  blive 
dræbt  på  stedet,  hvis  sheiken  afviser  ham.  Lehi  har  måske 
nydt  godt  af  denne  gamle  regel,  da  han  rejste  fra  den  ene 
stammes  område  til  den  andens. 


Proviant 

Vi  ved,  at  Lehi  tog  „levnedsmidler"  med  sig  på  rejsen  (1.  Ne. 
2:4);  og  vi  prøvede  på  at  finde  ud  af,  hvad  han  kunne  have 
taget  med  sig.  Vi  ved,  at  han  medbragte  telte  og  sandsynlig- 
vis fødevarer  som  hvede,  mel,  byg,  tørret  surmælk,  oliven- 
olie eller  sesamolie,  oliven,  dadler,  nogle  få  kogegrejer, 
sengetøj  og  våben,  som  buer,  pile  og  knive. 
Vi  sagde  ja  tak  til  en  invitation  fra  en  ung  beduinerdreng. 
Hans  familie  var  ret  velhavende  efter  nomade-standarder. 
Da  vi  nærmede  os  teltet,  kunne  vi  se  alt,  hvad  de  ejede.  Et 
æsel  gik  og  græssede  lige  udenfor  teltet,  længere  væk  var 
der  en  hest  og  en  kamel,  får  og  kalkuner  gik  omkring  os.  Da 
vi  trådte  ind  gennem  det  stive,  sorte  telts  åbning,  så  vi,  at 
der  på  midterstolperne  hang  håndvævede  kurve  fyldt  med 
kogegrejer,  og  andre  halvfyldt  med  vandsække.  Rundt  om 
ildstedet  lå  der  tæpper  og  puder,  og  i  et  hjørne  lå  der  sadler 
og  bisler.  Vi  kunne  se  hele  deres  garderobe,  som  lå  i  en 
gammel  papkasse,  der  var  skubbet  ind  i  et  andet  hjørne. 
Der  var  ingen  vinduer;  det  eneste  lys  kom  fra  døråbningen 
og  de  glødende  kul  i  ilden.  Vi  så  intet  legetøj.  Teltet,  der  var 
lavet  af  tykt,  sort  gedehår  med  hvide  afdelinger  af  fåreuld, 
var  gjort  fast  ved  hjælp  af  reb  og  teltstænger.  Det  eneste 
vand,  der  fandtes,  var  i  vandsækkene. 
Teltet  havde  en  afdeling  for  kvinder,  og  kvinderne  i  vores 
gruppe  blev  inviteret  til  at  prøve  noget  af  tøjet  og  juvelerne. 
Kvinderne  går  i  sorte  kjoler,  som  har  smukke  broderier  af 
blomster  og  dyr  i  mange  farver.  De  dækker  altid  hovedet 
med  et  sjal,  hvis  farve  er  bestemt  efter,  hvilken  stamme  de 
tilhører.  Når  de  forlader  teltet,  er  deres  ansigt  dækket  af 
sorte  slør. 

Mændenes  klædning  var  enkel:  en  lang,  hvid  kjortel  og  et 
skærf  i  varmt  vejr.  Om  vinteren  bruger  de  også  en  aba  eller 
et  slag  i  mørke  farver  lavet  af  groft  håndspundet  fåreuld. 
Den  er  meget  varm  og  beskytter  mod  dug  og  regn.  Den 
bruges  også  som  tæppe. 

Nødder,  korn,  bønner  og  krydderier  til  salg  på  et  marked  i  Jerusalem.  Selv 
om  meget  har  forandret  sig  i  Mellemøsten  siden  Lehis  tid,  er  de  mest  al- 
mindelige fødevarer  i  dag  de  samme,  som  Lehi  ville  have  benyttet. 


Denne  arabiske  købmand  opbevarer  honning  i  en  gedeskindssæk.  Gedeskinds- 
sække  er  blevet  benyttet  i  tusinder  af  år,  ikke  blot  til  honning,  men  også  til 
korn,  vand,  røgelse  og  meget  andet. 


Alle  de  foregående  beskrivelser  er  af  interesse,  fordi 
beduinernes  levevis  ikke  har  forandret  sig  ret  meget  siden 
år  600  f.Kr.  Derfor  ligner  vore  beduinervenners  ejendele 
sikkert  dem,  som  Lehi  og  hans  gruppe  tog  med  sig  på  deres 
rejse. 

En  anden  grund  til,  at  Lehi,  til  trods  for  sine  rigdomme,  ville 
have  så  lidt  oppakning  som  muligt,  kunne  være  for  at 
beskytte  sig  mod  ørkenrøvere,  som  helt  sikkert  ville  over- 
falde en  lille  karavane  med  mange  ejendele. 
Lehi  havde  sikkert  sin  proviant  i  gedeskindssække,  som  vi 
fandt  ud  af,  man  stadig  benytter  på  Den  arabiske  Halvø. 
På  et  marked  i  Aqaba  fandt  vi  en  vandsæk,  som  så  meget 
gammel  ud.  Den  var  lavet  af  skindet  fra  en  stor,  fuldt  ud- 
viklet ged.  Forbenene  var  syet  sammen  med  ugarvede 
læderstrimler  for  at  danne  en  hank,  og  åbningen  i  ryggen 
var  ligeledes  syet  sammen  med  ugarvet  læder.  Når  bag- 
benene blev  bundet  op,  var  den  vandtæt.  Dyrets  hals  var 
vandsækkens  åbning. 

Denne  vandsæk  så  ganske  vist  gammel  og  slidt  ud,  men  vi 
blev  alligevel  overraskede,  da  manden,  vi  købte  den  af,  for- 
talte os,  at  den  mindst  var  ti  generationer  gammel.  Skep- 
tiske spurgte  vi,  hvordan  et  skind  kunne  blive  garvet, 
således  at  det  kunne  holde  sig  smidigt  og  vandtæt  i  så  lang 
tid.  Manden  svarede,  at  hans  folk  fylder  en  ny  hud  eller  sæk 
med  honning  og  kamelmælk  og  derefter  graver  den  ned  i 
seks  måneder.  Når  skindet  så  bliver  taget  op  af  jorden, 
falder  hårene  af,  og  skindet  er  ordentligt  garvet.  Vore 
arabiske  venner  bekræftede,  at  dette  virkelig  er  en  af  de 
kendte  garvningsmetoder,  og  at  det  ikke  var  umuligt 
for  en  ordentligt  garvet  sæk  at  holde  sig  i  2—300  år  eller 
længere. 

Det  er  umuligt  for  en  rejsende  at  tage  fra  Jerusalem  til 
østkysten  af  Det  røde  Hav  uden  at  komme  igennem  Aqaba; 
der  er  i  hvert  fald  ingen  veje  idag,  der  går  uden  om  den. 
Lehi  har  sikkert  ikke  ønsket,  at  hans  familie  skulle  blive  ret 
længe  i  byen  —  faktisk  fortsatte  de  med  en  tre  dages  rejse 
ud  i  ørkenen  —  men  de  må  i  det  mindste  have  fyldt  deres 


vandbeholdning  op  og  måske  også  overnattet  der.  På  dette 
tidspunkt  havde  de  rejst  10-14  dage,  og  oaserne,  med 
deres  statelige  dadelpalmer  og  nerier  blomstrende  i  alle 
regnbuens  farver,  må  have  været  et  velkomment  syn  for 
både  dyr  og  mennesker.  Vi  så  mindst  to  dusin  brønde  med 
drikkevand,  hvoraf  nogle  kun  var  et  par  meter  dybe. 
I  nærheden  af  Aqaba  glitrer  Det  røde  Havs  blå  vande  i  den 
klare  ørkensol.  Vandet  er  så  klart,  at  man  kan  se  45  m  ned. 
En  mængde  forskelligt-farvede  koraler  kan  ses  langs 
stranden,  så  langt  øjet  rækker,  og  i  det  klare  vand  vrimler 
det  med  tusinder  af  smukt  farvede  tropiske  fisk.  Dette  sted 
må  have  været  en  behagelig  forandring  for  Lehi  efter  10 
dages  rejse  i  ørkenen  fra  Jerusalem. 
Gennem  vore  undersøgelser  vidste  vi,  at  her  siden  det  9.  år- 
hundrede f.Kr.  havde  været  jern-  og  stålindustri,  så  vi  blev 
skuffede,  da  vi  fandt  ud  af,  at  kong  Salomos  miner  lå  i  en 
krigszone. 

Da  Nephi  i  landet  Overflødighed  var  ved  at  bygge  et  fartøj, 
nævner  han,  at  han  lavede  en  bælg  af  dyreskind  som  hjælp 
til  smeltningen  af  malm. 

Vi  blev  derfor  interesserede,  da  vi  opdagede  bælge  af  dyre- 
skind på  en  gammel  markedsplads  i  Salalah,  som  vi  tror,  er 
landet  Overflødighed.  Bælgene  hang  på  væggen  i  en 
grovsmeds  forretning;  de  var  sorte  og  forsømte.  Grovsme- 
der fortalte  os,  at  de  var  blevet  benyttet  af  hans  far,  farfar, 
etc.  24  generationer  tilbage  (ca.  600  år).  Vi  havde  aldrig  før 
set  den  slags  bælge;  de  var  ikke  som  europæiske  bælge, 
men  mindede  mere  om  en  harmonika.  Halsen  af  det  gar- 
vede gedeskind  blev  forbundet  med  et  trærør,  som  så 
passede  ind  i  et  jernrør,  der  blev  anbragt  under  ilden.  De 
mindede  mig  om  en  lerpibe,  som  vi  havde  set  i  Israelmuseet 
i  Jerusalem.  Denne  lerpibe  havde  også  været  brugt  til  at 
bringe  luft  fra  bælgen  til  essen.  De  fire  ben  på  denne  dyre- 
skindsbælg  fra  Salalah  var  bøjet  bagud  og  omhyggligt 
bundet.  Hele  bagenden  var  åben,  og  skindet  var  fastgjort  til 
to  parallelle  pinde  og  lignede  noget  i  retning  af  en  dame- 
taske, som  kan  smækkes  i  foroven.  Grovsmeden  viste  os, 

hvordan  vi  skulle  tage  fat  i  disse  to  pinde  med  den  ene 
hånd,  holde  dem  åbne  mens  vi  trak  skindet  op  og  fik  luft  ind, 
og  så  lukke  dem,  mens  han  skubbede  den  bageste  del  ned 
og  tvang  luften  ud  af  halsen.  Vi  var  imponereder  over,  at  den 
virkende  så  fint;  og  vi  spekulerede  på,  om  Nephis  bælg  var 
anderledes  end  denne. 

Da  vi  så,  hvor  besværligt  og  omhyggeligt,  man  laver 
værktøj  i  ørkenen,  forstod  vi,  hvor  heltemodigt  det  havde 
været  af  Nephi  at  finde  malm,  lave  sit  eget  værktøj  og  så 
konstruere  et  fartøj. 

Før  vor  rejse  havde  vi  læst  noget  om,  at  Lehi  havde  rejst 
„tre  dage  i  ørkenen"  fra  Jerusalem.  (1.  Ne.  2:6)  Men  vers  5 
gør  det  ret  tydeligt,  at  de  tre  dage  først  skal  regnes  fra  tids- 
punktet, da  gruppen  ankom  „til  grænseegnene  af  Det  røde 
Hav",  og  det  må  have  været  Aqaba.  Men  der  var  noget  i 
teksten,  der  forvirrede  os:  Nephi  taler  om  at  komme  ned  „til 
grænseegnene  af  Det  røde  Hav"  og  at  rejse  „omkring  i 
ørkenen  langs  med  grænserne,  som  ligger  nærmere  Det 
røde  Hav."  (1.  Ne.  2:5)  Hvad  var  det  for  en  forskel,  han 
skelnede  imellem?  Da  vi  kom  til  stedet,  blev  det  mere  klart 
for  os,  hvad  Nephi  kunne  have  ment. 
Kystsletterne  er  presset  ind  i  det  område,  som  ligger 
mellem  Det  røde  Hav  og  bjergene  på  Den  arabiske  Halvø. 
Det  bredeste  sted  er  77  km,  området  i  nærheden  af  Jiddah. 
De  lokale  beboere  kalder  dette  gamle  røgelsesspor  for 
Tihama,  og  det  ville  have  været  den  mest  logiske  vej  for 
Lehi  og  hans  gruppe.  Vi  fastsatte,  hvor  langt  Lehi  kunne 
rejse  på  tre  dage  og  kørte  omtrent  så  langt  mod  syd  fra 
Aqaba  for  at  søge  efter  mulige  områder,  hvor  Lemuels  dal 
og  Lamans  flod  kunne  have  været.  Vi  undersøgte  selvfølge- 
lig alting  meget  omhyggeligt. 

Det  geografisk  set  mest  logiske  man  kan  gøre  -  ja,  faktisk 
det  eneste  man  kan  gøre  -  er  at  dreje  væk  fra  Det  røde  Hav 
og  gå  østpå  op  i  bakkerne  gennem  bjergkæden  i  brede, 
fejende  bøjninger. 

Tidligere  storme  havde  fyldt  alle  de  ujævne  steder  op  med 
et  lag  af  sand  og  grus  helt  op  til  toppen  i  en  strækning  af  40 
km  (højden  er  ca.  1050  m)  Folk  uden  dyr  kunne  have  rejst 
igennem  disse  bjerge  ved  langsomt  at  bevæge  sig  op  ad  de 
stejle  og  klippefulde  bjergsider  eller  ved  besværligt  at 
klatre  op  og  ned  af  de  ujævne  bjergtinder,  men  det  ses 
tydeligt,  at  wadi  'en  er  en  bekvem  motorvej  -  som  de  tungt- 
belæssede  kameler,  der  passerede  vores  bil  med  foragt, 
også  vidnede  om. 

Ved  toppen  forgrener  wadi'  en  sig.  En  gren  fører  ud  i 
ørkenen  i  østlig  retning.  Men  en  anden  wadi  skråner  nedad 
mod  syd  i  magelige  svingninger  helt  ned  til  kysten.  Denne 
wadi,  El  Afal,  løber  parallelt  med  østkysten  af  Aqababugten, 
men  bjergene,  som  ligger  imellem,  skjuler  den  for  vort  blik. 
Vi  kørte  ned  ad  denne  wadi,  som  vi  tror,  er  „grænseegnene 
af  Det  røde  Hav"  i  Nephis  beskrivelse,  og  gjorde  til  sidst 
holdt  ved  dens  oase,  en  landsby  kaldet  Al  Beda,  Saudi 
Arabien. 

Således  satte  vi  disse  geografiske  spor  sammen  med  den 
beskrivelse,  som  Nephi  havde  givet  os.  Naturligvis  er  denne 
rekonstruktion  kun  foreløbig;  et  af  problemerne  er,  at  den 
ikke  ser  ud  til  at  følge  Nephis  rækkefølge,  selv  om  hans  for- 
klaring kunne  passe  på  det,  vi  opdagede.  Grænserne,  som 

Da  Lehi  forlod  Aqaba,  rejste  han  sikkert  op  gennem  Wadi  Umm  Jurfayn. 
Fordi  der  ikke  er  andre  praktiske  veje  til  det  sydlige  Arabien,  går  den  nu- 
værende hovedvej  også  her  igennem.  I  det  fjerne  ses  Aqababugten,  som  sik- 
kert er  Det  røde  Havs  kilde.  (1.  Ne.  2:9.) 

Udgangspunktet  for  Wadi  Umm  Jurfayn  løber  sammen  med  en  anden  og  læn- 
gere wadi  -  Wadi  El  Afal.  Det  er  sikkert  her  i  nærheden,  at  Lehi  er  drejet  mod 
syd  og  har  fulgt  Wadi  El  Afal  til  selve  Det  røde  Hav. 

ligger  „nærmere"  Det  røde  Hav  kunne  have  været  de  28  km 
mellem  Aqaba  og  al  Humaydah,  hvor  vejen  og  stranden 
faktisk  er  det  samme.  Så  kunne  „grænseegnene  af  Det  røde 
Hav"  have  været,  hvor  vejen  drejede  fra  for  at  forsætte  mod 
øst  og  syd  gennem  de  8  km  i  Wadi  Umm  Jurfayn  og  Wadi  El 
Afal  til  Al  Beda.  Da  Nephi  senere  henviser  til,  at  de  holdt  sig 
til  de  dele  af  ørkenen,  der  lå  på  grænsen  til  Det  røde  hav, 
("I.Ne.  16:14),  beskrev  han  sikkert  det  område,  der  ligger 
halvvejs  nede  ad  kysten  i  nærheden  af  Jiddah,  hvor  de  igen 
rejste  langs  selve  kysten.  Men  vore  opdagelser  af,  hvad 
„grænseegnene  af  Det  røde  Hav"  og  „grænserne,  som  lig- 
ger nærmere  Det  røde  Hav",  kunne  betyde,  åbnede  en 
anden  spændende  mulighed:  at  Al  Beda  kunne  have  været 
Lehis  lejrplads  i  Lemueldalen.  Vi  havde  et  par  holdepunkter, 
som  støttede  denne  foreløbige  konklusion.  Det  forekom  os 
klart,  at  „grænseegnene  af  Det  røde  Hav"  var  den  højere 
wadi,  hvori  de  tilbragte  det  meste  af  tiden,  og  grænserne 
„nærmere"  repræsenterede  kystsletterne  i  nærheden,  som 
strakte  sig  mod  øst  til  de  første  bjergkæder.  Pludselig  fik 
Nephis  beskrivelser  stor  betydning  for  os. 
Fader  Lehi  rejste  sit  telt  i  en  dal  ved  en  flod,  som  mundede 
ud  i  Det  røde  Hav.  (1.  Ne.  2:8)  Nu  til  dags  findes  der  ikke  på 
hele  Den  arabiske  Halvø  en  flod  af  betydning,  som  flyder 
året  rundt  og  når  ud  til  havet.  Det  årlige  nedbør  i  dette 
område  er  mellem  1—15  cm.  Der  er  lidt  mere  i  bjergene  ved 
Yemen  i  det  sydvestlige  hjørne  og  i  Qarabjergene  ved 
Salalah,  Dhofar  i  Oman;  men  heller  ikke  der  kan  man  finde 

Wadi  El  Afal,  som  godt  kan  have  været  „Lesmuels  dal"  (Se  2.  Ne.  2:10),  går 
jævnt  nedad,  ca.  160  km.  fra  toppen  til  havet.  Det  glatte  og  jævne  fald  er 
ideelt,  når  man  rejser  med  kameler. 

I  nærheden  af  Det  røde  Hav  er  Wadi  El  Afal  flankeret  af  høje  og  ujævne 
klipper.  Det  kan  have  været  til  et  sådant  bjerg,  at  Nephi  blev  „bortført  af 
Herrens  ånd."  (1.  Ne.  11:1.) 


brusende  floder.  Der  er  ingen  virkelige  floder  i  dag,  som 
kan  identificeres  med  floden  Laman,  og  vi  kan  heller  ikke 
finde  en  i  de  gamle  optegnelser.  Hvis  der  havde  været  en, 
ville  mennesker  i  generationer  have  boet  i  nærheden  af 
den.  Men  dermed  er  sagen  ikke  afgjort. 
I  Det  gamle  Testamente  bruges  der  på  hebraisk  to  ord,  som 
på  engelsk  begge  oversættes  som  „flod".  Det  ene  ord, 
nachalah,  betyder  „vinterstrøm",  men  er  oversat  til  „flod", 
når  det  beskriver  Wadi  al'Arish  eller  floden  Arnon.  Disse 
floder  tørrer  ud  om  sommeren.  Men  de  tordenbyger,  som  er 
karakteristiske  for  vintersæsonen,  resulterer  i  rivende 
strømme.  Vor  arkælogiske  vejleder  og  ven,  Salim  Saad, 
siger,  at  wadierne  løber  i  2—3  dage  efter  en  regnstorm,  og 
at  den  arabiske  regnsæson  næsten  fuldstændig  er 
begrænset  til  januar  og  februar.  Når  vandet  løber  fra  de 
nøgne  bakker  ned  i  de  brede,  skrånende  wadi'er  „kommer 
det  for  fuld  kraft". 

Det  andet  hebraiske  ord,  nahar,  betyder  en  „vandstrøm", 
der  løber  hele  året.  Ordet  bruges  i  Det  gamle  Testamente 
om  Eufratfloden  og  Nilen,  som  begge  er  rigtige  floder.  Deraf 
ser  vi,  at  hebraisk  kan  redegøre  for  variationer  i  betyd- 
ningen af  „flod". 

Det  er  meget  sandsynligt,  at  Lehi,  efter  at  have  oplevet  en 
tordenbyge  ved  vandskellet  af  Wadi  El  Afal,  har  refereret  til 
en  „vinterstrøm"  eller  nachalah,  da  han  beskrev  „floden". 
Det  er  også  muligt,  at  kilden  ved  Al  Beda  dannede  et  lille 
vandløb,  som  flød  34  km  sydpå  og  mundede  ud  i  Det  røde 


Hav.  Det,  som  dengang  har  været  overskud  af  vand,  ville  nu 
være  absorberet  af  den  mere  intensive  opdyrkning  i 
oaserne. 

Naturligvis  var  Wadi  El  Afal  og  Wadi  Umm  Jurfayn  ikke  vore 
private  opdagelser.  De  havde  dannet  hovedparten  af  den 
århundreder-gamle  røgelsessti  til  Aqaba,  som  kom  sydfra 
langs  Det  røde  Hav;  alligevel  så  vi  kun  få  betydningsfulde 
bygninger  eller  konstruktioner  på  vejen.  Der  var  nogle  få, 
moderne  diger,  men  ingen  beduintelte,  i  disse  to  wadi'ers 
hovedløb.  Men  i  de  yderste  lave  ender  af  de  fleste  af  de  små 
forgreninger,  som  mundede  ud  i  hovedwadi'en,  kunne  vi  se 
telte  og  flokke.  I  bunden  af  disse  wadi'er  var  der  masser  af 
kamelfoder  i  form  af  græs  og  tamariskbuske,  og  her 
gumlede  æsler,  kameler,  får  og  geder  fredeligt. 
Vi  kørte  på  en  ny,  asafalteret  vej,  som,  så  vidt  vore  førere 
kunne  afgøre,  fulgte  den  gamle  karavanerute.  Det  lød 
fornuftigt,  eftersom  kamelerne  altid  ville  blive  tiltrukket  af 
de  mindste  skråninger,  og  kameldriverne  ville  afpasse 
deres  vandringer  efter  de  korteste  afstande.  Hvis  vore  kon- 
klusioner var  rigtige,  så  kørte  vi  på  den  vej,  som  Lehi  havde 
benyttet  i  Wadi  El  Afal.  Det  var  svært  for  os  at  udtrykke  vore 
følelser.  Hvis  Al  Beda  virkelig  havde  været  lejrpladsen  i 
Lemuels  Dal,  var  det  her  stedet,  hvor  Lehi  læste  og 
studerede  messingpladerne  og  fortalte  sin  familie  om  deres 
genealogi.  Her  ofrede  Lehi  mange  brændofre.  Her  drømte 
han  om  jernstangen  og  Messias'  komme.  Her  fik  Nephi  en 
åbenbaring  om  Kristi  jordiske  liv  og  mission  sammen  med 
apostlene,  om  Christoffer  Columbus,  om  sit  eget  folk  blandt 
den  store  ikke-jødiske  nation  i  det  forjættede  land,  og  om 
kirkens  endelige  genoprettelse.  Her  forklarede  Nephi 
lignelsen  om  oliventræt.  Her  blev  der  sikkert  plantet  og 
høstet.  Det  var  også  her,  de  til  deres  store  forbavselse  fandt 
vejviseren  (Liahona)  udenfor  Lehis  telt.  Denne  vejviser 
skulle  vejlede  dem  og  føre  dem  til  deres  ukendte  bestem- 
melsessted. 

Selv  om  der  eksisterede  et  århundreder-gammelt  røgel- 
sesspor  også  på  Lehis  tid,  behøver  det  ikke  at  betyde,  at 
Lehi  vidste,  hvor  langt  han  skulle  fortsætte  ad  det,  eller 
hvor  han  skulle  bryde  af  fra  den  mere  berejste  del  af  sporet 
for  at  følge  mindre  berejste  steder.  Så  Lehi  havde  hårdt 
brug  for  denne  Liahona.  Naturligvis  blev  denne  vejviser 
benyttet  lige  så  meget  til  at  give  Lehis  familie  åndelig  vej- 
ledning, som  for  at  vise  dem,  i  hvilken  retning  de  skulle  gå. 
Liahonaen  virkede  kun,  når  de  var  retfærdige.  Hvis  nogen 
nægtede  at  omvende  sig,  løb  de  vild,  både  i  bogstavelig  og  i 
åndelig  forstand.  Analogien  er  belærende. 
Der  er  mange  majestætiske  bjerge  i  nærheden  af  Al  Beda, 
hvortil  Nephi  kunne  være  blevet  ført,  da  han  fik  sin  om- 
fattende og  detaljerede  åbenbaring  om  Frelserens  mission 
og  de  mest  betydningsfulde  historiske  begivenheder  indtil 
verdens  ende.  (Se  1.  Ne.  11-14)  Det  højeste  bjerg  i  omeg- 
nen, er  Jobal  Al  Lawz,  som  ligger  34  km  nordøst  for  Al 
Beda;  det  rager  2.550  km  over  havets  overflade. 
Fader  Lehi  opkaldte  vandstrømmene  efter  sin  ældste  søn, 
Laman.  Nephi  lægger  vægt  på,  at  hans  fader  uddrog 
moralen  for  sin  søn  Laman,  da  han  „så,  at  floden  løb  ud  i 
Det  røde  Havs  kilde."  (1.  Ne.  2:9;  den  nuværende  danske 
udgave  mangler  ordet  kilde)  Måske  antyder  dette,  at  Lehi 

immø 


i^^ 


En  af  de  mange  oaser  på  det  gamle  røgelsesspor  langs  vestkysten  af  Arabien. 
Ingen  rejsende  kan  overleve  ret  længe  i  dette  land  uden  vand;  Lehi  har  uden 
tvivl  gjort  holdt  ved  mange  af  disse  oaser  under  sin  rejse. 


AL  HU 


AQABA  (EZION-GEBER) 


UMM  JURFAYN 


Isummit         WADI   EL  KHIBEIT 


JABIL  EL  MAQLA, 
^,8.750  fod  (Måske  det 
'bjerg,  hvor  Nephi  bad) 


Muligvis  /Lamanflpden. 
(Opstod  fefter  er/regnstorm) 


AL  BEDA.  Muligvis  stedet  hvor 
jfcéhi  slog  lejr  for  en  tid. 


Muligvis  Lehis  spor 

(Det  fordums  Frankincense  spor) 


Illustration  nr  9 

Muligvis  stedet,  hvor  Lehi  slog  lejr  i  Lemuels 

dal  (også  ruten  for  et  gammelt  røgelsesspor). 


Afstand: 

Fra  Aqaba  til  Al  Humaydah 

(langs  kysten) 29  km 

Fra  Al  Humaydah  til  tinderne 

i  Wadi  Umm  Jurfayn 40  km 

Fra  disse  tinder  til  Al  Beda 

i  Wadi  El  Af  al 53  km 

Den  samlede  „tre  dage's  rejse" 

(1.  A/e.  2:6)  kunne  godt  være   ca  122  km 

Fra  Al  Beda  (muligvis  mundingen 

af  Lamanfloden  til  Det  røde  Hav)    34  km 


fra  deres  lejrplads  ikke  kunne  se,  at  floden  mundede  ud  i 
Det  røde  Hav.  Al  Beda  ligger  34  km  nord  for  det  sted,  hvor 
wadi'en  munder  ud  i  Det  røde  Hav. 

En  undersøgelse  af  vore  kort  og  geografien  giver  os  også 
en  idé  om  betydningen  af  sætningen  „Det  røde  Havs  kilde". 
En  kilde  er  hovedløbet,  udspringet;  og  det  er  klart,  at  Aqa- 
babugten,  som  er  en  nordøstlig  forlængelse  af  Det  røde 
Hav,  kunne  kaldes  en  kilde  til  denne  større  vandmasse. 
Fader  Lehi  beskriver  Lemuels  dal  som  „fast  og  urokkelig  og 
bestandig".  (1.  Ne.  2:10)  Sådan  er  Wadi  El  Afal  virkelig  idag 
med  dens  sandede  bund  fast  og  omkranset  af  solide 
bjerge. 

Vi  glædede  os.  Vi  havde  lokaliseret  et  sandsynligt  sted  for 
beliggenheden  af  Lemuels  dal.  Vi  følte,  at  der  var  en  særlig 
ånd  til  stede  i  Wadi  El  Afal  i  nærheden  af  Al  Beda  oasen  i 
Saudi  Arabien. 


Telte 

Nu  prøvede  vi  på  at  danne  os  et  billede  af  detaljerne  fra 
denne  lejrplads,  hvor  Lehi,  ifølge  vore  beregninger,  kunne 
have  opholdt  sig  så  længe  som  tre  år.  Det  mest  frem- 
trædende ved  denne  lejr  må  have  været  teltene.  Efter  at 
Ishmael  og  hans  familie  sluttede  sig  til  gruppen,  kan  der 
have  været  op  til  ni  telte,  et  til  hvert  ægtepar.  Hvis  de  telte, 
som  vi  så  over  hele  Den  arabiske  Halvø,  lignede  dem,  som 
havde  været  benyttet  igennem  århundreder,  kunne  vi  få  en 
helt  god  idé  om,  hvordan  Lehis  telte  havde  set  ud.  Det  er  i 
virkeligheden  slet  ikke  en  utænkelig  formodning,  for 
historikere  siger,  at  en  beit  shaar  (et  hus  af  hår)  ikke  har 
ændret  sig  væsentligt  igennem  tiderne. 
Det  gamle  Testamente  beskriver  et  telt  som  „sort" 
(Højsangen  1:5),  lavet  af  „gedehår"  (2.  Mos.  36:14),  og  med 
„forhæng  til  teltets  indgang"  (2.  Mos.  26:36) 

Børnestjernen 


Af  SHIRLEY  LEE 


Manden  som 

boede 
under  jorden 


*     f  di  I 

For  mange  år  siden  levede  der  en  usædvanlig  mand, 
der  valgte  at  bo  under  jorden.  Nogle  mennesker  kaldte  ham 
endda  „den  menneskelige  muldvarp",  fordi  muldvarpe  er 
små  dyr,  som  tilbringer  det  meste  af  deres  liv  med  at  grave 
gange  under  jorden. 

Selvom  der  ikke  er  nogen  mennesker,  som  er  små  nok  til  at 
kravle  igennem  de  mørke,  underjordiske  tunneler,  hvor 
muldvarpene  bor,  har  tusinder  af  mennesker  besøgt  De 
underjordiske  Haver  i  Fresno,  som  ejes  af  Baldasare  Fore- 
stiere. Dette  usædvanlige  „hus"  ligger  lidt  nord  for  Fresno, 
Californien,  og  har  været  åbent  for  offentligheden  siden 
1954. 

Hr  Forestiere  blev  født  i  Messina,  Sicilien  i  1879.  Da  han  var 
21,  rejste  han  til  Amerika,  hvor  han  arbejdede  i  New  Yorks 
undergrundsbaner. 

Senere  brugte  hr  Forestiere  sine  opsparede  midler  til  at 
flytte  til  Californien.  Han  købte  80  hektarer  jord  i  nærheden 
af  Fresno.  Dengang  var  det  som  en  ørken,  da  der  endnu 
ikke  var  bygget  overrislingsdamme.  Temperaturen  nåede 
somme  tider  helt  op  på  omkring  48  grader,  og  hr  Forestiere 
syntes,  at  en  sådan  hede  var  meget  ubehagelig.  Han  fandt 
også  ud  af,  at  han  ikke  kunne  plante  frugttrær,  fordi  jorden 
var  forbrændt  og  hård. 
Han  kom  til  at  tænke  på,  hvor  køligt  det  havde  været  at 


arbejde  nede  i  New  Yorks  undergrundsbaner,  og  han  be- 
sluttede sig  til  at  lave  tunneler  for  at  undslippe  heden.  Til  at 
begynde  med  ville  han  blot  grave  et  par  værelser  til  at  bo  i. 
Men  han  blev  ved  med  at  grave  i  40  år,  og  hans  underjordi- 
ske værelser  —  og  gange  strakte  sig  over  ca  3  hektarer.  De 
fleste  af  værelserne  blev  bygget  3  m  under  jordens  over- 
flade. Nogle  steder  gravede  han  også  en  „2.  etage"  omkring 
7  m  ned. 

Selv  om  han  kun  var  1.60  høj,  slæbte  han  hundreder  af  tons 
jord  væk  med  sin  trillebør.  Han  var  i  besiddelse  af  et  natur- 
talent for  indretning  af  værelser  og  gange  med  de 
stærkeste,  kendte  former  for  konstruktion  —  buen,  søjlen 
og  kuplen.  Han  skabte  et  interessant  udvalg  af  værelser, 
grotter  og  solfyldte  verandaer  under  jorden. 
Den  underjordiske  arkitekts  første  beboelsekvarter  bestod 
af  to  værelser  med  nogle  interessante  detaljer.  Han  byg- 
gede sæder  ind  i  væggenes  sider  og  lavede  hak  til  at  sætte 
hylder  fast  i.  Hvert  rum  havde  ovenlysåbninger,  hvor  igen- 
nem dagslyset  og  luften  kunne  komme  ind.  Om  vinteren 
blev  de  dækket  af  glas  for  at  holde  regnen  ude. 
Senere  konstruerede  han  en  mere  kunstfærdig  lejlighed, 
som  havde  to  soveværelser,  opholdsstue,  køkken,  kapel, 
bibliotek  og  badeværelse.  Han  havde  en  hyggelig  alkove,  et 
udtræksbord  og  to  ildsteder.  Han  byggede  skydevinduer  i 

køkkenet  dg  ét  panoramavindue,  som  dækkede  det  halve  at 
et  af  værelserne.  Han  lavede  også  et  kighul,  så  han  i 
forvejen  kunne  se,  hvem  det  var,  når  han  hørte  nogen 
komme. 

Da  hr  Forestiere  havde  boet  i  sit  hus  et  stykke  tid,  plantede 
han  blomster,  grøntsager,  buske,  vinranker  og  træer  for- 
skellige steder  i  sin  undergrundslabyrint,  på  steder  hvor  de 
kunne  få  passende  sollys  og  luft.  Han  eksperimenterede 
med  forskellige  størrelser  og  typer  ovenlys  til  dette  formål. 
Mange  af  træerne  blev  dyrket  i  beholdere,  som  blev  anbragt 
midt  i  værelserne  og  haverne. 

Nogle  af  træerne  har  de  mærkeligste  kombinationer  af 
frugt;  de  er  resultaterne  af  hr  Forestieres  eksperimenter 
med  podning.  Hans  „2.  etages  træ",  som  vokser  7  m  under 
jofden,  frembringer  7  forskellige  slags  citrusfrugter  —  navel 
og  valencia  appelsiner,  søde  og  sure  citroner,  mandariner 
grapefrugt  og  cheedro  (en  siciliansk  frugt).  Andre  planter, 
vom  vokser  i  undergrundshaverne,  omfatter  vindruer,  vilde 
morbær,  kinesiske  dadler,  hibiscus,  rosenbuske,  dadel- 
palmer, avocados,  mandler,   kvæder,  jordbærbuske,  bar- 


lettpærer,  coronationpærer,  figner,  sarons  rose  og  japansk 
mistel.  Der  er  også  et  johannesbrødtræ,  af  hvis  bønner 
man  kan  lave  mel  og  chokolade. 

For  at  få  næring  til  sine  planter  kørte  hr  Forestiere  mange 
ture  i  sin  Ford  for  at  hente  den  rige  lermuld  fra  gamle  flod- 
lejer, som  lå  120  km  borte.  Vand  på  det  nødvendige  plan 
blev  tilvejebragt  ved  hjælp  af  en  brønd  og  en  pumpe.  Hr 
Forestiere  konstruerede  endog  et  akvarium  til  guldfisk  og 

tropiske  fisk  og  lavede  det,  så  man  både  kunne  iagttage 
dem  over  og  under  jorden. 

I  de  senere  år  har  mennesket  været  i  stand  til  at  gå  på 
månen.  Der  er  bygget  undervandsbåde,  som  blev  midler- 
tidige hjem  under  havenes  overflade.  Der  er  skrevet 
romaner  om  mennesker,  som  har  boet  under  jorden.  Men 
det  er  meget  bemærkelsesværdigt,  at  denne  talentfulde 
mand  for  mere  end  50  år  siden  byggede  et  hjem,  der  var  så 
godt  at  bo  i,  så  interessant  og  så  sjældent,  at  tusinder  af 
besøgende  hvert  år  kommer  for  at  beundre  hans  skaber- 
værk. 

En 
profets  kærlighed 

til  sine 
forældre 


Af  SUSAN  ARRINGTON  MADSEN 


Profeten  Joseph  Smith  vidste,  at  hans  liv  var  i  fare. 
Vrede  pøbelhobe  havde  forfulgt  ham  alle  vegne  og  truet 
ham  og  hans  familie  på  livet.  I  efteråret,  1838,  blev  han  igen 
arresteret  i  Far  West,  Missouri. 

Da  han  blev  bundet  og  skubbet  ind  i  en  overdækket  vogn, 
bad  han  om  lov  til  at  sige  farvel  til  sin  mor,  Lucy  Mack 
Smith,  der  grædende  stod  og  så  på,  at  han  blev  ført  bort. 
Officererne  nægtede  at  lade  profeten  stå  ud  af  vognen,  så  i 
stedet  for  kaldte  han  på  sin  mor  og  bad  hende  komme  nær- 
mere. Fortvivlet  søgte  Joseph  cg  fandt  en  revne  i  sejldugen, 
som  vognen  var  overdækket  med.  Han  rakte  hånden  ud  til 
et  sidste  farvel  til  sin  mor.  Det  var  vigtigt  for  ham  blot  at  røre 
ved  hendes  hånd,  før  vognen  hurtigt  blev  trukket  bort,  og 
Joseph  Smith  blev  ført  til  Liberty  fængslet.  Der  blev  han  i 
seks  måneder  spærret  inde  i  en  mørk,  overfyldt  celle. 
Joseph  havde  altid  næret  stor  kærlighed  for  sine  forældre, 
og  der  fortælles  mange  historier  om  hans  omsorg  for  dem 
og  hans  ønske  om  at  ære  dem.  En  af  beretningerne  fortæl- 
ler om  dengang,  da  Joseph  som  dreng  måtte  gennemgå  en 
operation  i  benet.  For  at  hans  mor  ikke  skulle  se  eller  høre 
ham  lide,  bønfaldt  han  hende  om  at  forlade  værelset  under 
operationen.  Så  bad  han  om  ikke  at  blive  bundet  fast  under 
operationen,  men  i  stedet  for  blive  holdt  fast  i  sin  fars  arme. 
Da  Joseph  blev  ældre,  tilbragte  han  mange  dage  ved  sine 
forældres  sygeleje,  hvor  han  plejede  dem,  til  de  var  raske 
igen.  Hver  gang  han  flyttede,  sørgede  han  for  at  få  et  hus 
bygget  i  nærheden  af  sit  eget,  hvor  hans  forældre  kunne 
bo,  så  han  kunne  være  sammen  med  dem  og  modtage 
deres  råd. 


Josephs   mor  skriver  om  profetens  glæde,  da  hans  far, 

Joseph  Smith  sen.,  blev  døbt  i  1830: Joseph  stod  på 

bredden  og  idet  han  tog  sin  fars  bånd,  udbrød  han  med 
glædestårer  i  øjnene:  ,Priset  være  min  Gud,  at  jeg  har  op- 
levet at  se  min  egen  far  blive  døbt  ind  i  Jesu  Kristi  sande 
kirke!'" 

En  anden  begivenhed,  som  viser  Josephs  kærlighed  og  res- 
pekt for  sin  far,  fandt  sted  engang  efter  han  havde  haft  en 
uoverensstemmelse  med  bror  William.  Joseph  gik  til  sin  far 
for  at  få  vejledning,  og  striden  blev  bilagt,  da  den  unge 
Joseph  lydigt  accepterede  sin  fars  råd. 
Ved  én  lejlighed  vidnede  Joseph  om  den  velsignelse,  det  er 
at  have  forældre:  „hvis  modne  år  og  erfaringer  gør  dem  i 
stand  til  at  give  de  bedste  råd." 

Når  vi  husker  Joseph  Smiths  fødselsdag,  den  23.  december, 
er  det  godt  at  tænke  på  den  store  kærlighed  og  respekt, 
som  han  viste  sine  forældre.  Til  gengæld  elskede  og  støt- 
tede de  ham.  Josephs  mor  og  far  var  de  første  til  at  høre  og 
tro  hans  beretning  om  Faderens  og  Jesu  Kristi  tilsynekomst 
i  Den  hellige  Lund.  Profetens  forældre  var  også  tilstede  den 
6.  april,  1830,  da  kirken  blev  organiseret.  I  1833  blev  hans  far 
ordineret  som  kirkens  første  patriark,  og  året  efter  blev  han 
en  af  de  assisterende  præsidenter. 

Så  stor  var  Josephs  kærlighed  til  sine  forældre,  at  han  i  sin 
dagbog  skrev:  „Velsignet  være  min  mor,  for  hun  er  altid 
fyld  med  barmhjertighed,  og  velsignet  være  min  far,  for 
Herren  skal  holde  sin  hånd  over  ham." 

AMMON 


Af  MABEL  JONES  GABBOTT 


Hvad  ville  du  bede  om,  hvis  en  indflydelsesrig  konge 
sagde  til  dig:  „Skån  mit  liv,  og  jeg  vil  skænke  dig,  hvad  end 
du  begærer,  ja,  indtil  det  halve  af  riget?" 
Ammon  vidste  lige  nøjagtigt,  hvad  han  ville  have.  Han  og 
Lamoni,  kongen  af  Ishmaels  land,  var  på  vej  til  Middones 
land,  hvor  Ammons  brødre  var  i  fangenskab. 
Kong  Lamoni  havde  ønsket,  at  Ammon  skulle  drage  med 
ham  til  Nephis  land,  så  han  kunne  forestille  ham  for  sin 
fader.  Men  Herrens  røst  kom  til  Ammon  og  sagde  :„Du  skal 
ikke  drage  op  til  Nephis  land,  thi  kongen  vil  stræbe  dig 
efter  livet,  men  du  skal  tage  til  Middonis  land,  thi  din  bro- 
der Aaron  og  ligeledes  Muloki  og  Ammah  er  i  fængsel." 
Derfor  fortalte  Ammon  Lamoni,  at  han  ikke  kunne  drage 
med  ham  til  Nephis  land.  „Mine  brødre  er  i  fængsel,"  sagde 
han.  „Jeg  må  drage  hen  for  at  udfri  dem." 
Lamoni  svarede:  „Jeg  ved,  at  du  i  Herrens  styrke  kan  gøre 
alle  ting;  men  jeg  vil  gå  med  dig,  thi  kongen  i  middonis  land 
er  en  ven  af  mig."  Derpå  spurgte  han:  „Hvem  sagde  dig,  at 
dine  brødre  var  i  fængsel?" 

Ammon  svarede:  „Ingen  uden  Gud  har  sagt  mig,  at  jeg  skal 
gå  til  Middoni  og  udfri  dem." 

Lamoni  befalede  sine  tjenere  at  gøre  hans  heste  og  vogne 
rede,  og  de  tog  afsted.  På  vejen  mødte  de  Lamonis  far,  som 
var  konge  over  hele  landet.  Han  blev  meget  vred  på  Lamoni. 
„Hvorfor  kom  du  ikke  til  den  fest,  som  jeg  lavede  for  mine 
sønner  og  mit  folk?"  spurgte  han.  „Hvor  går  du  hen  med 
denne  nephit?" 

Lamoni  fortalte  ham,  hvordan  Ammon  havde  reddet  hans 
flokke  fra  lamanitterne  ved  Sebus'  vande;  så  fortalte  han  sin 


far,  hvordan  han,  Lamoni  og  hans  folk  havde  modtaget 
Guds  ord  og  var  blevet  døbt. 

Lamonis  far  blev  meget  vred.  Han  erklærede,  at  Ammon  var 
en  tyv  og  en  løgner,  og  han  befalede  Lamoni  at  dræbe  Am- 
mon med  sit  sværd. 

Selv  om  Lamoni  var  ked  af  at  være  ulydig  mod  sin  far, 
sagde  han:  „Jeg  vil  ikke  dræbe  Ammon,  og  jeg  vil  hjælpe 
med  at  befri  hans  brødre  fra  fængslet,  for  jeg  ved,  at  de  er 
retfærdige  og  den  sande  Guds  hellige  profeter." 
Ammon  kunne  se,  at  Lamonis  far  blev  endnu  mere  vred  ved 
disse  ord.  Den  gamle  konge  trak  sit  sværd  for  at  dræbe 
Lamoni,  så  vel  som  Ammon.  Men  Ammon  afværgede  hans 
hug.  Han  slog  sværdet  ud  af  kongens  hånd  og  havde  ham 
snart  i  sin  magt.  Da  kongen  så,  at  Ammon  kunne  dræbe 
ham,  begyndte  han  at  bede  for  sit  liv:  „Skån  mig,  og  jeg  vil 
skænke  dig,  hvad  du  end  begærer,  ja,  indtil  det  halve  af 
riget." 

Ammon  svarede:  „Tilisted  først,  at  mine  brødre  bliver  sat  på 
fri  fod.  Dernæst  må  du  ikke  være  fortørnet  på  din  søn,  kong 
Lamoni,  men  giv  ham  lov  til  at  regere  sit  rige  i  overens- 
stemmelse med  det,  som  han  mener  er  bedst  for  folket." 
Den  gamle  konge  blev  meget  forundret  over,  at  Ammon  ikke 
bad  om  noget  til  sig  selv.  Han  glædede  sig  også  over,  at 
denne  stærke  og  mægtige  mand  havde  så  stor  kærlighed  til 
Lamoni.  Alle  Ammons  ønsker  blev  opfyldt.  Så  sagde  kongen: 
„Når  dine  brødre  er  sat  på  fri  fod,  så  kom  og  besøg  mig, 
for  jeg  ønsker  at  lære  mere  om  dine  ord."  Ammons  usel- 
viskhed og  mod  havde  reddet  hans  ven  og  hans  brødre,  og 
en  dør  var  blevet  åbnet  for  hans  missionsærbejde. 

De  huse  af  hår,  som  vi  gæstede  og  undersøgte,  var  rek- 
tangulære og  havde  lange,  skrånende  tag,  der  hang  ned 
over  siderne.  De  mindste  telte  havde  ni  stænger,  hvoraf  de 
tre  største  var  placeret  ned  gennem  teltets  midte,  og  tre 
mindre  var  anbragt  på  hver  af  langsiderne.  Barduner,  som 
også  var  lavet  af  gedehår,  blev  strakt  ud  til  pløkker,  tidligere 
kaldet  pæle,  som  blev  slået  ned  i  jorden.  (Se  Dommer- 
bogen 4:21)  Hvert  telt  er  ved  hjælp  af  forhæng  delt  i  to  eller 
flere  afdelinger,  i  det  mindste  en  afdeling  for  mændene  og 
en  for  kvinder  og  børn. 

Vi  kan  ikke  vide,  om  Lehis  telte  bar  præg  af  hans  velstand, 
eller  om  han  med  vilje  havde  valgt  almindelige,  sorte  telte. 
Man  får  ca  10  pund  hår  fra  en  kamel  om  året  og  mindre  fra 
en  ged.  Hårene  bliver  spundet  til  lange  tråde  på  en  hand- 
ten.  Disse  tråde  laves  til  stof,  som  er  så  tykt  som  tæpper, 
meget  tungt  og  stærkt,  men  også  meget  stikkende  og  groft. 
„Huset  af  hår"  giver  kølig  skygge  i  de  varme  somre;  og  om 
vinteren  er  det  varmt,  når  siderne  er  bundet  godt  til.  Teltene 
er  tunge,  og  selv  om  man  kan  flytte  dem,  er  det  indlysende, 
at  fader  Lehi  havde  brug  for  pakdyr  til  at  transportere  dem. 
Et  almindeligt  beduintelt  er  ca  9  m  langt  og  halvt  så  bredt. 
En  kamel  kunne  bære  et  lille  telt;  et  andet  dyr  måtte  så 
bære  teltstængerne.  En  sheiks  (stammehøvdings)  telte 
svarede  til  hans  rigdomme,  men  de  er  lavet  på  samme  måde 
af  de  samme  materialer,  blot  i  afdelinger,  som  kan  snøres 
sammen;  og  hver  afdeling  er  så  beregnet  som  oppakning 
for  et  enkelt  dyr. 

Lehi  må  have  opholdt  sig  i  flere  år  på  bestemte  steder  for  at 
rejsen  i  ørkenen  kunne  vare  8  år.  En  af  disse  lejrpladser  har 
sikkert  været  Lemuels  dal,  hvor  de  muligvis  har  opdyrket 
jorden.  Lehi  tog  ganske  vist  „levnedsmidler"  med  sig,  da 
han  forlod  Jerusalem,  men  det  er  ikke  sandsynligt,  at  det 
drejede  sig  om  store  mængder.  Nephi  forklarer,  at  de,  efter 
at  have  boet  i  telte  i  Lemuels  dal  i  ørkenen,  samlede  „alle 
slags  frø  både  af  korn  og  af  frugt."  (1.  Ne.  8:1)  Både  hvede 
og  byg  var  velkendt  blandt  Nephis  efterkommere  (Mosiah 
9:9),  og  rug  var  kendt  i  Palæstina  før  Lehis  tid.  Det  er  sik- 
kert disse  kornsorter,  som  Nephi  henviser  til  som  „alle 
slags  frø  . . .  af  korn."  Mormons  Bog  taler  om  frugter  som 
vindruer,  oliven  og  figner.  (1.  Ne.  10:12;  3.  Ne.  14:16)  Andre 
frugter  som  blev  dyrket  i  vid  udstrækning  i  Mellemøsten  på 
Lehis  tid,  skønt  de  ikke  er  nævnt  i  Mormons  Bog,  omfatter 
dadler,  kokosnødder  og  granatsæbler. 
Lehis  koloni  har  sikkert  enten  dyrket  eller  købt  så  mange  af 
disse  planter  som  muligt,  mens  de  opholdt  sig  i  Lemuels 
dal.  Da  de  kom  fra  et  opdyrket  område,  og  da  der  var  vand 
til  rådighed  (floden  Laman),  har  de  sikkert  dyrket  deres 
egne  afgrøder;  og  i  denne  tid  har  de  sandsynligvis  fået  en 
ret  varieret  kost. 


Bryllupper 

Foruden  de  daglige  opgaver  hører  vi  om  fem  glædelige 
begivenheder,  som  fandt  sted  i  denne  dal  —  fem  ægte- 
skaber. Ingen  begivenhed  blandt  semitterne  bliver  mere 
fejret  eller  imødeset  med  større  forventning  af  en  datter 
end  hendes  ægteskab.  Det  er  den  eneste  dag  i  hendes  liv, 


hvor  hendes  betydning  overskygger  mændenes.  I  ørkenen 
er  forberedelserne  til  et  ægteskab  meget  udførlige,  da  der 
ikke  blot  skal  laves  brudeudstyr,  men  også  et  telt  til  de 
nygifte.  Traditionen  krævede,  at  hele  nabolaget  blev  invi- 
teret med  til  festlighederne.  Mindre  kunne  ikke  gøre  det, 
hvis  ægteskabet  skull  være  kulturelt  acceptabelt. 
Lehis  fire  sønner  og  Zoram,  Labans  tidligere  tjener,  skulle 
alle  giftes.  Heldigvis  havde  Ishmael  nøjagtigt  det  rigtige  an- 
tal døtre.  Det  er  meget  usædvanligt,  at  Ishmael  kunne  have 
fem  døtre,  som  var  gamle  nok  til  at  blive  gift;  mange  piger 
bliver  trolovet,  når  de  endnu  er  børn,  og  gift,  når  de  er  tret- 
ten år  gamle.  Det  er  endnu  mere  usædvanligt,  at  en  af  disse 
døtre,  den  ældste,  ville  være  villig  til  at  gifte  sig  med  en  tid- 
ligere træl,  Zoram. 

Det  var  skik  i  det  gamle  Israel,  at  faderen,  eller  en  slægt- 
ning af  den  unge  mand,  valgte  hans  hustru  og  traf  aftale  om 
ægteskabet.  Lehi  har  uden  tvivl  forhandlet  med  Ishmael  på 
sine  fire  sønners  vegne,  selv  om  „forhandlingerne"  muligvis 
blot  har  været  en  formalitet  baseret  på  tidligere  aftaler. 
Zoram,  uden  familie,  blev  sikkert  regnet  med  i  forhand- 
lingerne som  en  søn  i  kraft  af  Nephis  løfte,  om  at  han  skulle 
„blive  regnet  som  en  af  os".  (1.  Ne.  4:34) 
Hvis  israelitiske  skikke  blev  fulgt,  ville  der  komme  fem  trolo- 
velser ud  af  forhandlingerne.  En  trolovelse  begyndte  som 
regel,  når  brudgommen  betalte  medgiften  til  brudens  far 
som  erstatning  for  tabet  af  datteren,  og  den  sluttede  med 
brylluppet.  En  trolovelse  varede  sjældent  mere  end  et  år. 
Under  trolovelsestiden  omtalte  parret  hinanden  som  „ægte- 
mand" og  „hustru",  og  det  var  indforstået,  at  trolovelsen 
omfattede  en  pagt  om  troskab. 

På  Det  gamle  Testamentes  tid  behøvede  at  ægteskab  ikke 
at  blive  godkendt  af  regeringen  eller  religionen;  det  var  et 
familieanliggende,  som  bestod  af  en  officiel  pagt  om 
troskab,  og  ægteskabet  blev  så  anerkendt  gennem  familie 
og  venners  gode  ønsker.  En  ret  almindelig  del  af 
ægteskabet  var  en  fest,  der  somme  tider  varede  en  uge; 
den  blev  op!ivet  af  processioner,  musik  og  dans.  Når  man 
tager  i  betragtning,  at  alle  de  fem  ægteskaber  muligvis  blev 
indgået  samtidig,  må  festlighederne  have  været  overdådi- 
ge, og  de  lokale  nomader  har  muligvis  været  til  stede. 


Man  drager  sydpå 

Da  Lehi  havde  udrettet  alt,  hvad  der  var  nødvendigt  i 
Lemuels  dal,  fandt  han  en  messingkugle  „af  mærkelig  for- 
arbejdning" udenfor  sin  teltdør.  Den  havde  to  visere,  der 
viste  den  vej,  de  skulle  gå  i  ørkenen.  (Se  1.  Ne.  16:10)  Lia- 
honaen  er  blevet  kaldt  for  et  „kompas"  mindst  fem  forskel- 
lige steder  i  Mormons  Bog  (Alma  37:38,  43,  44;  2.  Ne.  5:12; 
1.  Ne.  18:12),  men  det  virkede  kun  i  forhold  til  den  tro  og  op- 
mærksomhed, som  de  gav  det  (1.  Ne.  16:28),  ikke  i  forhold 
til  jordens  magnetiske  linier.  Fra  tid  til  anden  var  der  også 
en  indskrift  på  kuglen.  (Se  1.  Ne.  16:26-27,29) 
Da  vi  i  Salt  Lake  City  meget  omhyggeligt  havde  studeret 
vores  kort,  havde  vi  spekuleret  på,  hvorfor  Herren  gav  Lehi 
vejviseren  på  dette  tidspunkt,  når  det  eneste,  de  havde  at 
gøre,  var  at  følge  det  fint  afmærkede  røgelsesspor.  Ved  at 

se  på  både  skriftsteder  og  landskab  dannede  vi  os  nogle 
begreber  om  det: 

1.  At  viserne  på  Liahona  „viste  den  vej,  vi  skulle  gå  i  ørke- 
nen" (1.  Ne.  16:10),  antydede  overfor  Lehi,  at  de  skulle  fort- 
sætte med  at  gå  i  syd-sydøstlig  retning  i  stedet  for  på  dette 
tidspunkt  at  krydse  Det  røde  Hav  eller  gå  mod  øst  op  i  bjer- 
gene. Denne  retning  faldt  sammen  med  det  forholdsvis 
sikre  røgelsesspor. 

2.  Dette  „spor"  var  imidlertid  ligeså  bredt  som  kystsletten 
—  op  til  75  km  på  de  bredeste  steder.  Karavaner,  der  søgte 
efter  kamelfoder,  brugte  det  i  hele  sin  bredde.  Lidt  længere 
nede  ad  kysten,  efter  Shazer,  siger  Nephi,  at  Liahonaen 
ledede  dem  „til  de  frugtbareste  dele  af  ørkenen"  (1.  Ne. 
16:14),  muligvis  til  steder  med  friskt  græs  og  rigelige  eller 
mindre  benyttede  vandhuller. 

3.  Liahonaen  gav  også  svaret,  da  Nephi,  efter  at  have  lavet 
en  ny  bue  af  træ,  spurgte,  hvor  han  skulle  gå  hen  for  at 
finde  føde.  Kuglen  sendte  ham  „op  på  toppen  af  bjerget", 
hvor  han  virkelig  fandt  vildt.  (1.  Ne.  16:30-31) 

4.  Nephi  nævner  ikke  Liahonaens  anvisning,  da  de  fortsatte 
rejsen,  men  det  var  bestemt  på  grund  af,  at  de  gik  „næsten  i 
samme  retning  som  i  begyndelsen".  (1.  Ne.  16:33) 

5.  Længere  mod  syd  og  øst,  hvor  røgelsessporet  forgrener 
sig,  måtte  de  beslutte  sig  til,  hvilken  vej  de  skulle  tage;  den 
ene  gren  går  sydpå  mod  travle  byer,  og  den  anden  går 
østpå  til  en  vanskeligere  rute.  Igen  har  Liahonaen  sikkert 
gjort  klart  for  dem,  at  de  skulle  gå  „i  østlig  retning". 

Lehi  fulgte  Liahonaens  første  direktioner  og  gav  ordre  til,  at 
de  skulle  bryde  op  fra  Lemuels  dal.  Gruppen  gik  over  floden 
Laman  og  fortsatte  så  „næsten  i  syd-sydøstlig  retning"  i  „et 
tidsrum  af  fire  dage"  til  et  sted,  som  de  kaldte  Shazer.  (1. 
Ne.  16:13)  Vi  beregnede,  at  denne  del  af  rejsen  førte  dem 
ned  til  kysten  af  Det  røde  Hav,  hvor  de  fortsatte  ned  af 
Tihama.  Hvis  vi  regner  de  114  km  fra  Aqaba  til  Al  Beda  som 
deres  tre  dages  rejse  ud  i  ørkenen  (38  km  om  dagen),  ville 
en  fire  dages  rejse  dække  ca  152  km.  Det  ville  rundt  regnet 
bringe  dem  til  Wadi  Al  Azlan,  som  længe  har  været  en 
betydningsfuld  og  stor  oase  på  Det  røde  Havs  kystslette; 
dette  kan  så  have  været  beliggenheden  for  Shazer.  Dette 
område  er  nu  en  strækning  af  ufrugtbart  sand;  mod  øst 
hæver  bjergene  sig  lempeligt,  og  mod  vest  ser  man  Det 
røde  Havs  funklende  blå  vand.  Denne  rute  er  det  gamle 
røgelsesspor,  og  det  ville  ikke  have  været  vanskeligt  for 
byboere  at  følge. 

Langs  denne  strækning  af  kystsletten  kan  en  karavane  ikke 
gå  ind  i  landet,  da  brøndene  ligger  nede  ved  Det  røde  Hav. 
Langs  hele  kysten  så  vi  brønde,  som  møjsommeligt  var 
gravet  med  håndkraft  og  omgivet  med  mure  af  sten.  Ifølge 
ørkentraditioner  betragtes  vand  som  Guds  gave  til  menne- 
sket, ikke  som  noget,  man  kan  besidde  eller  opsamle,  men 
noget  man  kan  nyde  og  glæde  sig  over  og  frit  dele  med 
gæster.  Vand  er  livet  i  ørkenen.  Lehi  kunne  ikke  have  rejst 
■langt  uden  drikkevand  til  sin  familie  og  sine  dyr. 
Hvis  vi  har  ret  i,  at  vækstperioderne  i  disse  otte  år  blev 
brugt  til  at  dyrke  afgrøder,  må  der  også  have  været  mulig- 
hed for  at  få  vand  til  overrisling.  På  vor  vej  så  vi  mange 
gamle  brønde,  kilder  og  vandbeholdere,  flankeret  af  nuti- 
dens borede  brønde. 


Somme  tider  så  vi  fortsatte  vandløb,  som  omhyggeligt  var 
gravet  for  at  få  det  mest  mulige  ud  af  det  kostbare  vand. 
Men  vi  så  aldrig  friskvandskilder,  uden  at  finde  mennesker 
og  dyr  i  nærheden. 

Kort  i  store  målestokke  over  den  rute,  som  Lehi  muligvis 
har  fulgt,  tegnet  af  Saudi  Arabiens  ministerium  for  natur- 
rigdomme, viser  118  af  disse  gamle  kilder  eller  brønde 
fordelt  over  hele  området.  Disse  kort  skelner  mellem  „gra- 
vede" brønde,  som  i  nogle  tilfælde  går  tusinder  af  år 
tilbage,  og  de  „borede"  brønde,  som  kun  har  været  kendt  i 
nogle  få  årtier.  Hvis  vi  antager,  at  vandforsyningen  i  disse 
gamle  brønde  var  nogenlunde  den  samme  som  på  Lehis  tid, 
opdager  vi,  at  gennemsnitsafstanden  mellem  disse  vand- 
forsyninger er  29  km;  den  længste  strækning  uden  vand  er 
106  km.  Kortet  viser  os  to  strækninger  fra  Aqaba  til  Salalah, 
hvor  vandmægden  er  så  sparsom,  at  det  er  besværligt  at 
rejse  der.  Den  første  strækning  er  fra  Jiddah  i  Saudi 
Arabien  til  Al  Qunfudhah,  som  muligvis  har  været  lejrstedet 
Nahom,  hvor  Ishmael  døde.  Her  var  der  vand  med  en 
gennemsnitsaftstand  af  38  km.  Den  anden,  sandede  stræk- 
ning kommer  på  den  østlige  del  af  rejsen  og  går  fra  Najran 
(i  nærheden  af  Nahom)  i  Saudi  Arabien  til  Salalah  i  Oman; 
her  var  der  gennemsnitligt  42  km  mellem  hver  vandforsy- 
ning. Det  er  interessant  at  opdage,  ifølge  Nephis  beretning, 
at  netop  disse  to  strækninger  ser  ud  til  at  have  forårsaget 
de  største  lidelser  for  Lehis  gruppe.  (1.  Ne.  16:20, 17:1) 


Den  brækkede  bue 

Mormons  Bog  fortæller  os,  at  Nephi  og  hans  brødre  dræbte 
vilde  dyr  med  buer,  pile,  slynger  og  sten.  (1.  Ne.  16:23)  En 
lokal  fører  fortalte  os,  at  han  som  ung  mand  dræbte  i  hund- 
redvis af  gazeller,  bare  fordi  han  var  „vild  efter  at  skyde". 
Han  fortalte  os,  at  man  i  bjergene  kan  finde  vildæsler, 
gazeller,  antiloper,  stenbukke,  duer,  ryper,  agerhøns,  vilde 
køer,  heste,  æsler,  kameler  og  hunde.  Hundene  er  som 
regel  hurtige  mynder,  som  er  trænet  til  at  fange  harer. 
Disse  hunde  (kaldet  salukis)  er  populære  blandt  nomader- 
ne, og  næsten  hver  eneste  familie  har  en.  Der  er  mange 
andre  dyr,  som  Lehi  og  hans  selskab  sikkert  ikke  ville  have 
brudt  sig  om  at  spise,  men  som  udgør  en  del  af  den  lokale 
dyrebestand:  ulve,  sjakaler,  ugler  og  slanger.  Der  er  også 
græshopper,  som  man,  ifølge  jødiske  skikke,  har  lov  til  at 
spise  (3.  Mos.  11 :21— 22).  Beduinerne  anser  dem  for  lækker- 
bidsken og  tørrer  dem  og  opbevarer  dem,  så  de  kan  spise 
dem  året  rundt;  selv  hundene  kan  lide  dem.  „Græshoppe- 
sæsonen", som  kun  kommer  med  adskillige  års 
mellemrum,  anses  af  ørkenbeboerne  som  en  slags  taksig- 
elsestid.  (William  Tracy:  „A  Talk  With  Violet  Dickson", 
Aramco  World  Magazine,  nov-dec  1972,  23:17) 
Det  var  mens  vi  rejste  langs  kysten  af  Det  røde  Hav  i 
nærheden  af  det  moderne  Jiddah,  at  vi  fandt  ud  af,  hvordan 
Nephis  stålbue  kunne  være  brækket,  og  hvordan  hans 
brødres  træbuer  kunne  have  mistet  spændskraften.  (For 
bibelske  henvisninger  til  stålbuer,  se  2.  Sam.  22:35;  Salm. 
18:34;  Job  20:24.  King  James  version)  Hændelsen  med  den 
brækkede  bue  skete  efter,  at  de  havde  rejst  i  „mange  dage" 

(Nephi  siger  dette  både  i  1.  Ne.  16:15  og  16:17)  og  havde 
slået  lejr  for  at  hvile  sig  en  tid.  Det  ville  være  naturligt  for  et 
selskab,  som  måtte  rejse  med  en  fart,  der  var  afpasset  efter 
kvinder  og  børn.  Da  Nephi  siger,  at  de  igen  rejste  i  „mange 
dage"  (v.  33)  for  at  nå  til  Nahom,  efter  at  have  forladt  lejr- 
pladsen, hvor  buen  brækkede,  så  kan  dette  sted  have  ligget 
ca  midt  imellem  Shazer  og  Nahom.  Det  er  et  område,  som 
ligger  i  nærheden  af  Jiddah,  Saudi  Arabien,  hvor  vejret  er 
en  nådeløs  blanding  af  hede,  fugtighed,  sand  og  salt  —  en 
kraftpåvirkning,  som  er  stærk  nok  til  at  ødelægge  stål!  Vi 
var  lamslåede  over  at  se  bilskærme,  hvor  rusten  i  løbet  af  få 
måneder  havde  ædt  huller.  Mellem  marts  og  november  er 
heden  ubarmhjertig.  Selv  i  slutningen  af  januar  ligger 
temperaturen  på  omkring  29  grader.  Fugtighedsgraden  lig- 
ger på  omkring  60  %  året  rundt.  På  et  fugtigere  område 
ligger  gennemsnittet  15-års  periode  på  92  %  året  rundt.  Det 
er  simpelthen  umuligt  for  umalet  metal  at  holde  sig  under 
sådanne  forhold.  Vi  så  ikke  ret  meget  metal  hverken  i  byg- 
ninger eller  på  skibsværfter. 

Kunne  det  samme  være  sket  med  Nephis  bue?  Nedbrudt  af 
rust  brækkede  den  imellem  hans  hænder,  da  han  spændte 
den  til  det  yderste.  Klimaet  kunne  også  forklare,  hvorfor 
hans  brødres  buer  mistede  deres  spændkraft  omkring 
samtidig.  Hvis  det  var  træbuer,  kunne  de  bevares  spændte 
og  stærke  i  det  tørre  område  omkring  Jerusalem;  men  ad- 
skillige år  i  det  fugtige  klima  langs  Det  røde  Havs  kystslette 
ville  uværgerligt  have  fået  dem  til  at  opsuge  fugt,  indtil  de 
blev  så  bøjelige  som  unge  træer.  Nogle  af  vore  bekendte 
fortalte  faktisk  om  lignende  oplevelser  med  nogle  af  deres 
ejendele,  som  var  lavet  af  træ. 

Dette  var  problemet,  som  Nephi  stod  over  for,  men  han 
skriver,  at  han  fandt  træ  til  at  bygge  en  ny  bue  af.  (1.  Ne. 
16:23)  Vor  arkæologiske  ven,  Salim  Saad  fortalte  begej- 
stret, at  man  kan  lave  en  god  bue  af  granatæbletræet,  som 
vokser  i  området  ved  Jiddah.  Disse  træer  vokser  over  hele 
Mellemøsten,  selv  i  brakvand.  Granatæbletræet  er  et  for- 
holdsvis lige  og  tætåret  frugttræ,  som  er  bemærkelses- 
værdigt bøjeligt  og  solidt. 

På  Lehis  tid  var  Jiddah  sikkert  blot  en  lille  landsby;  i  dag  er 
det  en  storby  med  V2  million  indbyggere. 
Så  sent  som  for  25  år  siden  blev  et  brev  udbragt  i  Jiddah, 
som  blot  var  adresseret  til  „manden,  som  ejer  to  trær".  Nu 
er  der  selvfølgelig  mange  træer. 

På  et  skibsværft  i  Jiddah  så  vi  mænd  skære  planker  ud  i 
hånden  og  forme  kølen  og  forstavnen  med  håndbor,  save  og 
økser.  Her  var  vi  så  heldige  at  købe  et  båndbor  lavet  af  hårdt 
træ  og  med  et  fint  forarbejdet  jernbid.  Det  drejes  ved  hjælp 
af  en  læderrem,  der  er  viklet  omkring  det  og  fæstnet  til  en 
bue.  Selv  om  det  i  vore  moderne  øjne  så  primitivt  og  klodset 
ud,  så  vi  det  bore  igennem  hårde  træplanker  på  få 
sekunder. 

I  Yanbu,  som  lå  nordligere  langs  kysten,  var  vi  blevet  lige 
så  fascineret  af  de  gammeldags  save,  som  blev  brugt  på  et 
andet  skibsværft.  Jernbladet  blev  strakt  i  en  træramme  og 
strammet  ved  at  sno  en  pind  gennem  et  reb,  som  forbandt 
rammens  sider  i  den  modsatte  ende  af  bladet.  Igen,  til  trods 
for  dens  tilsyneladende  primitve  udseende,  for  den  gennem 
tykke  planker  med  beundringsværdig  lethed. 


Her  i  Abha-området,  hvor  Lehi  sikkert  drejede  mod  øst,  støder  den  rejsende 
på  sådanne  bjerge  —  et  vanskeligt  terræn,  der  godt  kunne  have  forårsaget 
„mange  trængsler."  (1.  Ne.  17:1.)  Denne  smalle  wadi  er  et  af  de  gamle  spor, 
der  snor  sig  fra  Det  røde  Hav  op  til  Abha-højsletten. 


Vi  huskede  Nephis  forklaring  på  sit  skibsbyggeri  -  han 
„forarbejdede  ikke  tømmeret  på  den  måde,  som  folk  havde 
lært."  (1.  Ne.  18:2)  Han  havde  åbenbart  lært  så  meget  fra 
skibsværfterne  langs  kysten,  at  han  vidste,  at  ved  at  følge 
Herrens  fremgangsmåde,  afveg  han  fra  „menneskers  vis." 
Vi  forundres  over  skibsbyggernes  dygtighed.  Når  de 
formede  skibets  spanter,  valgte  de  omhyggeligt  træ,  som 
bøjede  naturligt  i  den  ønskede  kurve  og  formede  det  nøjag- 
tigt med  små  håndøkser.  De  bevarede  træets  naturlige 
bøjninger  og  brugte  fødder  og  tæer  til  at  holde  fast  på 
træet,  mens  de  arbejdede.  Da  vi  grundende  stirrede  ud 
over  Det  røde  Hav,  ønskede  vi,  at  Nephi  havde  medtaget 
lidt  flere  detalaljer. 


Fødevarer 

På  vejen  samlede  vi  flere  oplysninger  om  fødevarer.  Til- 
syneladende spiste  de  gamle  ørkenboerer  den  samme  slags 
mad,  som  nutidens  beduiner  spiser.  I  Israelmuseet  så  vi 
produkter,  som  lokalt  blev  dyrket  helt  tilbage  til  1.000  f.  Kr. 
Der  var  byg,  hvede,  hvidløg,  dadelfrø,  linser,  oliven,  nødder 
og  agern.  Det  er  indlysende,  at  alle  disse  produkter  var  al- 
mindelige grundfødevarer  på  Lehis  tid.  Det  er  ikke  kun  nød- 
vendige levnedsmidler  i  dag,  men  var  det  lige  så  vel  i  gamle 
dage.  Vore  venner,  som  kendte  Mellemøstens  historie, 
fortalte  os  gentagne  gange,  at  livsformen  i  ørkenen  ikke 
havde  ændret  sig  væsentligt  igennem  århundreder.  Alle 
oldtidens  skrivere,  som  havde  førstehåndskendskab  til  Den 
arabiske  Halvø,  beskriver  vedvarende  rækker  af  oaser, 
landsbyer  og  omvandrende  nomader  langs  den  rute,  som 
Lehi  ville  have  fulgt. 

Mens  vi  lavede  en  liste  over  fødevarer,  blev  vi  klar  over,  at  vi 
ikke  kunne  overse  kamelen.  For  ørkenboeren  er  kamelen 
mere  end  „ørkenens  skib".  Den  repræsenterer  en  leve- 
måde, en  særlig  gave  fra  Gud,  et  dyr  så  vigtigt,  at  det  ara- 
biske sprog  har  over  700  ord  til  at  beskrive  alle  de  forskelli- 
ge kamelracer,  deres  tilstande  og  udviklingstrin,  Kameler 
bliver  40-50  år  gamle,  og  hunkamelen  giver  mælk  op  til  fire 
år  efter  et  føl  er  kommet  til  verden.  Beduiner  kan  leve  i 
måneder,  ja  selv  år  ad  gangen  (og  gør  det  også  somme 
tider)  blot  med  kamelmælk  og  dadler  som  det  funda- 
mentale i  deres  kost. 

Kamelens  mælk  er  en  så  kostbar  vare,  at  beduinerne  kun 
giver  føllet  lov  til  at  die  uafbrudt  i  seks  uger.  Så  dækker  de 
moderens  yver  med  en  lædersæk  og  giver  kun  føllet  lov  til 
at  die  et  par  gange  om  dagen.  På  denne  måde  bliver  det 
hurtigt  vænnet  fra. 

Sheik  Helwan  Habtar  fra  Abha,  Saudi  Arabien,  forklarede,  at 
en  mand  har  brug  for  ca  4  kameler  i  ørkenen  (hvis  han  skal 
leve  udelukkende  af  dens  produkter);  så  hvis  Lehi  havde 
prøvet  på  udelukkende  at  leve  af  sine  kamelers  produkter, 
ville  det  have  krævet  en  enorm  flok  til  hans  gruppe,  som 
bestod  af  mindst  tyve  mennesker.  Men  det  er  ikke  sandsyn- 
ligt, at  de  fuldstændigt  fulgte  denne  beduinenpraksis,  da  de 
også  jagede  vilde  dyr,  og  sikkert  også  dyrkede  afgrøder 
flere  steder. 

Nephis  bemærkning  om,  at  de  spiste  „råt  kød"  (1.  Ne.  17:2) 
virkede  utiltalende  og  frastødende  på  os;  derfor  blev  vi  over- 
raskede over  at  smage  det  i  Cairo,  hvor  vor  ven  Angie 
Chukri  serverede  denne  lokale  delikatesse  for  os.  Det  dryp- 
pede ikke  af  blod,  som  vi  havde  forestillet  os,  men  var  kryd- 
ret med  hvidløg  og  andre  smagssoffer.  Det  var  tøret  i  solen 
og  havde  en  mørkebrun  farve  på  ydersiden.  Men  indeni  var 
det  lyserødt  og  blødt  at  tygge,  ikke  sejgt  som  vi  havde  regnet 
med.  Den  fremherskende  smag  var  selvfølgelig  hvidløg,  men 
det  gav  en  sød  smag,  som  forandrede  vores  forestilling  om, 
at  det  var  svært  at  spise  råt  kød.  Senere  så  vi  råt  kød  til  salg 
i  ægyptiske,  jordanske  og  arabiske  markeder;  det  var 
formet  som  lange  pølser  og  krydret  næsten  på  samme 
måde,  som  de  stykker,  Angie  serverede  for  os.  Vi  fandt  det 
interessant,  at  det  arabiske  navn,  basterma,  betyder  „råt 
kød".  Nephis  terminologi  var  altså  ikke  blot  beskrivende, 
men  også  det  korrekte  navn.  Var  det  denne  fremgangsmåde 
eller  en  lignende,  som  Herren  havde  lært  Nephi  at  bruge  for 
at  gøre  deres  mad  „velsmagende",  så  de  ikke  behøvede  ild 
på  den  farlige  strækning  op  gennem  landet  fra  Det  røde 
Havs  kyst  til  landet  Overflødighed? 


Nahom 

Nephi  beretter,  at  Lehis  koloni  fortsatte  mod  syd  langs  Det 
røde  Hav  og  til  sidst  slog  lejr  „på  et  sted,  der  blev  kaldt 
Nahom".  (1.  Ne.  16:34)  Da  kolonien  igen  brød  op,  „fortsatte 
vi  atter  vor  vandring  i  ørkenen  . . .  næsten  i  østlig  retning  fra 
den  tid  af".  (1.  Ne.  17:1)  Røgelsessporet  drejer  mod  øst  ved 
den  nittende  breddegrad;  det  er  muligvis  der,  Nahom  har 
ligget. 
Den  landsby,  der  nu  ligger  i  nærheden  af  den  nittende 


breddegrad,  hedder  Al  Qunfudhah.  Vi  havde  naturligvis 
særlig  interesse  i  at  betragte  deres  begravelsesformer  - 
og  skikke,  for  det  var  sikkert  her  i  nærheden,  at  Ishmael 
blev  begravet. 

Hvis  man  drejer  mod  øst  fra  dette  mulige  sted  for  Nahom, 
ender  Det  røde  Havs  kyst  i  den  ene  høje,  forrevne  bjerg- 
kæde efter  den  anden;  nogle  af  dem  rager  3.000  m  op  over 
havets  overflade.  Et  af  de  gamle  røgelsesspor  drejer  væk 
fra  kysten  her  i  nærheden  og  snor  sig  mod  øst  gennem 
Wadi  Ababish,  op  over  bjergryggene  til  landsbyen  Suda.og 
forener  sig  med  de  andre  spor  ved  karavanebyen  Abha, 
Saudi  Arabiens  regionale  hovedstad,  som  ligger  1800  m 
over  havets  overflade. 

Terrænet  overbeviste  os  også  om,  at  Lehi  virkelig  drejede 
mod  øst  her  i  nærheden;  mangelen  på  veje  gjorde  det 
næsten  nødvendigt.  Udskæringerne  på  de  fremspringende 
klipper  var  medtaget  af  vind  og  vejr  og  bar  igen  vidnesbyrd 
om,  at  karavaner  i  århundreder  havde  benyttet  denne  vej. 
I  Abha  mødte  vi  en  usædvanlig  mand,  netop  som  vi  havde 
brug  for  ham.  Helwan  Habtar  havde  taget  eksamen  fra 
amerikanske  universiteter  i  både  politisk  videnskab  og 
økonomi;  han  inviterede  os  til  sit  hjem,  hvor  han  fremsagde 
sin  genealogi  22  generationer  tilbage.  Tre  andre  mænd, 
som  også  var  på  besøg,  fremsagde  deres  genealogi  så  langt 
som  13  generationer  tilbage.  De  glædede  sig  over,  at  vi  ville 
optage  det  på  bånd. 

Vi  var  så  heldige  at  være  i  Abha  på  en  tirsdag.  Denne  dag 
har  igennem  århundreder  været  byens  markedsdag;  det  er 
en  skik,  som  går  så  langt  tilbage,  at  hr  Habtar  ikke  kunne 
fortælle  os,  hvornår  den  først  begyndte.  På  markedet  er  der 
forskellige  områder,  hvor  man  kan  få  honning,  røgelse, 
myrra,  frugt,  grønsager,  stof,  tøj,  æsler,  får  og  kameler.  Vor 
opmærksomhed  blev  først  rettet  mod  de  steder,  hvor  der 
blev  solgt  røgelse  og  myrra.  Røgelse  kommer  i  gyldne 
klumper  på  størrelse  med  spidsen  af  en  finger,  mens  myrra 
er  rødbrunt  og  kommer  i  klippeformede  stykker  eller  som 
revne  spåner.  Røgelsen  var  forholdsvis  billig  (10—15  kr 
pundet),  men  myrra  er  stadigvæk  kostbart,  fordi  det  bruges 
til  „medicinske"  formål:  hver  nyfødt  baby  får  lidt  myrra 
udrørt  i  vand  for  at  blive  advaret  om  livets  bitterhed; 
brændende  myrra  i  et  røgelseskar,  anbragt  i  nærheden  af 
et  barns  sygeleje,  hjælper  til  hurtig  helbredelse.  En  45-årig 
araber  i  Jerusalem  fortalte,  hvordan  hans  mor  havde  fået 
ham  til  at  springe  over  en  skål  med  brændende  myrra,  når 
han  var  syg  som  barn.  Nu  forstod  vi  en  mulig  grund  til,  at  de 
vise  mænd  bragte  Jesusbarnet  myrra;  det  var  for  at  hjælpe 
Maria  med  at  holde  ham  rask. 

Som  vi  tidligere  har  talt  om  (se  Stjernen  fra  juli),  gik  Lehi 
uden  om  Yemen  og  Hadhramautdalen,  som  dengang  var 
og  stadig  er  tæt  beboede  egne.  Så  vidt  vi  kan  afgøre,  var 
folkene  fra  det  gamle  Ma'an  de  første,  som  oprettede  et 
kongerige  der-  1200  f.  Kr.  Folket  fra  Saba,  som  efterfulgte 
dem,  regerede  på  Lehis  tid. 

Der  er  andet  som  tyder  på,  at  Lehi  ikke  rejste  gennem 
Yemen  og  Hadhramaut.  Nephi  beretter,  at  de  på  denne  del 
af  rejsen  spiste  råt  kød,  ikke  brugte  ild,  „gennemgik  mange 
trængsler"  og  endelig  ankom  til  det  frugtbare  land  ved 
havets  kyst.  (Se  1.  Ne.  17:1-5)  Hvis  de  havde  fulgt  det  mest 

Skibsværfterne  ved  Jiddah.  Dette  store  skib  bliver  bygget  af  planker,  der  fast- 
gøres til  træspanter.  Man  bruger  kun  håndredskaber,  og  skibsbyggeren  har 
blåtrykkene  tegningen  i  hovedet.  Skibe  på  denne  størrelse  foretog  historiske 
rejser  til  Kina,  Zanzibar  og  Indien. 

En  brønd  i  Saudi  Arabien,  omkranset  af  sten.  Vand  er  den  væsentligste  be- 
standdel for  liv  i  ørkenen:  Folk  bosætter  sig,  hvor  der  er  vand.  Det  er  umuligt 
at  bosætte  sig,  hvor  der  ikke  er  vand,  og  det  er  farligt  at  rejse  der.  Beduinerne 
rejser  fra  brønd  til  brønd,  og  det  gjorde  Lehi  sikkert  også. 
Der  er  graveringer  på  mange  af  klipperne  langs  det  gamle  røgelsesspor.  Denne 
adspredelse,  som  beskæftigede  de  trætte  kameldrivere,  har  gennem  århundre- 
derne efterladt  et  tydeligt  spor,  der  har  hjulpet  nutidens  arkæologer  til  at 
spore  de  gamle  handelsruter. 

Små  både,  som  er  trukket  op  på  strandbredden  ved  Salalah.  Forfatterne  tror, 
at  det  var  her,  Nephi  byggede  sin  båd  og  begyndte  sin  rejse  på  Det  arabiske 
Hav. 

Morbærtræet  i  Mellemøsten  er  ikke  som  det  store,  løvfældende  træ,  man 
finder  in  Europa  og  Amerika.  I  stedet  for  er  det  et  robust  figentræ,  som  bille- 
det viser,  og  det  er  i  stand  til  at  overleve  og  bære  frugt  med  blot  en  lille 
smule  vand  og  masser  af  sol  og  varme. 


benyttede  røgelsesspor,  som  drejer  af  og  går  længere  mod 
syd  gennem  Yemen,  ville  de  være  kommet  igennem  frugt- 
bart land  det  meste  af  tiden. 

I  stedet  for  drejede  Lehi  og  hans  gruppe  næsten  mod  øst 
langs  en  kortere,  men  vanskeligere  del  af  røgelsessporet, 
som  løber  langs  udkanten  af  Den  arabiske  Ørken,  en  af 
jordens  største  sandørkener,  som  strækker  sig  nord  og  øst 
for  Najran.  Røgelsessporet  løber  langs  dens  sydlige 
grænser.  Vi  fløj  over  dele  af  dette  område.  Det  var  et 
område,  som  lignede  månens  overflade,  ufrugtbar  og  uden 
bevoksning,  bortset  fra  lidt  græs  eller  et  par  små  buske  hist 
og  her.  Landskabet  med  de  mange  wadi'er  var  dækket  af 
brækkede  klippestykker,  som  var  spaltet  af  jordskælv  og 
nedbrydninger.  Vi  må  være  kommet  lige  efter  en  torden- 
byge, for  der  var  vand  i  mange  af  wadi'erne. 

(Fortsættes) 


Livets  spil 

Af  ældste  Paul  H.  DUNN 
De  halvfjerds'  første  Råd 


Nogle  af  jer  bliver  sikkert  ikke  for- 
bavset over  at  høre,  at  der  er  skrift- 
steder om  atletik  i  alle  kirkens  stan- 
dardværker. En  af  vore  store  lærere, 
Robert  Matthews,  gør  os  opmærksom 
på  nogle  atletiske  udtryk,  som  apost- 
len Paulus  benyttede  i  mange  af  sine 
breve,  og  han  indleder  sit  værk  med 
disse  ord: 

„Hvert  andet  år  blev  der  holdt  konkur- 
rencer i  Korinth  (og  naturligvis  også  i 
andre  byer)  i  alle  sportgrene,  som 
grækerne  kunne  lide,  såsom  løb, 
boksning,  spring,  brydning,  spyd-  og 

diskos-  kast  og  i  væddekørsel.  Sejrs- 
prisen  var  blot  en  krans  eller  krone  af 
grankviste  eller  vedbendblade,  men 
vinderen  blev  hilst  velkommen  i  sit 
fædreland  med  megen  ære.  For  at 
man  kunne  kvalificere  sig  og  deltage  i 
disse  begivenheder  var  det  nødvendigt 
at  træne  hårdt  og  længe.  Det  var  ikke 
blot  den  rene  leg  for  en  konkurrence- 
deltager; han  måtte  disciplinere  sig . 
selv  og  hele  tiden  gøre  sit  yderste  for 
at  blive  vinder.  Når  Paulus  prædiker 
evangeliet,  henviser  han  ofte  til  disse 
atletiske  begivenheder.  Han  taler  om 
boksere,  brydere,  løbere,  og  hvor  de 
skal  løbe.  Han  taler  om  gladiatorer, 
som  kæmper  mod  vilde  dyr,  om  en 
sejrskrans  for  vinderen,  om  mål,  om 
belønninger,  hård  træning,  den  rette 
kondition,  starteren,  dommeren  og 
frem  for  alt  om  viljen  til  at  vinde.  De 
første  kristne  kendte  uden  tvivl  disse 
begivenheder  og  lege,  og  derfor  benyt- 
tede Paulus  disse  atletiske  udtryk  for 
at  opmuntre  sine  tilhørere  til  at  bruge 
evangeliet  i  deres  eget  liv,  og  især  for 
at  vise  dem  betydningen  af  selv- 
disciplin og  selvfornægtelse." 
Bror  Matthews  fortsætter  med  at  sige, 
at  Paulus  sikkert  har  stået  i  et  af 
grækernes  store  stadioner  og  iagt- 
taget maratonløberne,  når  de  gik  frem 
og  lagde  deres  rustning  til  side.  De 
plejede  at  træne  i  deres  rustning,  og 
så  tog  de  den  af,  når  løbet  skulle 
begynde.  Starteren  sendte  dem  afsted; 
de  løb  42  km  rundt  i  den  nærliggende 
landsby,  tilbage  til  vejen  og  sluttede 
løbet  på  stadion.  Ved  slutningen  af 
løbet  gav  dommeren  sejrsprisen  til  vin- 
deren. Paulus  har  sikkert  iagttaget  et 
sådant  løb  og  har  været  inspireret 
deraf,  da  han  sagde: 
„Så  lad  da  også  os,  som  har  så  stor  en 
sky  af  vidner  omkring  os,  lægge  alt  det 
bort,  som  tynger,  og  synden,  som  så 
let  hilder  os,  og  lad  os  med  udholden- 
hed ile  fremad  i  det  kapløb,  vi  har  foran 
os,  mens  vi  rette  vort  blik  mod  Jesus, 
troens  banebryder  og  fuldender." 
(Heb.  12:1-2) 

Paulus  ogdagede  igennem  sporten 
noget  af  det  største,  som  træning  kan 
tilbyde:  viljen  til  at  vinde.  Han  så  disse 
sportshelte  kronet  med  sejr,  han  så  den 
krans,  som  de  havde  modtaget,  og  han 
så  sig  selv  stå  som  sejrherre  og  mod- 
tage den  største  af  alle  belønninger, 


det  evige  liv.  Paulus  vidste,  hvordan 
disse  mænd  kæmpede  for  sejren;  han 
kendte  den  iver  og  energi,  hvormed  de 
gik  ind  til  konkurrencerne,  og  han  for- 
stod, at  de  kristne  kunne  lignes  med 
dem.  De  illustrationer,  som  Paulus 
benyttede,  var  især  anvendelige  på 
grund  af  deres  religiøse  betydning. 
Ligesom  Jesus  var  Paulus  dygtig  til  at 
bruge  illustrationer,  som  var  taget  fra 
hverdagens  begivenheder.  Han  frem- 
hævede, at  sejrsprisen  i  evangelisk 
betydning  så  vel  som  i  sportskonkur- 
rencer er  afhængig  af  vedvarende 
anstrengelser,  selvdisciplin  og  fuld- 
stændig selvopofrelse. 
Lad  mig  citere  fra  hans  breve.  Dette 
skrev  Paulus  til  korinterne: 
„Ved  I  ikke,  at  de,  der  løber  på  væd- 
deløbsbanen, ganske  vist  alle  løber, 
men  kun  én  får  sejrsprisen?  (Dette 
var  noget  som  korinterne  kunne 
forstå.)  Løb  således,  at  I  kan  vinde 
den!  Enhver,  der  deltager  i  idræts- 
kamp,  er  afholdende  i  alt;  de  andre  for 
at  få  en  sejrskrans,  der  visner,  vi  for  at 
få  en  sejrskrans,  der  aldrig  visner." 
Han  fortsætter  med  at  sige:  „Jeg  løber 
derfor  ikke  på  må  og  få;  jeg  kæmper 
som  en  nævekæmper,  der  ikke  støder 
i  luften,  men  jeg  er  hård  mod  mit 
legeme  og  holder  det  i  ave,  for  at  ikke 
jeg,  der  har  prædiket  for  andre,  selv 
skal  blive  forkastet."  (Se  1.  Kor. 
9:24-27) 

Læg  nu  mærke, til,  hvad  han  siger  til 
sin  ven  Timoteus:  „Den  gode  strid  har 
jeg  stridt,  løbet  har  jeg  fuldført,  troen 
har  jeg  bevaret.  Så  venter  mig  nu  ret- 
færdighedens sejrskrans,  som  Herren, 
den  retfærdige  dommer,  vil  give  mig 
på  hin  dag."  (2.  Tim.  4:7-8)  Paulus  gav 
også  Timoteus  følgende  store  påmin- 
delse, som  jeg  gerne  vil  tale  lidt  om: 
En  atlet  vinder  ikke  sejrskransen,  hvis 
han  ikke  kæmper  efter  reglerne.  (Se 
2.  Tim.  2:5)  Denne  sætning  indeholder 
en  vigtig  lektie.  Livet  er  sammensat  af 
interessante  regler  og  vedtægter,  og 
man  kan  kun  blive  sejrherre,  hvis  man 
kæmper  efter  spillets  reler. 


Verden  har  brug  for  det,  du  har 

Vi  er  i  bogstavelig  betydning  sendt  til 
jorden  for  at  deltage  i  et  meget  betyd- 
ningsfuldt spil,  og  dette  spil  har  nogle 


vidunderlige  regler  og  vedtægter.  Til 
de  af  os,  som  har  sund  fornuft  og  for- 
ståelsen og  evnen  til  at  lytte  til  træner- 
ne, vil  jeg  bevidne,  at  vi  har  en  fantas- 
tisk hovedtræner  i  Spencer  W. 
Kimball.  I  har  hørt  om  ham,  De  tolvs 
Råd  og  andre  generalautoriteter,  bi- 
skopper, stavspræsidenter,  ledere  og 
lærere.  Tror  I,  at  alle  disse  mennesker 
holder  jer  for  nar?  Eller  er  de  blevet 
sendt  i  en  særlig  tid  af  jeres  liv  for  at 
hjælpe  jer  med  bedre  at  følge  reglerne 
i  livets  spil?  Jeg  bevidner,  at  det  sidste 
er  tilfældet,  og  jeg  opfordrer  jer,  som 
deltager  i  denne  konkurrence,  til  at 
lytte  til  kloge  og  nyttige  råd.  På  dette 
tidspunkt  af  jeres  liv,  jeres  livs  spil,  må 
I  gøre  to  ting:  forberede  jer  til  at  møde 
de  store  udfordringer,  som  verden 
giver  jer,  og  (2)  når  I  har  forberedt  jer, 
må  I  dele  det,  I  har,  med  verden  for  at 
gøre  den  bedre. 

Vor  kirke  er  en  missionærkirke.  Det 
ved  I  lige  så  godt  som  jeg.  Skrifterne 
er  fyldt  med  råd  fra  vor  himmelske 
Fader  igennem  hans  Søn.  Lad  mig  lige 
hurtigt  give  jer  et  par  eksempler,  som  l 
allerede  kender.  Lad  os  kigge  på  afsnit 
64  Lære  og  Pagter.  Det  er  en  åben- 
baring, som  blev  givet  til  profeten 
Joseph  Smith  i  september,  1831,  kort 
efter  at  kirken  var  organiseret.  Der  var 
ikke  ret  mange  medlemmer,  men  de 
havde  et  overvældende  og  frygt- 
indgydende ansvar  for  at  dele,  give  og 
undervise.  Herren  sagde  følgende  til 
sin  profet: 

„Da  I  nu  er  agenter  og  går  Herrens 
ærinde,  så  er  alt,  hvad  I  gør  efter 
Herrens  vilje,  Herrens  gerning. 
Og  han  har  sat  jer  til  at  sørge  for  sine 
hellige  i  disse  sidste  dage,  så  de  må  få 
en  arvelod  i  Zions  land."  (L  &  P. 
64:29-30) 

Lad  mig  stille  et  spørgsmål.  Hvordan 
kan  de  opnå  det,  hvis  du  og  jeg  ikke 
giver  dem  det  og  giver  det  villigt  og  ef- 
fektivt? Han  fortsætter:     . 
„Og  se,  jeg,  Herren  erklærer  for  jer, 
og  mine  ord  er  vise  og  skal  ikke  slå 
fejl,  at  de  skal  få  det. 
Men  alt  må  ske  til  sin  tid. 
Bliv  derfor  ikke  trætte  af  at  gøre  godt, 
thi  I  lægger  grundvolden  til  et  stort 
værk,  og  af  de  små  ting  kommer  det, 
som  er  stort. 

Se,  Herren  fordrer  hjertet  og  et  villigt 
sindelag;  og  den,  der  er  villig  og  lydig, 

skal  i  disse  sidste  dage  nyde  det  gode 
i  Zions  land."  (L  &P.  64:31-34) 
Jeg  har  en  personlig  oplevelse,  som 
omhandler  dette  princip.  I  1940-erne 
modtog  min  yngre  bror  en  missionær- 
kaldelse til  New  England.  Uden  at  gen- 
nemgå alle  detaljerne,  som  ikke  har 
nogen  betydning,  blev  han  sendt  til  et 
lille  samfund  i  NovaScoti,  som  hedder 
Kentville.  Der  tjente  han  det  meste  af 
sin  mission.  Som  det  er  sket  for  andre 
missionærer,  var  hans  mission  til- 
syneladende en  fejltagelse  med 
hensyn  til  at  døbe  mennesker.  I  ved, 
hvordan  ældre  brødre  driller  de 
mindre,  når  disse  ikke  har  held  med 
sig.  Sådan  var  jeg  også,  og  jeg  minde- 
de bestandigt  min  bror  om  hans  fiasko 
som  missionær.  Tyve  år  senere  blev 
jeg  kaldet  til  at  præsidere  over  den 
samme  mission.  Ved  min  første  di- 
striktskonference  i  Halifax,  Nova  Scoti, 
kom  en  lille  dame  hen  til  mig  efter  det 
første  møde.  Hun  sagde:  „Ældste 
Dunn,  har  du  en  bror  der  hedder 
David?"  Jeg  bekræftede  det.  Hun  fort- 
satte: „Var  han  på  mission  i  New 
England?"  Jeg  sagde:  „Ja,  det  var 
han."  Og  så  gjorde  hun  noget,  som 
alle  missionærer  vil  påskønne.  Hun 
bladede  alle  sine  billeder  igennem,  tog 
et  af  dem  frem  og  spurgte:  „Er  det 
ham?" 

Jeg  sagde:  „Sådan  så  han  ud  for  tyve 
år  siden." 

„Åh,"  sagde  hun,  „hvor  er  han?" 
„Han   er   i   Syd-Californien,"   svarede 
jeg. 

„Åh,  jeg  vil  så  gerne  i  forbindelse  med 

ham.  Det  var  ham,  som  fik  mig  ind  i 

kirken." 

„Nej,"  sagde  jeg,  „du  tager  feil.  Min 

bror  fik  ikke  nogen  ind  i  kirken." 

„Jeg  kan  ikke  lide  at  rette  dig,"  sagde 

hun,  „men  . . ."  Så  hentede  hun  seks 

andre   mennesker,    som   viste   sig    at 

være  ledere  i   Halifax  distriktet.   Hun 

sagde:  „Alle  disse  mennesker  kom  ind 

i  kirken  på  grund  af  din  bror.  Vi  takker 

Gud  for  ham." 

Ud  af  små  ting  vil  der  komme  noget 

stort. 


Belær  din  næste! 

Lad  mig  fortælle  jer  om  et  par  oplevel- 
ser. I  ved,  hvad  Herren  siger  i  afsnit  88 


9  Lære  og  Pagter.  Han  siger  det  så 
enkelt,  som  det  kan  udtrykkes:  „Advar 
din  næste."  (Se  L.  &  P.  88:81)  Jeres 
næste  er  både  dem  indenfor  og  uden- 
for kirken,  som  trænger  til  at  blive  ad- 
varet. 

En  af  mine  bekendte  blev  alvorligt  syg 
for  kort  tid  siden.  Jeg  skyndte  mig  til 
Veterans  Hospital  i  Salt  Lake  City  for 
at  se,  om  jeg  kunne  gøre  noget  for 
ham.  Han  har  flere  problemer.  Han  er 
ikke  særlig  aktiv  i  kirke.  Jeg  er  sikker 
på.  at  I  selv  kender  sådanne  men- 
nesker. 

Han  blev  overrasket,  da  jeg  trådte  ind  i 
værelset.  „Hvordan  kunne  du  vide,  at 
jeg  var  her?"  spurgte  han. 
„Åh,"  svarede  jeg,  „Herren  har  sine 
egne  måder  at  give  besked  om  den 
slags." 

Han  led  af  en  blodsygdom,  som  havde 
voldt  ham  mange  lidelser.  Det  var 
meget  alvorligt  på  grund  af  hans  alder. 
Han  havde  store  smerter  i  anklerne. 
Da  jeg  kom  for  at  besøge  ham,  var  han 
ved  at  spise  til  middag,  så  jeg  satte 
mig  på  kanten  af  sengen  og  sagde: 
„Vil  det  hjælpe,  hvis  jeg  masserer  dine 
ben  et  øjeblik?"  Det  gjorde  jeg  så  og 
spurgte  ham:  „Må  jeg  stille  dig  et 
personligt  spørgsmål? Skræmte  denne 
pludselige  sygdom  dig  lidt?  Ved  din 
biskop,  at  du  er  her?  Bliver  du  vred, 
hvis  jeg  fortæller  ham  det?  Vil  du 
gerne  have  en  særlig  velsignelse?" 
Han  nikkede.   „Har  du  tro?"  spurgte 

jeg. 

„Nej,"  svarede  han. 
„Har  du  tillid  til  mig?"  spurgte  jeg. 
„Ja,"  svarede  han. 
„Ved  du  hvad  tro  er?"  spurgte  jeg. 
„Nej,"  svarede  han. 
Så  begyndte  jeg  at  belære  ham. 
Jeg     har     opdaget,     at     de     fleste 
mennesker    ikke    kender    disse    ting, 
fordi  de  ikke  er  blevet  belært;  de  for- 
står det  ikke.  Jeg  gav  ham  en  lille  2  V2 
minuts  tale  om  tro.  Hvad  er  evangeliets 
første   principper?   Tro,    omvendelse, 
dåb  og  Helligåndens  gave.  Hvis  vi  går 
tilbage  og  ser  på  begrebet  tro,  hvad 
står  der  så?  Tro  på  den  Herre  Jesus 
Kristus. 

Somme  tider  glemmer  vi  den  sidste 
del.  Jeg  belærte  ham  om  dette  princip. 
Han  havde  aldrig  før  hørt  om  det,  skønt 
han  var  62  år  og  født  og  opvokset  i 
kirken. 


Jeg  havde  naturligvis  bemærket,  at 
der  lå  fire  andre  mænd  på  stuen.  Der 
var  intet  privatliv  på  denne  stue.  Jeg 
bemærkede,  mens  jeg  underviste 
(selv  om  jeg  ikke  forsøgte  at  holde 
tale;  det  var  blot  mellem  min  bror  og 
mig),  at  de  andre  anstrengte  sig  for  at 
høre  efter.  Så  da  jeg  rejste  mig  for  at 
anbringe  mine  hænder  på  min  vens 
hoved,  blev  jeg  af  ånden  tilskyndet  til 
at  spørge  de  andre  mænd  på  stuen: 
„Mine  herrer,  må  jeg  få  Deres 
opmærksomhed  et  øjeblik?"  De  rejste 
sig  alle  op  i  sengen.  „I  har  sikkert 
bemærket,  at  jeg  er  her  for  at  besøge 
min  ven,  som  ligesom  I  er  syge.  Jeg  er 
hans  hjemmelærer.  Vi  er  vedlemmer  af 
Jesu  Kristi  Kirke  af  Sidste  Dages  Hel- 
lige —  mormoner.  Jeg  har  ikke  haft 
mulighed  for  at  lære  jer  at  kende;  jeg 
ved  ikke,  hvad  I  tror  på,  men  vi  tror,  at 
vi  skal  hjælpe  hinanden  åndeligt.  Det 
er  det,  jeg  prøver  at  gøre  her  i  aften. 
Jeg  vil  give  denne  mand  en  særlig  vel- 
signelse." Så  fortalte  jeg  dem  i  korte 
træk,  hvad  dette  betød.  Jeg  fortsatte: 
„Jeg  forventer  ikke,  at  I  skal  bifalde 
det  eller  afvise  det,  men  har  I  noget 
imod  at  være  ærbødige  et  øjeblik, 
mens  jeg  udfører  denne  handling  for 
min  ven?"  De  kiggede  blot  på  mig.  Så 
lagde  jeg  mine  hænder  på  hans  hoved 
og  velsignede  ham.  Ånden  rørte  os 
begge,  og  denne  mand,  som  sandsyn- 
ligvis ikke  har  været  i  kirke  i  22  år, 
græd  uden  at  skamme  sig.  Da  jeg  var 
færdig,  omfavnede  vi  hinanden,  og  jeg 
sagde:  „Må  jeg  stille  dig  et  personligt 
spørgsmål?  Har  jeg  fornærmet  dig?" 
„Åh  nej,  bror  Dunn,"  svarede  han, 
„dette  er  et  af  de  helligste  øjeblikke  i 
mit  liv.  Tak."  Da  jeg  vendte  mig  for  at 
gå,  var  der  fire  andre  som  ønskede 
velsignelser;  og  de  to  af  dem  var  ikke 
engang  medlemmer  af  kirken.  I  sidste 
dages  hellige,  behøver  ikke  at  skamme 
jer  over,  hvem  I  er,  eller  hvad  I  er.  Vi  vil 
allesammen  få  øjeblikke,  hvor  vi  kan 
belære  andre,  når  vi  deler  denne 
værdifulde  gave,  som  vi  ejer.  Jeg 
beder  Gud  om,  at  vi  må  forstå  betyd- 
ningen af  dette. 

I  kan  gøre  alt  det,  som  I  blev  sendt  her- 
ned for  at  gøre.  Husk,  at  det  er  en 
vigtig  konkurrence.  Det  er  livets  spil.  I 
vil  vinde,  hvis  I  overholder  reglerne.  I 
vil  finde  jer  selv  og  Herren,  og  så  vil  I 
dele  evangeliet  med  andre. 

Vogt  mine  får 


AfTHEOE.  McKEAN 


Fine  og  udsøgte  retter  kan  måske  nok  vække  appetit- 
ten, men  da:  jeg  var  dreng,  var  der  ikke  noget,  som  kunne 
stå  mål  med  et  almindeligt  stykke  varmt,  hjemmebagt  brød 
med  smør;  det  var  noget,  jeg  ofte  fik,  når  jeg  kom  hjem  fra 
skole.  Min  mor  vidste,  hvad  der  var  bedst  for  hendes  børn. 
Hun  forstod  os;  hun  elskede  os;  og  hun  hjalp  os  —  på  den 
eneste  og  mest  effektive  måde. 

Som  følge  deraf  har  det  ikke  været  vanskeligt  for  mig  at 
forstå,  hvorfor  vor  Herre  henviste  til  sig  selv  og  evangeliet 
som  „livets  brød"  (se  Joh.  6:32—35).  Det  eller  ikke  van- 
skeligt at  indse,  at  „igennem  århundreder...  er  hans 
lærdomme  forblevet  enkle,  magtfulde  og  direkte,  for  det  var 
de  bestemt  til  at  være."  (Ældste  Boyd  K.  Packer:  Teach  Ye 
Diligently,  side  19.  Deseret  Book  Co.,  Salt  Lake  City,  1975) 


mærke  til,  hvad  han  underviste  i.  Vi  kan  også  holde  øje 
med,  hvordan  han  gjorde  det,  så  vi  kan  gå  og  gøre  ligeså, 
når  vi  får  besked  på  at  vogte  hans  får.  (Teach  Ye  Diligently, 
side  19) 

Mange  metoder  og  hjælpemidler  kan  benyttes  i  undervis- 
ning, men  når  alt  er  sagt  og  gjort,  vil  grundreglerne  som 
regel  bestå  af  (1)  forelæsning,  (2)  spørgsmål  og  svar,  og  (3) 
tilbageblik."  (Samme  side  224) 

Forelæsning  giver  læreren  mulighed  for  at  forkynde  —  og 
eleven  mulighed  for  at  høre  —  evangeliets  grundlæggende 
sandheder.  Spørgsmål  og  svar  giver  eleven  mulighed  for 
yderligere  at  undersøge,  præcisere  og  forstå  disse  sand- 
heder. Tilbageblik  opmuntrer  eleven  til  at  gennemtænke, 
afprøve  og  bygge  på  de  sandheder,  som  han  har  lært. 


At  undervise  på  samme  måde,  som  Frelseren 


Forelæsning 


Som  lærere  eller  vordende  lærere  i  evangeliet  er  en  af  vore 
største  udfordinger  at  udvikle  evnen  til  at  undervise  enkelt 
og  tydeligt,  som  Frelseren  gjorde  det. 
Der  er  intet  kompliceret  eller  vanskeligt  i  den  måde,  hvorpå 
Frelseren  griber  undervisning  an.  Ældste  Boyd  K.  Packer 
har  sagt:  „Vi  kan  i  tankerne  gå  tilbage  til  den  tid,  da  han 
tjente    blandt    menneskene.    Vi    kan    omhyggeligt    lægge 


Læreren  må  ikke  betragte  forelæsningen  blot  som  en  livløs, 
mundtlig  udgydelse.  I  stedet  for  bør  den  være  åndeligt  ind- 
bydende og  tilfredsstillende  for  sjælen. 
Frelseren,  hvis  eksempel  som  lærer  vi  altid  bør  følge,  gav 
kun  det  sande  livets  brød.  Det  var  op  til  den  enkelte,  hvilken 
del  eller  hvor  meget  af  brødet,  der  blev  serveret.  Portioner- 
ne afhang  i  høj  grad  af,  hvor  parat  eleven  var  til  at  forstå 

sandhed,  og  hvor  villig  han  var  til  at  adlyde  den;  men  de  var 
altid  enkle,  tydelige  og  åndeligt  nærende. 
Ældste  Packer  siger  endvidere:  „Når  vi  studerer  de 
metoder,  som  Jesus  anvendte  i  sin  undervisning,  vil  vi 
lægge  mærke  til,  at  der  var  ét  princip,  som  han  benyttede 
mere  end  noget  andet.  Hvis  vi  også  forstår  dette  princip  og 
benytter  det,  vil  det  —  måske  mere  end  noget  andet,  som  vi 
kunne  lære  om  hans  undervisningsteknik  —  gøre  os  til 
bedre  religionslærere.  Pædagoger  henviser  til  det  som 
princippet  om  apperception  (genkendelse). 
Apperception,  defineres  som  processen  med  at  forstå 
noget  ved  at  benytte  eksempler  fra  et  menneskes  tidligere 
erfaringer . . .'  Det  betyder,  at  hvis  vi  skal  undervise  i  noget 
som  er  vanskeligt,  f.eks.  ærlighed,  ærbødighed  eller 
kærlighed,  bør  vi  begynde  med  elevernes  egne  erfaringer 
og  tale  om  det,  som  de  allerede  forstår.  Når  vi  så  overfører 
til,  eller  sammenligner  med  det,  som  vi  ønsker,  de  skal 
forstå,  vil  de  være  i  stand  til  at  opfatte  meningen."  (Samme 
side  20) 

Jesus  begyndte  ofte  sine  belæringer  med  en  bemærking 
som  f.  eks.: 

„Himmeriget  er  ligesom  . . ."  Hvorefter  han  fortsatte  med  at 
sammenligne  riget  med  noget  som  de  allerede  forstod.  For 
en  mere  indgående  drøftelse  af  dette  princip  —  se  næste 
artikel:  „Anvendelse  af  princippet  om  apperception  i  under- 
visningen". 

Princippet  om  apperception  kan  varieres  lidt  ved  benyt- 
telsen af  visuelle  hjælpemidler.  Frelseren  benyttede  mest 
dem,  der  helt  naturligt  fandtes  i  omgivelserne.  Når  Jesus 
henviste  til  figentræer,  mønter,  liljer,  o.s.v.  var  de  sikkert 
indenfor  elevens  synsvidde. 

Ældste  Packer  giver  nogle  gode  retningslinier  i  benyttelsen 
af  visuelle  hjælpemidler,  især  de  som  er  lavet  af 
mennesker. 

Han  siger:  „Anvend  kun  visueller  hjælpmidler  med  måde. 
De  bedste  er  i  virkeligheden  de  mest  enkle,  som  også  er 
lettest  at  få  fat  på.  Stort  set  tror  jeg  ikke,  at  ret  mange 
hjælpemidler  overgår  tavlen:  For  det  første,  fordi  den  er  let 
at  benytte,  og  for  det  andet,  fordi  den  findes  alle  vegne  — 
over  hele  verden  kan  man  få  fat  på  en  tavle.  Den  kan  bruges 
som  det  sted,  hvor  eleverne  retter  blikket,  medens  lektien 
præsenteres.  Mens  man  taler,  skriver  man  lige  nok  på  tav- 
len til  at  holde  deres  opmærksomhed  fangen  og  give  dem 
en  idé  om  indholdet,  men  aldrig  så  meget,  at  det  afleder 
deres  opmærksomhed  fra  lektien  og  bliver  mere  interes- 
sant end  det,  man  selv  fortæller.  Den  mest  almindelige  fejl, 
som  begås,  når  man  benytter  skrevne  ord  som  visuelle 
hjælpemidler,  er  nok,  at  man  ikke  synkroniserer  syn  og  lyd. 
Denne  fejl  er  så  almindelig,  at  man  kun  en  gang  imellem 
ser  dette  princip  anvendt  korrekt.  Hvis  man  vil  skrive  nogle 
ord  på  tavlen,  har  skrevet  dem  på  en  plakat  eller  benytter 
en  flonelstavle  eller  en  fremviser,  bør  eleven  se  med  øjnene 
medens  de  hører  med  ørerne  .  .  .  Audio  og  visuelle  hjæl- 
pemidler i  en  klasse  kan  være  en  velsignelse  eller  en  forban- 
delse, afhængig  af  hvorledes  de  benyttes.  De  kan  sammen- 
lignes med  krydderier  og  smagsstoffer  i  maden.  De  bør 
benyttes  sparsomt  for  at  fremhæve  visse  punkter  og  for  at 
gøre  lektien  interessant."  (Samme  siderne  223-225) 


Anvendelse 

af 
princippet 

om  apperception  i 

undervisningen 

Af  ældste  BOYD  K.  PACKER 


Når  vi  studerer  de  metoder,  som  Jesus  anvendte  i  sin 
undervisning,  vil  vi  lægge  mærke  til,  at  der  var  ét  princip, 
som  han  benyttede  mere  end  noget  andet.  Hvis  vi  også 
forstår  dette  princip  og  benytter  det,  vil  det  -  måske  mere 
end  noget  andet,  som  vi  kunne  lære  om  hans  undervis- 
ningsteknik -  gøre  os  til  bedre  religionslærere.  Pædago- 
ger henviser  til  det  som  princippet  om  apperception 
(genkendelse). 


Forståelse  ved  hjælp  af  tidligere  erfaringer 

Apperception  defineres  som  „processen  med  at  fortså 
noget  ved  at  benytte  eksempler  fra  et  menneskes  tidligere 
erfaringer."  Det  betyder,  at  hvis  vi  skal  undervise  i  noget 
som  er  vanskeligt,  f.eks.  ærlighed,  ærbødighed  eller 
kærlighed,  bør  vi  begynde  med  elevernes  egne  erfaringer 
og  tale  om  det,  som  de  allerede  forstår.  Når  vi  så  sammen- 
ligner med  det,  som  vi  ønsker,  de  skal  forstå,  vil  de  være  i 
stand  til  at  opfatte  meningen. 

Jesus  beherskede  virkelig  denne  proces.  Enhver,  der 
ønsker  at  se  gode  resultater  i  sin  undervisning  i  hjemmet 
og  i  kirken,  vil  finde  det  berigende  at  analysere,  hvorledes 
Frelseren  benyttede  dette  princip,  og  han  vil  forstå,  hvorfor 
Frelseren  benyttede  det  så  ofte  . . . 

Benyt  konkrete  ting  som  hjælp  til  at  undervise 
i  de  abstrakte 
Hvis  vi  på  en  eller  anden  måde  kan  forbinde  tro  med  noget, 
som  eleven  allerede  kender,  noget,  som  er  konkret  og  „til  at 
tage  og  føle  på",  så  bliver  det  meget  lettere  at  undervise  i 
dette  princip.  Så  kan  vi  forme  ordene  til  at  beskrive  det,  og 
vi  kan  lave  historier  om  det.  Vi  kan  måle  det,  og,  endnu 
bedre,  vi  kan  tegne  billeder  af  det.  Vi  kan  vise  det  frem  i 
farver  eller  præsentere  det  som  en  formålslektie.  På  denne 
måde  vil  vi  være  i  stand  til  at  fange  elevernes  interesse, 
fordi  de  som  regel  er  mere  interesseret  i  det,  de  ved  noget 
om,  end  de  er  i  ting,  de  ikke  forstår. 

Bogstaverne  i  alfabetet  kan  laves  til  ord,  som  så  bliver  sym- 
boler på  genstande  i  den  konkrete  verden  omkring  os.  Vi 
kan  åbne  en  bog,  som  er  fyldt  med  symboler,  og  når  vi 
læser  dem,  kan  vi  „se"  de  ting,  som  symbolerne  repræsen- 
terer. På  lignende  måde  kan  hverdagsagtige  ting,  som  vi 
allerede  kender,  repræsentere  abstrakte,  usynlige  begre- 

ber.  Vi  kan  lære  at  „læse"  disse  symboler  og  „se"  det,  som 
de  repræsenterer,  som  f.  eks.  tro,  kærlighed  og  lydighed. 
Det  var  på  denne  måde,  Jesus  underviste.  Sådan  kan  vi 
også  lære  at  undervise.  Hvis  vi  lærer  at  undervise,  som 
Jesus  gjorde,  kan  vi  undervise  vore  egne  børn  og  vor  him- 
melske Faders  andre  børn  „i  alle  ting,  som  tilhører  Guds 
rige  og  er  nyttigt  for  dem  at  forstå."  (L.  &  P.  88:78) 
Der  er  en  praktisk  måde,  hvorpå  tro  og  alle  andre  abstrakte 
begreber  kan  forvandles  til  noget  konkret,  og  noget,  som 
kan  læres.  Der  er  faktisk  en  formular,  som  vi  kan  anvende. 
Denne  formular  vil  være  en  umådelig  hjælp  for  lærere, 
især  religionslærere.  Den  kan  også  hjælpe  forældre  med 
at  belære  deres  børn  om  vanskelige  principper. 
I  første  omgang  virker  denne  formular  måske  for  enkel  til  at 
kunne  være  til  nogen  nytte.  Men  når  vi  undersøger  den  og 
begynder  at  eksperimentere  med  den,  opdager  vi,  at  den  er 
meget  anvendelig. 

Jeg  vil  lige  minde  jer  om,  at  denne  undervisningsmetode 
kommer  fra  Det  nye  Testamente.  Jeg  vil  også  minde  jer  om, 
at  Jesus  underviste  uoplyste  tilhørere  i  evangeliets  usynlige, 
abstrakte  begreber.  Når  han  underviste  i  tro,  kærlighed, 
broderskab  og  omvendelse,  benyttede  han  teknikken  med 
at  sammenligne  de  abstrakte,  usynlige  begreber  med  vel- 
kendte, hverdagsagtige  genstande,  som  hans  elever 
allerede  kendte.  Dette  kaldes  for  apperception,  og  for- 
mularen ser  således  ud: 
er  ligesom 

På  den  første,   blanke  linie  skriver  du  den  idé  eller  det 
begreb,  som  du  skal  undervise  i.  Du  skriver  f.eks.  Tro. 
Tro  er  ligesom 

Brug  nu  din  fantasi  og  tænk  på  en  konkret  genstand,  som 
eleverne  kender,  og  som  kan  sammenlignes  med  tro.  Jo 
mere  hjemligt,  mere  dagligdags  og  almindeligt  det  er,  jo 
bedre  bliver  din  illustration.  Du  kan  evt.  benytte  følgende: 
Tro  er  ligesom  Et  sædekorn.  Tro  er  virkelig  som  et 
sædekorn  —  det  syntes  Alma  i  hvert  fald: 
„Nu  vil  vi  sammenligne  ordet  med  et  sædekorn.  Hvis  I  giver 
plads  til,  at  et  sædekorn  kan  sås  i  jeres  hjerter,  og  det  er 
ægte  eller  godt,  og  I  ikke  kaster  det  ud  ved  jeres  vantro  og 
derved  sætter  jer  op  imod  Herrens  ånd,  da  vil  det  begynde 
at  svulme  i  brystet,  og  når  I  mærker  denne  svulmen  vil  I 
begynde  at  sige  til  jer  selv:  Det  må  sandelig  være  en  god 
sæd,  eller  ordet  er  godt,  thi  det  begynder  at  fylde  min  sjæl, 
ja,  det  begynder  at  oplyse  min  forstand,  ja,  det  begynder 
at  blive  mig  behageligt. 

Ville  det  ikke  gøre  jeres  tro  større?  Jeg  siger  jo;  men 
alligevel  er  den  ikke  blevet  til  fuldkommen  kundskab." 
(Alma  32:28-29) 

Læg  mærke  til,  at  tro  er  blevet  omdannet  til  en  konkret 
genstand,  som  eleverne  kender.  Nu  har  I  noget,  som  man 
kan  „tage  og  føle  på".  Tro  kan  sammenlignes  med  et 
sædekorn.  Jesus  benyttede  følgende  illustration:  „Hvis  I  har 
tro  som  et  sennepsfrø,  kan  I  sige  til  dette  bjerg:  ,Flyt  dig 
herfra  og  derhen,'  så  skal  de  flytte  sig."  (Matt.  17:20)  Ved  at 
anvende  bjerget  i  sammenligningen  kommer  størrelse  ind  i 
billedet  og  gør  lektien  mere  forståelig  og  virkningsfuld. 


Når  I  først  har  sammenlignet  tro  med  noget  konkret,  kan  I 
danne  billeder  af  det,  beskrive  det,  måle  det;  I  kan  fortælle 
om  størrelsen,  formen,  farven,  strukturen;  I  kan  tegne  det  på 
tavlen,  finde  et  billede,  vise  lysbilleder  eller  benytte  flonel- 
stavlen.  I  kan  vise  rigtige  sædekorn  som  en  formålslektie  — 
f.eks.  et  sædekorn  (frø)  til  grønsager  eller  en  sten  fra  en 
frugt. 

Giv  eleverne  nogle  sædekorn,  som  de  selv  kan  så  i  en 
urtepotte.  Læreren  kan  også  medbringe  to  planter,  hvoraf 
den  ene  har  fået  tilstrækkelig  sol  og  vand,  medens  den 
anden  er  vissen,  for  som  Alma  at  demonstrere  at  tro  skal 
næres. 

Når  læreren  benytter  sådanne  sammenligninger,  kan 
eleverne  snart  „se"  hvad  tro  er,  og  de  begynder  at  forstå  og 
kende  et  af  evangeliets  principper. 


Apperception  er  nøglen  til  at  undervise  i  evangeliet 

Apperception  kan  benyttes  i  mange  lektier  for  at  undervise  i 
så  abstrakte  begreber  som  tro,  kærlighed  og  ærbødighed. 
Undervisning  i  disse  begreber  kan  være  meget  effektiv  og 
få  stor  betydning,  selv  for  mindre  børn.  Det  er  af  stor 
betydning  for  lærere  i  hjemmet  eller  i  kirken  at  kende  dette 
princip.  Det  er  ikke  nødvendigt  at  hakke  og  stamme  og  kun 
undervise  halvt  i  disse  dyder,  når  de  kan  undervises  med 
gode  resultater.  At  kende  dette  princip  er  en  meget  vigtig 
nøgle  i  undervisningen  af  Jesu  Kristi  evangelium. 
Lad  os  prøve  med  en  anden  illustration.  Tag  et  emne  som 
omvendelse. 


omvendelse  er  ligesom 


Hvad  kan  man  sammenligne  omvendelse  med?  Det  skal 
være  noget  dagligdags  og  almindeligt,  som  alle  kender.  Vi 
kan  f.eks.  bruge  sæbe. 

omvendelse  er  ligesom  sæbe 


Følgende  kan  forklare  denne  idé: 

Omvendelse  er  livets  sæbe.  Når  det  benyttes  rigtigt,  kan  det 
rense  os  fra  vore  overtrædelser;  alligevel  vedbliver  nogle 
mennesker  at  være  snavsede.  Hvorfor?  Hvorfor  er  der  så 
mange  mennesker,  som  ikke  benytter  omvendelsen,  når 
den  øjeblikkelig  og  bestandig  er  til  rådighed  for  enhver? 
Man  kan  illustrere  omvendelsens  misbrug  på  denne  måde: 
Beskriv  et  pænt  hvidt  lommetørklæde,  rent  og  uberørt,  som 
falder  ned  i  mudderet.  Hvis  det  kan  vaskes  omhyggeligt, 
bliver  det  rent  igen.  Men  forestil  jer,  at  man  taber  det  i 
mudderet  igen  og  vasker  det  igen;  forestil  jer,  at  det  sker 
gang  på  gang.  Lommetørklædet  bliver  snart  gråt  og  gen- 
nemfarvet  af  snavs,  og  selv  med  stærk  sæbe  bliver  det 
vanskeligt  at  få  rent. 

Jeg  præsenterede  engang  denne  formular  for  nogle 
seminarlærere  og  bad  dem  om  at  lægge  hjernen  i  blød  og 
finde  måder,  hvorpå  de  kunne  undervise  i  omvendelse.  I 
løbet  af  en  times  diskussion  fandt  vi  frem  til  et  dusin 
situationer  fra  livet,  som  kunne  anvendes. 

Brug  fantasien 


For  at  gøre  lektien  tydelig 


Man  må  være  klar  over,  at  ingen  sammenligning  eller 
henvisning  vil  virke  tilfredsstillende  —  selv  ikke  de,  som 
Herren  benyttede  —  hvis  man  er  for  bogstavelig  eller  for 
teknisk.  Man  må  bruge  sin  fantasi. 

Jeg  mindes  en  lærer,  som  hævdede,  at  omvendelse  slet 
ikke  er  som  sæbe.  For  den  sags  skyld  er  Himmeriget  heller 
ikke  som  et  net,  og  farisæerne  er  ikke  som  hvidkalkede 
grave.  Man  har  brug  for  lidt  god  fantasi.  Hvis  man  ikke 
prøver  på  at  udvikle  det,  bliver  man  en  meget  kedelig  lærer. 
Hvis  man  er  fast  besluttet  på  at  være  bogstavelig,  vil  ingen 
apperceptiv  (genkendelig)  henvisning  være  god  nok. 
Nu  da  I  har  en  idé  om,  hvordan  princippet  om  apperception 
virker,  vil  det  være  en  hjælp  igen  at  kigge  i  skrifterne  og  se 
mange  illustrationer  af  denne  undervisningsmetode.  Jesus 
benyttede  altid  velkendte  genstande  og  oplevelser  i  sin 
undervisning.  Ved  at  studere  disse  eksempler  vil  man  op- 
dage, at  mange  af  dem  er  meget  almindelige  illustrationer. 
Ved  at  give  velkendte  eksempler,  begyndte  Jesus  på  til- 
hørernes plan  og  åbnede  mulighed  for  en  belærende 
oplevelse. 

Noget,  som  Jesus  havde  til  fælles  med  de  fleste  af  dem,  han 
underviste,  var  grundlæggende  livserfaringer.  Fra  de 
opløsninger,  vi  kan  hente  om  hans  personlige  liv,  kan  vi 
slutte,  at  han  af  sine  samtidige  er  blevet  betragtet  som  et 
gennemsnitsmenneske.  Hans  lærdomme  afspejler  verden, 
som  den  så  ud  på  hans  tid. 

Han  var  på  bølgelængde  med  sine  tilhørere.  Han  henviste 
ofte  til  den  religiøse  i  instruktion,  som  var  yderst  vigtig  for 
ethvert  barn  på  den  tid  . . . 


Almindelige,  hverdagsagtige  ting 

Bjergprædikenen  er  et  godt  eksempel  på  Jesu  under- 
visningsmetode . . . 

I  hans  lignelser  kan  man  finde  rige  kilder  af  tydeligt  apper- 
ceptivt  materiale.  I  disse  historier  henviser  han  til 
oplevelser,  som  dengang  var  almindelige  for  jævne  men- 
nesker i  Palæstina,  eller  han  henviser  til  velkendte  be- 
stemmelser i  Moseloven. 

Han  taler  om  høns,  kyllinger,  fugle,  blomster,  ræve,  træer, 
tyve,  landevejsrøvere,  solnedgange,  den  rige  og  den  fattige, 
lægen,  om  at  lappe  tøj  luge  ukrudt,  feje  huset,  fodre  grise, 
tærske  korn,  opbevare  i  lader,  bygge  huse,  ansætte 
hjælpere  og  meget  andet.  Ingen  af  disse  ting  er  mystiske 
eller  ukendte,  og  de  er  alle  taget  ud  af  det  virkelige  liv, 
hverdagsagtige  oplevelser  for  dem,  han  underviste. 


„. . .  Er  vi  ligesom  . . ." 

Han  sammenlignede  altid  den  konkrete  verden  rundt  om- 
kring os  med  den  abstrakte  verden  indeni  os.  Gentagne 
gange  benyttede  hen  ordene  „er  ligesom"  eller  „er  at 
ligne..." 


I  må  huske  på,  at  Jesus  ikke  blot  talte  til  mennesker  på  hans 
tid  om  deres  oplevelser  og  omgivelser.  Han  belærte  dem 
ikke  om  høns  og  kyllinger.  Han  brugte  hønsene  og  kyl- 
lingerne for  at  belære  dem  om  noget  andet.  Han  forbandt 
disse  oplevelser  i  den  synlige  verden  med  den  indvendige, 
usynlige  verden.  Han  overførte  og  sammenlignede,  så 
lektien  blev  tydelig  . . . 

Anvendelsen  af  de  principper  han  underviste,  var  det 
vigtigste.  I  henvisningen  til  salt  (Matt.  5:13)  var  han  f.eks. 
ikke  interesseret  i  at  minde  tilhørerne  om  dette  meget 
almindelige  krydderi  —  så  almindeligt,  at  det  normalt  ville 
være  et  ret  uinteressant  emne.  Ordet  salt,  som  han 
benyttede  det,  blev  ikke  anvendt  for  at  fortælle  dem, 
hvordan  de  skulle  spise,  men  det  var  snarere  et  springbræt 
til  at  forbinde  hans  elevers  tidligere  oplevelser  med  større, 
mere  betydningsfulde  og  omfattende  belæringer. 
Vi  nævnte  tidligere,  at  det  er  svært  at  undervise  i  sådanne 
begreber  som  tro,  omvendelse  og  ydmyghed,  fordi  man  ikke 
kan  danne  sig  et  klart  billede  af  dem.  De  har  ingen  størrelse, 
form,  struktur  eller  farve;  derfor  er  det  vanskeligt  at 
forestille  sig  disse  begreber.  Men  ved  at  anvende  Jesu 
metode  vil  vi  være  i  stand  til  at  undervise  effektivt  i  dem. 
Vi  kan  finde  idéer  for  sammenligninger  og  henvisninger  alle 
vegne;  vore  omgivelser  er  fyldt  med  dem,  hvis  vi  blot  vil 
åbne  øjnene.  Tænk  over  følgende  illustration: 


En  ny  verden 

Under  den  2.  verdenskrig  var  jeg  på  officerskole  i  Thunder- 
bird  Field  i  nærheden  af  Scottsdale,  Arizona.  Somme  tider 
tog  vi  til  Phoenix  i  week-enden,  og  søndag  eftermiddag 
måtte  vi  så  tilbage  til  basen.  Dengang  var  Scottsdale, 
Arizona,  en  landlig  forstad  til  Phoenix,  og  den  blev  ikke 
betragtet  som  ret  meget  mere  end  et  gadekryds. 
En  søndag  havde  temmelig  mange  af  os  ikke  fået  kørelejlig- 
hed,  så  vi  begyndte  den  lange  spadseretur  tilbage  til  basen. 
Mens  vi  travede  afsted,  kom  en  gammel  bil  kørende,  og  en 
herre  tilbød  os  kørelejlighed.  Der  var  ikke  plads  til  os  alle- 
sammen i  hans  gamle  bil,  men  der  var  nogle  små  trin  uden 
for  dørene,  hvorpå  vi  kunne  stå,  og  så  kørte  han  langsomt 
afsted,  mens  vi  muntert  sludrede.  Der  var  mange,  som 
beklagede  sig  over  ørkenen,  og  over  hvor  tør  og  død  og 
livløs  den  var.  Til  sidst  standsede  manden  bilen  og  sagde,  at 
der  var  noget,  han  gerne  ville  vise  os. 
Han  fortalte  os,  at  han  var  lærer  i  naturvidenskab,  og  vi  til- 
bragte nogen  tid  med  at  vandre  omkring  i  ørkenen.  Han 
viste  os  planter  og  dyr  og  levende  ting  og  åbnede  vore  øjne 
for  en  ny  verden.  Han  udpegede  visne  og  næsten  døde 
planter. 

„De  venter  allesammen  på  forårsregnen,"  sagde  han.  „Tag 
f.eks.  dette,"  sagde  han  og  pegede  på  en  vissen  klump  af 
tørre  planter,  sæt  det  i  vand,  og  i  løbet  af  få  timer  vil  det 
folde  sig  ud  og  blive  grønt.  Hvis  I  studerer  det  mere 
indgående,  vil  I  opdage,  at  det  i  virkeligheden  er  en  meget 

smuk  plante;  den  bliver  ikke  bemærket,  fordi  ingen  bøjer 

sig  ned  for  at  se  den." 

Siden  den  dag  så  jeg  på  ørkenen  med  nye  øjne.  Jeg  fandt 

den  smuk  og  umådelig  interessant. 

Når  vi  lærer  at  forstå  princippet  om  apperception,  åbner 

der  sig  en  helt  ny  verden  for  vore  øjne.  Alle  vegne  finder  vi 

relevante  eksempler. 


Dette  undervisningsprincip  åbner  for  en  verden  af  visuelle 
hjælpemidler.  Når  vi  behersker  det,  kan  øjnene  føjes  til  vore 
kommunikationsmidler.  Ved  at  benytte  eksempler,  som  vore 
elever  bogstaveligt  kan  se,  vil  vi  kunne  få  dem  til  at  „se" 
usynlige  begreber.  Et  billede  er  bedre  end  tusind  ord. 
Når  en  lærer  begynder  at  se  sig  omkring  efter  noget,  som 
han  kan  „ligne"  sine  belæringer  med,  opdager  han  en  ny 
verden.  Han  opdager,  at  det  at  realisere  et  ideal,  somme 
tider  betyder  at  han  må  idealisere  virkeligheden. 


Spørgsmål  og  svar 


Det  var  på  denne  måde,  Jesus  underviste. 

Sådan  kan  vi  også  lære  at  undervise. 

Hvis  vi  lærer  at  undervise,  som  Jesus 

gjorde,  kan  vi  undervise  vore  egne  børn 

og  vor  himmelske  Faders  andre  børn 

„i  alle  ting,  som  tilhører  Guds  rige 

og  er  nyttigt  for  dem  at  forstå". 

(L.&P.  88:78) 


Frelseren  benyttede  også  spørgsmål  og  svar  som  en  vigtig 
undervisningsteknik.  Men  han  forstod  at  benytte  dem  på  en 
enestående  måde.  Han  skubbede  i  almindelighed  ansvaret 
for  at  lære  over  på  eleven.  Det  gjorde  han  ved  at  forme  sine 
spørgsmål  og  svar  på  en  sådan  måde,  at  eleven  selv  blev 
nødt  til  at  beskæftige  sig  med  emnet.  Således  fik  eleven 
indsigt  og  forståelse  ved  selv  at  analysere  grundlæggende 
sandhedsprincipper. 

Frelseren  stillede  spørgsmål  som  f.eks.:  „Jeg  har  kaldet  jer 
til  at  være  jordens  salt;  men  om  saltet  mister  sin  kraft, 
hvormed  skal  jorden  da  saltes?"  (3.  Ne.  12:13)  eller  „Hvor- 
for ser  du  skæven,  som  er  i  din  broders  øje,  men  bjælken  i 
dit  eget  øje  lægger  du  ikke  mærke  til?"  (3.  Ne.  14:3)  Sådan- 
ne spørgsmål  er  typiske  eksempler  på  Frelserens  eneståen- 
de måde  til  at  hjælpe  eleven  med  at  gøre  evangeliet  tydeligt 
og  forståeligt  og  hjælpe  ham  til  personligt  at  kunne 
anvende  det. 

Frelseren  besvarede  ofte  et  spørgsmål  ved  at  stille  et  andet 
spørgsmål.  Eleven  ville  så  besvare  sit  eget  spørgsmål  ved  at 
besvare  Frelserens  spørgsmål! 

„I  kan  benytte  den  samme  teknik.  Når  en  elev  stiller  et 
spørgsmål ...  så  lad  være  med  at  besvare  det  uden  først  at 
have  givet  eleverne  tid  til  at  diskutere  det  og  måske  selv 
besvare  det.  Det  er  så  let  for  en  lærer  hurtigt  at  besvare 
enkle  spørgsmål  og  at  udelukke  en  samtale,  som  måske 
kunne  have  ført  til  en  livlig  klassediskussion. 
Den  fortstandige  lærer  svarer  f.  eks.  klogt  og  elskværdigt: 
,Det  er  et  interessant  spørgsmål.  Hvad  mener  klassen  om 
det?'  ,Er  der  nogen  i  klassen,  som  kan  hjælpe  med  at 
løse  dette  interessante  problem?'  Det  er  enkle  spørgsmål, 
som  involverer  hele  klassen  og  gør  deres  sind  levende  og 
modtagelige  for  belæringer."  (Teach  Ye  Diligently,  siderne 
55-56) 


Tilbageblik 

Frelseren  undersøgte  ofte  elevens  forståelse  ved  at  bede 
ham  om  at  tænke  tilbage  på  de  sandheder,  som  lektien 
havde  lært  ham.  (Se  feks.  Lukas  10:36-37)  Et  sådant  til- 
bageblik blev  ofte  efterfulgt  af  denne  opfordring:  „Gå  du 
hen  og  gør  ligeså!"  (Luk.  10:37) 

Således  kan  vi  begynde  at  fatte,  hvor  enkelt,  men  tydeligt  og 
effektivt  Frelseren  underviste;  hvordan  han  gav  sin  Faders 
får  livets  brød.  Lad  os  gå  hen  og  gøre  ligeså. 

Hakon  Mielchesom 
prismodtager 

Lørdag  den  18.  juni  fik  forfatteren, 
globetrotteren  og  eventyreren  Hakon 
Mielche  overrakt  ,,Momonkirkens  ob- 
jektivpris." 

Han  fik  den  for  sin  fordomsfri  måde  at 
skildre  mormonsamfundet  i  Utah,  og 
for  sin  redelige  behandling  af  kirkens 
historie,  i  sine  artikler  og  bøger  — 
skildringer,  der  aldrig  skæmmes  af 
sensationstrang  og  letkøbt  afskriv- 
ning af  tredjerangs  ,, oplysningsvær- 
ker"  men  altid  bygger  på  kendsger- 
ninger og  selvoplevelser  eller  person- 
lige samtaler." 

Prisen  består  som  bekendt  af  et  di- 
plom samt  en  kæmpestor  kopi  af 
Maya-  5  Alterstenen  fra  Tikal  i  Guate- 
mala. (Stenen  er  mere  end  1  m  i  dia- 
meter) og  overraktes  af  missionspræ- 
sident  Roger  Hansen  og  pressekonsu- 
lent  Jørgen  W.  Schmidt. 
Jørgen  W.  Schmidt  motiverede  udvæl- 
gelsen af  Hakon  Mielche  på  følgende 
måde: 

,,l  1938  foretog  han  en  rejse  gennem 
USA  med  en  meget  diger  bog  som  re- 
sultat: ,,Ovre  i  Staterne".  I  den  er 
der  et  par  kapitler  om  mormonkirken, 
Jesu  Kristi  Kirke  af  Sidste  Dages  Hel- 
lige, en  beretning,  som,  sagde 
Schmidt,  han  selv  ikke  kunne  have 
skrevet  mere  positiv. 
I  1976  foretog  Mielche  påny  den 
samme  rejse  og  skrev  om  den  i  Fa- 
milie Journalen  og  Jyllands  Posten. 
Og  hans  beundring  og  respekt  for 
mormonkirken   og   dens    medlemmer 


var  ikke  blevet  mindre  efter  det  nye 
besøg  i  Salt  Lake  City  i  mormonsta- 
ten Utah.  Det  blev  nogle  vældig  gode 
skildringer." 

Hakon  Mielche  kvitterede  bevæget  for 
æren  og  fortalte  om  sine  oplevelser 
i  Mexico  og  Guatemala,  hvor  han  bl.a. 
blev  venner  med  en  anden  berømt 
dansker,  eventyrer  Franz  Blom.  Hakon 
Mielche  fornægtede  ikke  sit  talent 
som  fortæller,  og  de  mange  tilhørere 
(over  400)  jublede  over  hans  beretnin- 
der. 

Tidligere    har    programchef    Mogens 
Hansen  —  Danmarks  Radio  —  samt 
grosserer  Kent  Gade  Olesen  modtaget 
objektivprisen. 
JWS. 

Månedens  grensavis  i  Aalborg  er  en  hel 
lille  „Stjerne"  i  sig  selv.  Fra  juni  må- 
ned har  vi  tilladt  os  at  aftrykke  føl- 
gende lille  historie: 


„En  frelser  og  en 
dommer" 

I  midten  af  1800-tallet  rejste  en  ung 
sagfører  med  diligence  til  sit  bestem- 
melsessted nær  kolonisationsgræn- 
sen  i  det  vestlige  USA. 
En  ung  kvinde  og  hendes  spæde  søn 
var  de  eneste  øvrige  passagerer.  Un- 
der turen  ramte  et  af  vognhjulene  ved 
et  uheld  en  stor  sten,  som  ragede  frem 
i  den  ene  side  af  den  snævre  vej. 
Det  uventede  stød  kastede  kusken  ud 
af  sædet  højt  over  passagererne  og 
sendte  hestene  af  sted  i  vild  galop  hen 
ad  det  snoede  spor. 
Sikker  på  at  en  ulykke  og  dermed 
følgende  alvorlige  kvæstelser  var 
uundgåelige  forsøgte  den  skræmte 
kvinde  at  kaste  sit  barn  ud  af  vinduet. 
Den  unge  mand  handlede  roligt  og  vel- 
overvejet i  denne  vanskelige  situation 
og  forsikrede  hende  om,  at  hendes 
situation  ikke  var  fortvivlet,  og  det  lyk- 
kedes ham  derefter  med  umådelig 
færdighed  at  klatre  ud  igennem  vin- 
duet, op  på  kuskesædet  og  standse 
hestene. 

Efterhånden  som  tiden  gik  blev  den 
unge  sagfører  en  fremtrædende  mand 
indenfor  sit  felt  og  blev  til  sidst  ud- 
peget  som   distriktsdommer.    Blandt 


de  mange  sigtede,  som  blev  bragt 
frem  foran  ham  var  en  22-årig  mand, 
som  var  anklaget  for  mord.  Den  unge 
mand  blev  fundet  skyldig. 
Da  dødsdommen  blev  udtalt,  udbrød 
den  unge  mand  bittert:  „Hvordan  kan 
det  være,  Deres  Højhed,  at  De  for  tyve 
år  siden  frelste  mit  liv  og  i  dag  be- 
stemmer, at  jeg  skal  dø???" 
Dommeren  lænede  sig  fremover  og 
stirrede  på  den  unge  mand,  medens 
han  i  sin  hukommelse  gik  mange  år 
tilbage.  Så  sagde  han  langsomt : 
,,Min  dreng,  i  går  var  jeg  din  frelser, 
i  dag  er  jeg  din  dommer.  Dengang  var 
jeg  fri  til  at  være  barmhjertig,  nu  er  jeg 
bundet  af  loven.  Retfærdigheden  må 
ske  fyldest." 

(Hvordan  er  vores  „Stilling"  i  dag  hvis 
vi  blev  stillet  over  for  den  største 
dommer  —  engang  vil  vi  alle  blive 
dømt)  red. 


Hvad  betyder  det? 

Stjernens  minileksikon 

Vi  vil  hver  måned  bringe  en  kort  ar- 
tikel om  nogle  af  de  ord  vi  bruger  i 
vort  kirkesprog.  Vi  bruger  mange  ord, 
som  det  er  naturligt  for  os  at  anvende 
når  vi  taler  sammen,  men  som  vi  ikke 
altid  forstår  den  fulde  betydning  af. 
Vort  første  ord  er:  ,,  Vidnesbyrd" 
Ordet  kommer  fra  oldnordisk  (oldis- 
landsk  —  ca.  800-1200):  vitnisburdr. 

1.  led:  vidne  er  afledt  af  vide  (op- 
rindelig betydning:  vidnesbyrd). 

2.  led:  byrd  betyder  oprindelig:  ,,det 
at  bære"  eller  egentlig  ,, vidneudsagn, 
der  bæres  frem". 

Aflægge  vidnesbyrd-sådan  som  vi 
bruger  det  er  altså  at  bære  vidne- 
udsagn frem,  om  det,  vi  ved  er  sandt. 
Det  kan  også  være  udtalelse  om  en 
persons  evner,  flid  osv. :  han  fik  et 
godt  vidnesbyrd  af  sin  chef. 
J.L. 


Stjernen  for  50  år 
siden 
Årgang  1 927 

Januarnummeret   indeholdt  en   stati- 
stik for  1926  der  viste  at  man  havde 

haft  30  missionærer,  solgt  236  eksem- 
plarer af  Mormons  Bog,  uddelt 
157.091  skrifter,  haft  10.123  evange- 
liske samtaler  {337  pr.  missionær)  af- 
holdt 1886  møder,  døbt  60  og  14  emi- 
grerede. 


Der  var  i  hele  Danmark  74  ældster, 
35  præster,  42  lærere,  20  diakoner, 
1533  medlemmer  og  143  børn.  (I 
Norge  var  med  lemstal  let  1 648) 


Stjernen  kostede  Kr.  6,00  for  en  hel 
årgang,  men  så  var  den  også  indbun- 
det. 


I  USA  dræbtes  der  daglig  84  menne- 
sker ved  bilulykker  (!)  og  i  Salt  Lake 
City  var  der  2205  bilulykker,  hvorved 
19  personer  omkom.  Endvidere  om- 
kom 3  ved  kælkning  (!)  og  1  ved  spor- 
vognsulykker.  Byen  havde  dengang 
135.000  indbyggere. 


Senere  missionspræsident  Holger  P. 
Petersen  var  missionær  og  bl.a.  råd- 
giver til  grenspræsidenten  i  Aarhus. 
Den  26.  juni  skrev  han  følgende  brev: 

Missionspræsident 
Joseph  L.  Petersen. 


Kære  Broder! 

Ifølge  Deres  Ønske  var  vi  for  nogen 
Tid  siden  ude  i  Byer  omkring  Aarhus 
for  at  afholde  nogle  Friluftsmøder. 
I  Grenaa,  hvor  vi  straks  af  den  sted- 
lige Politimester  fik  Tilladelse  at  af- 
holde Møder,  afholdt  vi  to  velbesøgte 
Møder,  men  maatte  desværre  afbryde 
det  andet  Møde  paa  Grund  af  Regn- 
vejr. 

Næste  Dag  var  vi  i  Thorsager,  der 
var  det  lidt  vanskeligt  at  faa  Tilladelse, 
fordi  Præsten  var  imod  os;  men  vi  fik 
Tilladelsen.  Præsten  mødte  en  halv 
Time  før  Mødets  Begyndelse  og  prø- 
vede at  beskæmme  os,  han  opførte 
sig  saa  upassende,  at  Tilhørerne  vend- 
te sig  imod  ham.  Præsten  indrøm- 
mede overfor  Forsamlingen  at  Barne- 
daaben  var  ikke  brugt  i  Kristi  Dage,  og 
at  Daab  ved  Begravelse  i  Vand  var  den 


mest  rigtige.  Naar  Vejret  bedres  agter 
vi  at  afhlode  flere  Møder  ude  i  Landet. 

Deres  Medarbejdere  i  Evangeliet, 

Aarhus,  den  26.  Juni  1927 

Holger  Petersen,  Howard  Fjeldsted. 


James  E.  Talmage  (bl.a.  forfatter  til 
,,  Trosartiklerne")  præsiderede  over  de 
europæiske  missioner  og  besøgte  Kø- 
benhavn i  august  1927.  Han  sagde  bl. 
a.  ,,Hvad  forstår  man  ved  et  Vidnes- 
byrd?" Og  hanfortsatte  ved  at  sige, 
at  det  er  en  Overbevisning  om,  at  der 
eksistereren  Gud,  og  at  Jesus  Kristus 
er  Guds  Enbaarne  Søn,  samt  at  Jo- 
seph Smith  er  en  Guds  Profet,  og  at 
Herren  aabenbarede  sig  til  ham.  Dr. 
Talmage  bar  sit  Vidnesbyrd  om  Sand- 
heden heraf.  ,,l,  mine  Tilhørere,"  sag- 
de Taleren,  ,,har  Ret  til  at  kende  mit 
personlige  Vidnesbyrd  som  en  Her- 
rens Apostel,"  og  bar  derefter  et  kraf- 
tigt Vidnesbyrd  om  Kirkens  oprettelse 
i  Kristi  Dage,  dens  Tilintetgørelse  og 
dens  Genoprettelse  ved  Profeten  Jo- 
seph Smith  i  denne  Uddeling.  „Der 
kan  spørges,"  sagde  Taleren,  „hvor- 
ledes jeg  har  faaet  dette  Vidnesbyrd 
og  denne  Kundskab;  mit  Svar  er,  at 
jeg  har  faaet  det  ved  at  bede,  som 
Apostelen  Jacob  siger,  men  jeg  kan 
ikke  give  dette  Vidnesbyrd  til  andre, 
enhver  maa  selv  søge  at  faa  et."  Præ- 
sidenten bad  sluttelig,  at  de,  der  har 
annammet  Evangeliet,  maatte  bevare 
det  Vidnesbyrd,  Herren  har  givet  dem, 
og  bad  Gud  velsigne  dem  alle  til  Tro- 
fasthed. 


Templet  i  Arizona  blev  indviet  d.  23. 
oktober  1927. 


,,  Betaler  ondt  med 
Godt" 

Blev  du  haanet, 

blev  du  saaret 

af  en  anden  i  din  Færd, 

blev  du  miskendt 

og  foragtet, 

—  blev  der  tvivlet  om  dit  Værd  — 

husk,  at  kroget  Træ  skal  rettes 

for  at  blive  stærkt  og  rankt, 

og  at  Sværdet  ret  skal  hærdes 

for  at  blive  skarpt  og  blankt. 


Tag  det  hele 

som  en  Skole, 

der  skal  styrke  blot  dit  Mod, 

der  skal  lære 

dig  at  blive 

mere  brugbar,  mere  god. 

—  Der  kan  altid  drages  Lære 
af  de  ondes  slette  Færd, 

saa  man  selv  faar  Lyst  at  stræbe 
mod  at  blive  mere  værd. 

Blev  du  saaret,  gav  det  Smerte? 

tab  ej  Modet,  rank  dig  blot; 

aldrig  nære 

onde  Tanker, 

bære  Nag  for  stort  og  smaat. 

Den,  der  hævner,  han  er  lille, 

derfor  skal  han  ynkes  blot, 

—  stor  er  den,  der  tier  stille, 
og  betaler  ondt  med  godt. 

Jørgi  Johansen. 

(Bragt  i  Stjernen,  1.  Aug.  1927.) 

1 1927  bragtes  også  følgende 
,, hjertesuk" 

Til  kirkens 
medlemmer 

Skandinaviens  Stjerne  har  nu  i  76  Aar 
været  Kirkens  Organ  i  de  nordeuro- 
pæiske Lande.  Mange  ypperlige  Lær- 
domme og  opmuntrende  Artikler  har 
igennem  Aarene  funden  Vej  til  dens 
Spalter,  som  er  bleven  læst  med  stør- 
ste Interesse  af  mange  af  Kirkens 
Medlemmer  og  andre,  som  er  interes- 
seret i  Kirkens  Lærdomsprincipper. 
Vi  haaber,  at  den  fremdeles  maa  ud- 
fylde sin  Plads  som  kirkeligt  Organ 
for  de  Danske  og  Norske  Missioner  og 
blive  paaskønnet  af  Medlemmerne  til 
en  saadan  Grad,  at  man  kan  tælle 
enhver  Familie  og  ethvert  voksent 
Medlem  som  Bladets  Abonnent. 
Vi  beklager  meget,  at  Skandinaviens 
Stjerne  ikke  nyder  den  Støtte  fra  Kir- 
kens Medlemmer,  som  kunde  ønskes. 
Da  det  er  forbunden  med  en  ikke  saa 
lille  Udgift  at  publicere  Bladet,  og 
vort  Abonnentantal  er  ikke  saa  stort 
at  det  Beløb,  som  kommer  ind,  tilnær- 
melsesvis kan  betale  Omkostninger- 
ne, der  er  forbunden  med  Udgivelsen, 
haaber  vi  inden  Aarets  Udgang  af  faa 
vor  Anonnementsliste  betydelig  ud- 
videt. 

Til  Kirkens  Medlemmer  ønsker  vi  at 
sige:  „Lad  ikke  vor  Henstilling  være 
forgæves,  men  lad  Løsenet  være: 
„hvert  Medlem  sit  Blad."  Selv  om  I 
har  Lejlighed  til  at  læse  det  hos  andre, 
saa  abonner  selv  og  opbevar  Bladet 
for  senere  at  drage  Nytte  af  dets  Ind- 
hold, eller  giv  det  til  Eders  Venner, 
som  derved  kan  faa  Kundskab  om 
Evangeliet.  Fem  og  tyve  Øre  hveran- 
den  Uge  kan  vel  alle  ofre  paa  Bladet. 
For  at  naa  vort  Maal  tillader  vi  os  at 
henstille  til  Menighedernes  Lærere  og 
Kvindeforeningernes  besøgende  Sø- 
stre overalt  i  Danmark  og  Norge  at 
bruge  al  deres  Indflydelse  for  Bladets 
Ubredelse,  ikke  alene  blandt  Kirkens 
Medlemmer,  men  ogsaa  blandt  vore 
Venner,  som  derved  kan  blive  bekendt 
med  Evangeliets  Lærdomme. 

Ak  ja,  der  er  intet  nyt  under  solen, 
som  dengang  for  50  år  siden,  sådan 
også  idag.  Man  forstår  godt  at  pro- 
feterne til  alle  tider  synes  at  sige  det 
samme. 
J.L. 


Primary 


Primary 


Dorthea  Christiansen  Murdock  blev 
opretholdt  som  2.  rådgiver  i  primarys 
generalbestyrelse  under  et  møde  ved 
generalkonferencen  den  2.  april. 

Hun  arbejder  sammen  med  præsiden- 
tinde  Naomi  M.  Shumway  og  1.  råd- 
giver Colleen  B.  Lemmon.  Den  nye 
rådgiver  blev  kaldet  for  at  udfylde  en 
ledig  stilling,  der  opstod,  da  Sara  B. 
Poulsen,  som  har  arbejdet  som  1 .  råd- 
giver, blev  kaldet  til  at  virke  som  tem- 
pelværtinde for  Sao  Poulo  templet  i 
Brasilien. 

Hun  er  den  yngste  datter  af  ældste 
EIRay  L.  Christiansen  og  LewellaRees 
Christiansen.  Ældste  EIRay  L.  Christi- 
ansen virkede  som  assistent  til  Det 
tolv  indtil  han  døde  i  december  1975. 

Søster  Murdock  blev  kaldet  til  at  ar- 
bejde i  en  komité  med  at  skrive  pro- 
grammet for  hjælpeforeningens  bør- 
nepasning. „Min  familie  og  mit  hjem 
er  det  vigtigste  i  mit  liv.  Jeg  elsker 
at  være  hjemme.  Min  hobby  er  at  gøre 
hjemmet  til  et  dejligt  sted  at  være", 
sigerhun. 


Mildred  T.  Pettit,  komponist  til  den 
populære  sang:  „Jeg  er  $ud  kære 
barn,"  døde  den  9.  april,  1977,  i  et 
hospital  i  Los  Angeles,  Californien 
efter  at  have  adskillige  hjerteslag.  Hun 
blev  81  år  gammel. 

Som  tidligere  medlem  af  primarys  ge- 
neralbestyrelse gav  kirken  hende  til 
opgave  at  komponere  musikken  til  ad- 
skillige primarysange. 


Mormons  bog  trykt 
på  indonesisk 

Et  af  de  første  eksemplarer  af  Mor- 
mons Bog,  trykt  på  Bahasa  indone- 
sisk, det  officielle  indonesiske  sprog, 
blev  i  sidste  uge  overrakt  præsident 
Ezra  Taft  Benson,  De  tolvs  Råd.  Bo- 
gen blev  overrakt  præsident  Benson, 
fordi  han  den  15.  november,  1969  be- 
myndigede Translation  Services  til  at 
påbegynde  oversættelsen  og  udgivel- 
sen af  Mormons  Bog  på  det  indone- 
siske sprog. 

Dette  er  den  anden  oversættelse  af 
Mormons  Bog,  som  i  den  senere  tid 
er  udkommet  i  den  del  af  verden. 
Sidst  på  efteråret  i  1976  udkom  bogen 
på  thaisk  for  medlemmer  og  missio- 
nærer i  Thailand  så  arbejdet  kan  gå 
fremad  blandt  de  43  millioner  thailæn- 
dere. Der  blev  trykt  3.000  eksemplarer 
på  thaisk.  Den  indonesiske  udgave 
blev  trykt  i  5.000  eksemplarer  i  Jakar- 
ta, Indonesiens  hovedstad. 
Der  er  ca.  1.300  medlemmer  i  Indo- 
nesien, og  det  omfatter  de  134,  som 
blev  døbt  sidste  år.  Der  er  et  distrikt 
og  8  organiserede  grene,  med  præsi- 
dent Hendrik  Gout  som  præsident  for 
Indonesien  Jakarta  missionen. 
I  øjeblikket  er  der  50  missionærer  i 
Indonesien,  som  skal  bringe  evange- 
liet ud  til  landets  135  millioner  ind- 
byggere. „Vi  er  meget  glade  for,  at  vi 
nu  har  Mormons  Bog  på  det  officielle 
indonesiske  sprog.  Den  er  oversat  til 
det  officielle  sprog,  fordi  skolerne 
over  hele  Indonesien  underviser  i  dette 
sprog,  til  trods  for  at  der  tales  mange 
andre  dialekter,"  sagde  ældste  Ja- 
cob de  Jager  fra  De  halvfjerds'  første 


kvorum,  som  er  område-tilsynsføren- 
de for  denne  del  af  verden. 
Bror  Budi  Darmawan,  som  er  sprog- 
koordinator for  kirken  i  Bandung,  In- 
donesien, har  arbejdet  på  projektet  i 
forskellige  aspekter  med  hjælp  fra 
amerikanske  ældster,  der  har  gen- 
nemlæst arbejdet. 


Stavskonferencen 
i  København 
den  7.  og  8.  maj 
1977. 

Konferencens  hovedtaler  var  ældste 
Franklin  D.  Richards,  senior  præsi- 
dent for  De  halvfjerds'  øverste  Råd, 
og  han  gav  de  hellige  i  staven  en 
masse  gode  råd  om  missionering. 
Ved  lørdagens  møde  hvor  stavspræsi- 
dentskabet,  højrådet,  biskopsråd,  det 
melkisedekske  præstedømmes  ledere, 
70'ere,  stavsmissionærer  og  de  i  sta- 
ven arbejdende  fuldtidsmissionærer 
var  til  stede  sagde  ældste  Richards 
bl.a.: 

„Jeg  vil  fortælle  jer,  hvordan  I  får 
flere  mennesker  ind  i  kirken. 
1 .  Tænk  i  retning  af  dåb. 
I  Lære  &  Pager  29:7  står  der:  ,l  er 
blevet  kaldet  til  at  bringe  mine  ud- 
valgtes indsamling  i  stand,  thi  mine 
udvalgte  hører  min  røst  og  forhærder 
ikke  deres  hjerter.'  Hvem  er  de  ud- 
valgte? Dem,  der  hører  min  røst.  Vi 
er  kaldede  til  at  bringe  de  udvalgte  til 
Gud.  Der  er  10.000.  ja  100.000  ud- 
valgte i  Europa,  og  et  er  vores  opgave 
at  finde  de  udvalgte.  Men  vi  skal  ikke 
bare  døbe  mennesker,  vi  skal  døbe 
omvendte,  se  L&P  20:37.  Må  jeg  i 
forbindelse  med  forberedelse  af  mis- 
sionærer sige,  at  du  kan  ikke  bare 
undervise  i  evangeliet;  kun  i  harmoni 
med  Heliganden  kan  du  undervise  og 
du  må  forblive  i  denne  harmoni  og  det 
gælder  for  os  alle. 

Er  du  lykkelig  gift?  Hvis  ikke,  kan  du 
ikke  være  en  god  leder.  Hvis  I  vil 
læse  Joseph  Smiths  historie  hver  uge 
vil  I  blive  et  redskab  i  Guds  hånd  til  at 
føre  nye  medlemmer  ind  i  kirken,  thi 
det  er  halvdelen  af  vores  historie,  Jo- 
sephs historie  satte  det  hele  i  gang ! 

2.  Altså  læs  Joseph  Smiths  historie 

ugentlig. 
Det  er  nødvendigt  at  have,  eller  ud- 
vikle tro  for  at  komme  videre.  Når  I  gør 
jeres  del  vil  Herren  sætte  jer  i  stand 
til  at  gøre  resten;  ved  at  udvikle  tro 
udvikler  vi  vejen  til  succes. 
Der  er  i  denne  verden  modsætninger  i 
alle  ting,  der  er  positive  og  negative 
ting.  Lys  og  mørke,  sundhed  og  syg- 
dom. Tro  på  Kristus  er  positivt  og 
frygt  er  negativt.  Hvad  er  det,  der  af- 
holder os  fra  at  missionere?  Det  er 
frygten  for  at  støde  nogen,  frygten  for 
at  blive  misforstået.  Da  tro  er  noget 
positivt  og  da  vor  forstand  ønsker  suc- 
ces må  vi  udvikle  mere  tro,  for  tro  er 
begyndelsen  til  succes. 
Vi  må  imidlertid  også  studere  mere, 
det  er  nødvendigt  for  utilstrækkelig 
studeren  er  vor  største  svaghed  i  alt 
lederskab. 

Det  er  stavspræsidentens  opgave  at  få 
alle  ledere:  præsidenter,  biskopper 
og  højråd  til  at  læse  i  skriften  hver 
dag.  Og  når  de  gør  det  så  vil  I  se  frem- 
gang i  arbejdet!!  Alt  dette  er  forbere- 
delse til  missionering.  Vi  må  finde  og 
arbejde  med  mennesker,  og  det  at  ar- 
bejde må  understreges  for  gør  vi  ikke 
det,  vil  vi  miste  dem. 
Hvorfor  har  vi  her  i  staven  289  vorden- 
de ældster?  Det  er  jer  medlemmer,  der 
skal  etablere  et  fællesskab  med  de 
nye,  ikke  missionærerne  for  de  rejser 
jo  hjem.  Men  nye  medlemmer  er  især 
gode  missionærer,  gør  dem  derfor  til 
stavsmissionærer. 

Men  vi  må  i  det  hele  taget,  som  præsi- 
dent Kimball  siger,  øge  vores  indsats, 
vi  må  være  mere  effektive.  Vi  har  nu 
over  25.000  fuldtidsmissionærer  i  hele 
verden.  De  bruger  80-90%  af  deres  tid 
itil  at  finde  undersøgere,  således  at 
kun  10-20%  af  tiden  bruges  til  belæ- 
ring. Det  må  ændres,  f.eks.  til  halv- 
delen af  tiden  til  at  finde  og  halvdelen 
til  at  undervise.  Virker  M/M-program- 
met  her? 

Der  er  tre  måder  at  være  missionær 
på: 

a)  efterleve  evangeliet 

b)  stil  de  gyldne  spørgsmål 

c)  in  viter  venner  og  andre  til  kirken 

3.    Vi  må  udvikle  mere  åndelighed. 
Det  at  elske  sin  næste  som  sig  selv 
er  med  til  at  udvikle  mere  åndelighed, 


men  også  studium  og  udvikling  af 
mere  tro  hjælper  til. 
Få  folk  til  at  bede  til  Gud  for  at  få 
at  vide,  at  Joseph  Smith  er  en  Guds 
profet  og  ikke  bare  om  evangeliet  er 
sandt. 

(Henvendt  til  fuldtidsmissionærerne) 
Stiller  I  det  spørgsmål  der  findes  sidst 
i  1.  lektien  i  jeres  undervisningsbog? 
(„Kender  De  nogen  som  De  kunne 
tænke  Dem  at  dele  disse  oplevelser 
med"  —  Kunne  De  tænke  Dem  at  in- 
vitere dem  hjem  til  Dem  ved  vort  næste 
besøg?)  Ingen  missionærer  reagerede 
på  spørgsmålet  og  ældste  Richards 
fortsatte:  Ved  at  stille  dette  spørgs- 
mål vil  I  kunne  fordoble  antallet  af 
undersøgere  inden  30  dage.  Men  man 
stiller  det  måske  ikke  for  ikke  at  for- 
skrække undersøgeren. 
Stil  de  gyldne  spørgsmål  flere  gange 
om  dagen:  Hvad  ved  du  om  mormon- 
kirken, kenderdu  noget  til  den?  Vil  du 
gerne  vide  mere? 

Vi  begynder  at  sigte  de  udvalgte  fra 
de  ikke-udvalgte  og  vi  begynder  ved  at 
spørge  —  de  udvalgte  vil  være  posi- 
tive. Hvis  400  ville  gøre  det  bare  2 
gange  om  ugen  vil  vi  have  spurgt 
3.500  i  løbet  af  en  måned  og  1000  af 
dem  vil  sandsynligvis  sige  ja  til  at 
høre  mere." 

Med  endnu  nogle  tanker  om  missio- 
nering sluttede  ældste  Richards  den- 
ne lørdag  eftermiddag. 
Søndag  var  det  Mors  Dag  og  søster 
Richards  benyttede  lejligheden  til  at 
tale  lidt  om  kvindens  rolle  og  nævnte 
at  mødrene  i  kirken  har  et  stort  ansvar 
i  at  opdrage  børnene  i  overensstem- 
melse med  evangeliets  principper  og  i 
at  støtte  deres  ægtefælle.  Mødrene  i 
vores  kirke  har  pligt  til  at  være  et 
eksempel  for  hele  verden  og  dette  an- 
svar ville  måske  være  alt  for  stort  hvis 
ikke  man  havde  hjælpeforeningen  som 
støtte  i  arbejdet.  Det,  Herren  ønsker 
kvinderne  skal  gøre  vil  han  åbenbare 
gennem  hjælpeforeningen. 

I  Lære  og  Pagter  hedder  det  at  det  er 
vor  opgave  at  lære  vore  børn  at  bede 
og  vandre  retskaffent.  Det  kan  vi  ikke 
bare  overlade  til  verden,  vi  må  sørge 
for  at  vore  børn  forstår,  hvad  det  vil 
sige  at  vandre  på  Herrens  veje.  Det  er 
ligeledes  kvindens  opgave  at  sørge  for 
at  samfundet  blivet  et  godt  sted  til  at 
opdrage  børn  i. 


Ældste  Richards  sluttede  talerækken 
med  at  gentage  og  forstærke  de  gode 
råd  han  havde  givet  præstedømmets 
ledere  om  lørdagen. 
JL 

Indtryk  fra 
regionalmødet 
4.  juni  1977 

Mange  ugers  forberedelse  kulmine- 
rede den  lørdag  da  regional  repræsen- 
tanten bød  os  velkommen  til  regional- 
mødet 1977.  Her  var  samlet  ledere  fra 
hele  Danmark,  fra  både  stav  og  missi- 
on. Fx  kom  der  en  hel  busfuld  fra  det 
nordjyske  sent  fredag  aften  så  det  var 
bare  med  at  finde  sin  logivært  i  en 
fart  og  komme  hjem  at  sove,  for  så- 
danne regionalmøder  begynder  tidligt 
og  slutter  sent  (for  der  er  meget  at 
lære).  Lige  fra  om  morgenen  var  der 
travlhed  i  stavsbygningen  på  Magle- 
gårds alle,  alle  klasseværelser  var  i 
brug.  Ja  nogle  blev  kørt  ind  på  Pri- 
orvej for  at  holde  møder  der.  Udvalgte 
brødre  og  søstre,  både  fra  stav  og  mis- 
sion havde  i  forvejen  fået  tildelt  for- 
skellige opgaver.  Bl.a.  at  undervisede 
andre.  Alt  materialet  var  i  vinterens 
løb  blevet  sendt  fra  Salt  Lake  City 
til  alle  oversættelsescentre  og  der 
havde  man  oversat  det  omfangsrige 
materiale.  Her  i  Europa  var  materialet 
blevet  trykt  i  Frankfurt  og  via  Distri- 
butions Centret  videresendt  til  dem  der 
af  regionalrepræsentanten  var  valgt 
til  at  være  lærere  og  diskusionsle- 
dere. 

Selve  mødet  blev  indledt  med  en  tale 
af  president  Spencer  W.  Kimball,  ind- 
talt på  bånd  og  ledaget  af  lysbilleder. 
Præsidenten  sagde  bl.a.  at  vi  er  sam- 
let til  regionalmødet  for  at  dele  de 
gaver  vi  er  blevet  velsignet  med  og  for 
at  nyde  godt  af  de  gaver  andre  har. 
Der  blev  sandelig  givet  gaver  under 
hele  mødeforløbet  og  alle  drog  beri- 
get fra  Maglegårds  alle  og  den  kom- 
mende sæson  skal  vise  hvor  stort  ud- 
bytte man  har  haft  ved  at  være  med. 
At  det  første  udbytte  viste  sig  straks 
næste  morgen  med  et  kraftigt  ma- 
veonde for  mange,  er  en  hel  anden 
historit  Det  vil  forhåbentlig  blive  den 
åndelige  side  af  mødet  der  vil  leve 
længst. 
JL 


„Han  er  sådan  en  mild  og  venlig  mand. 

Det  er  et  privilegium 

at  være  sammen  med  ham." 

„Hele  w  ar  det  bliver  velsignet  ved  hans 

tilstedeværelse. " 

„Hun  er  et  ,100° '/o3 's(  medlem. 

Hvis  hun  er  hjemme  i  Salt  Lake, 

kommer  hun  altid  til  møderne.  Hun  er 

også  en  hengiven  besøgslærerinde, 

som  har  ægde  kærlighed  og  omsorg  for 

de  søstre,  som  hun  er  kaldet 

til  at  tjene." 

„Jeg  er  imponeret  owr  at  hany  som  er 

profet  for  tre  milliarder  mennesker 

og  anerkendt  som  en  sådan  af 

3i/2  million,  altid  har  tid  til  at  besøge 

de  syge." 

„Han  beder  altid  for  alle  kirkens 

medlemmer." 

(Se  artiklen 

„Nabolaget  bliver  beriget  af  profeten") 


